
ETNINĖS KULTŪROS GLOBOS TARYBA

Etninės kultūros globos taryba (toliau – Taryba arba EKG taryba) yra Lietuvos Respublikos Seimui atskaitinga valstybės institucija. Jos teisinį statusą nustato Etninės kultūros valstybinės globos pagrindų įstatymas (Žin., 1999, Nr. 82-2414; Žin., 2000, Nr. 61-1838; Žin., 2004, Nr. 170-6237; Žin., 2006, Nr. 6-192) ir Lietuvos Respublikos Seimo 2004 m. lapkričio 2 d. nutarimas Nr. IX-2532 „Dėl Etninės kultūros globos tarybos nuostatų patvirtinimo“ (Žin., 2004, Nr. 165-6027). Šiuose teisės aktuose apibrėžti EKG tarybos veiklos tikslai ir uždaviniai, kompetencija ir funkcijos, sudėtis, pagrindinės darbo kryptys ir formos. Kaip ir kitų Lietuvos Respublikos Seimui atskaitingų institucijų, EKG tarybos jurisdikcijoje – vykdyti įstatymų įgyvendinimo priežiūrą.

               TARYBOS MISIJA, VEIKLOS TIKSLAI IR UŽDAVINIAI,

                                       STRATEGINĖS KRYPTYS

Etninės kultūros globos tarybos misija – užtikrinti tautos etninio identiteto apsaugą ir etninės kultūros valstybinę globą. Etninės kultūros globos taryba yra LR Seimo ir Vyriausybės ekspertas ir patarėjas etninės kultūros valstybinės globos bei politikos klausimais. Institucijos tikslas – laiduoti tautos etninio tapatumo kultūrinės savasties ir regionų identiteto išsaugojimą, savarankišką ir lygiavertį Lietuvos dalyvavimą pasaulio tautų kultūriniame gyvenime.

Funkcijos ir kompetencija: vykdyti įstatymų įgyvendinimo priežiūrą, spręsti strateginius etninės kultūros plėtros ir politikos klausimus, koordinuoti etninės kultūros valstybinę globą vykdančių institucijų veiklą, teikti valstybės institucijoms ekspertines išvadas ir pasiūlymus etninės kultūros klausimais.

Tarybos strateginės veiklos k r y p t y s  yra:

1. Etninės kultūros gyvosios tradicijos tęstinumas;

2. Etninės kultūros objektų ir subjektų globa;

3. Etninės kultūros pažinimo užtikrinimas, integruojant etnokultūrinį ugdymą į švietimo

sistemą, rengiant specialistus, skleidžiant informaciją apie lietuvių etninę kultūrą              žiniasklaidos priemonėmis;

4. Mokslinės etnokultūrinių tyrinėjimų bazės stiprinimas;

5. Etninės kultūros nematerialaus ir materialaus paveldo apsauga ir jo funkcinis                   panaudojimas;

6. Regioninio savitumo išsaugojimas.

Svarbiausi Tarybos u ž d a v i n i a i  yra:

1. Padėti formuoti ir įgyvendinti etninės kultūros politiką, prižiūrėti ir koordinuoti

etninės kultūros valstybinę globą vykdančių institucijų veiklą;

2. Teikti ekspertines išvadas etninės kultūros valstybinės globos ir politikos klausimais;

3. Užtikrinti Etninės kultūros plėtros valstybinės programos įgyvendinimą;

4. Dalyvauti Ilgalaikės pilietinio ir tautinio ugdymo programos įgyvendinime;

5. Įsijungti į Tautinio paveldo produktų įstatymo įgyvendinimą; 

6. Puoselėti regioninį etninį savitumą;

7. Vykdyti etninės kultūros finansavimo sistemos monitoringą;

8. Įgyvendinti Tarybos ir jos padalinių – Regioninių tarybų – veiklos planuose numatytas priemones.

I. BENDROJI DALIS

EKG tarybos administracinė veikla

Per ataskaitinius metus EKG tarybos personalinė sudėtis nepakito. Rektorių konferencija 2006 m. lapkričio 28 d. raštu Nr. 799 „Dėl Rektorių konferencijos atstovų“ delegavo du naujus narius – Jūratę Jurevičienę (VGTU Architektūros pagrindų ir teorijos katedros docentė, daktarė) ir Arūną Vaicekauską (VDU Humanitarinių mokslų fakulteto Etnologijos ir folkloristikos katedros vedėjas, docentas, daktaras). Tačiau šie pakeitimai LR Seimo dar nėra galutinai patvirtinti.

Kai kurių Regioninių etninės kultūros globos tarybų personalinė sudėtis šiek tiek pasikeitė: Aukštaitijos regioninėje taryboje vietoj Raimondo Garsono deleguota Zita Mackevičienė (Utenos rajono savivaldybės administracijos Kultūros skyriaus vyriausioji specialistė), vietoj Jelenos Živaitienės – Jadvyga Kvieskienė (Jonavos krašto muziejaus muziejininkė–etnografė), vietoj Onos Gruodienės – Sigutė Mudinienė (Ignalinos rajono Kultūros centro etnofilialo etnografė; Mažosios Lietuvos regioninėje taryboje vietoj Žilvino Čėsnos deleguota Jūratė Pancerova (Šilutės kraštotyros muziejaus darbuotoja).   

Rūpinantis EKG tarybos sekretoriato darbuotojų kvalifikacijos kėlimu, vyriausioji specialistė (vyriausioji buhalterė) Jolanta Bulotienė ir vyresnioji specialistė Jolita Eidikonienė dalyvavo programos „Personalo valdymas viešojo administravimo įstaigose“ mokymuose, kurie organizuojami pagal Valstybės tarnybos departamento prie Vidaus reikalų ministerijos inicijuotą Europos socialinio fondo paramos projektą „Valstybės tarnautojų gebėjimų stiprinimas personalo valdymo srityje“. J. Bulotienė dalyvavo kursuose „Biudžetinių įstaigų buhalterinės apskaitos ir finansinės atskaitomybės reformos įgyvendinimas. Biudžetinių įstaigų buhalterinės apskaitos aktualijos“. J. Eidikonienė išklausė dvejus mokymo kursus „Personalo dokumentų rengimo, įforminimo, tvarkymo klausimai“ bei „Personalo vadyba viešajame sektoriuje“.

Kiek problemiškas lieka specialistų regionams kvalifikacijos klausimas. Etninės kultūros specialisto žinios įgyjamos veiklos patirtimi; kvalifikacijos kėlimo sistemoje šios srities kursų nenumatyta.
Tarybos patalpose veikia nuolatinė naujausių etninės kultūros leidinių, ypač išspausdintų regionuose, paroda. Tarybos nariai taip pat supažindinami su pasirodančiomis šios srities garso įrašų ir multimedijos kompaktinėmis plokštelėmis.

Etninės kultūros globos tarybos sekretoriatas
	Pareigos
	Vardas, Pavardė

	Pirmininkas
	Klimka Libertas

	Vyriausioji specialistė (vyriausioji buhalterė)
	Bulotienė Jolanta

	Vyresnioji specialistė
	Baravykaitė Alina

Mickevičienė Ingrida

	Vyresnioji specialistė
	Eidikonienė Jolita

	Specialistas
	Kuras Algimantas

	Specialistė Žemaitijos regionui
	Dacienė Sigita

	Specialistas Suvalkijos (Sūduvos) regionui
	Jazerskas Valentinas

	Specialistė Mažosios Lietuvos regionui
	Jokubaitytė Regina

	Specialistas Dzūkijos regionui
	Švirmickas Arvydas

	Specialistė Aukštaitijos regionui
	Vasiliauskaitė Vitalija


II. VALSTYBINIŲ PROGRAMŲ KOORDINAVIMAS

       Pagrindinis EKG tarybos darbas – tai Lietuvos Respublikos Vyriausybės patvirtintos valstybinės Etninės kultūros plėtros programos koordinavimas kartu su LR Kultūros ministerija (Žin., 2003, Nr. 60-2725). Taip pat dalyvaujama vykdant Ilgalaikę pilietinio ir tautinio ugdymo programą, koordinuojamą Švietimo ir mokslo ministerijos (Žin., 2006, Nr. 102-3939). EKG taryba aktyviai reiškėsi ir rengiant Tautinio paveldo produktų įstatymą bei jo įgyvendinimo poįstatyminius aktus. 

ETNINĖS KULTŪROS PLĖTROS VALSTYBINĖ PROGRAMA

Situacijos analizė ir veiklos prioritetai

Daugelis dokumentų, reglamentuojančių šiandienos kultūros gyvenimą, pabrėžtinai deklaruoja saugantys nacionalinį paveldą. Privalu šią sąvoką išplėtoti ir į dvasinę sferą: tautos papročius bei tradicijas. Apskritai mūsų visuomenėje dar gerokai stokojama suvokimo, kiek yra brangintinas tautos šimtmečiais kurtas materialinis bei dvasinis paveldas, kokius pranašumus jis teikia (arba teiktų tinkamai eksponavus, iškėlus, sureikšminus) tarp kitų Europos Sąjungos valstybėse, pasaulio bendrijoje vykstančių kultūros renginių. Žinoma, įskaitant ir kultūrinės industrijos, jos ekonomikos, kultūrinio turizmo sferas. Juk Europos ateitis – daugiakultūrinė įvairovė, tarpkultūriniai dialogai, o ne nacionalinių kultūrų niveliacija. 

Lietuvių etninėje kultūroje turime paveldėję tokių unikalių dalykų, kurie gali papuošti bet kokio lygmens europinį renginį. Lietuva stebina tarmių įvairove sąlyginai nedidelėje teritorijoje, išsaugotomis gyvai itin senovinėmis dainomis – sutartinėmis, unikaliais tautodailės artefaktais – vilnietiškomis verbomis, Kuršmarių vėtrungėmis, žemaitiškomis Užgavėnių kaukėmis ir nemažai kitų dalykų. Išskirtinių bruožų europiniame kontekste turi ir istorijos pėdsakai mūsų žemėje. Tarkime, Lietuva – piliakalnių šalis; gražiai su natūralia gamta susilieja dvarų ir jų parkų architektūra. Labai savitas buvo baltiškasis proistorės menas, tai rodo archeologų randami žalvario papuošalai.

Tenka apgailestauti, kad etninė kultūra kartais pačių kultūrininkų priešpastatoma profesionaliajai. Be to, dar tas nelemtas lietuviškas provincialumo kompleksas: dažnam atrodo, jeigu jau sava, tai – prasta... Akivaizdu, kad nemokame didžiuotis nei savo gamtos grožiu (ir puoselėti bei tausoti jo), nei archajiškų kultūros formų raiška. To gilesnio supratimo stoka kartais pasireiškia  ir valstybinių organizacijų požiūryje į etninę kultūrą.

Dar 1999 m. LR Seimas priėmė Etninės kultūros valstybinės globos pagrindų įstatymą (Žin., 1999, Nr. 82-2414), kuris apibrėžė valstybės ir jos institucijų, savivaldybių prievoles saugant ir plėtojant etninę kultūrą – nacionalinės kultūros pamatą. Įstatyme pabrėžta gyvosios tradicijos, taigi egzistuojančių tradicinių kultūros reiškinių išsaugojimo ir perteikimo jaunajai kartai svarba. Tradicinės kultūros, jos dvasinės dalies išsaugojimo prielaidas dar labiau sustiprino UNESCO nematerialaus kultūros paveldo apsaugos konvencija, kurią viena pirmųjų 2003-iais metais ratifikavo ir Lietuvos valstybė. Šioje konvencijoje įsakmiai pabrėžiama būtinybė globoti gyvąją tradiciją, imtis visų priemonių išsaugant tradicinės kultūros židinius. Todėl itin svarbu, kad valstybė bei savivaldybės remtų tokias programas, tokius projektus, kuriais siekiama perteikti vaikams ir jaunimui tradicinių amatų, liaudiško muzikavimo, dainų ir šokių tradicijas, paskatintų burtis į folkloro kolektyvus. Įstatymo nuostatoms įgyvendinti tais pačiais 2003-čiais metais Vyriausybė patvirtino Etninės kultūros plėtros valstybinę programą, kuri bus vykdoma iki 2009-ųjų. Programos priemonėms įgyvendinti iš valstybės bei savivaldybių biudžetų kasmet buvo skiriama iki 4 mln. litų.  2007 metais šią kultūrinės veiklos sritį gerokai sustiprino Ilgalaikė pilietinio ir tautinio ugdymo programa, kurią kuruoja Švietimo ir mokslo ministerija. Nemažai projektų, teikiamų šiai programai, yra etnokultūrinio pobūdžio. Etninės kultūros globos taryba  prisidėjo rengiant šią programą, yra ir viena iš jos vykdytojų. Šiemet projektams šios programos rėmuose skirta 5 mln. litų; tikrai nemažai, lyginant su Kultūros ministerijos ištekliais. Programa veiks iki 2011 m.; pusė jai skiriamų lėšų paskirstoma savivaldybių nuožiūra, antra pusė atitenka dideliems bendresnio taikymo projektams. 

        Dabartinės Vyriausybės programoje taip pat yra  pozityvių etninei kultūrai nuostatų:

· renovuoti ir modernizuoti /.../ kultūros centrus /.../, skatinti šias institucijas naujomis formomis pritraukti daugiau lankytojų;

· remti Lietuvos regionų kultūros ir etninės kultūros plėtrą. Stiprinti kultūros įstaigas kaime. Įdiegti savivaldybės ir valstybės bendro finansavimo principą, pagal kurį savivaldybių skiriamos lėšos būtų privaloma sąlyga valstybės finansavimui gauti;

· skatinti visuomenės kultūrines iniciatyvas. Remti ir populiarinti mėgėjų kūrybą, puoselėti Lietuvos dainų švenčių tradiciją.

Praktinei šių nuostatų realizacijai teisinį pagrindą neabejotinai sustiprins LR Seimo 2007 m. priimti Tautinio paveldo produktų (Žin., 2007, Nr. 77-3043) ir Dainų švenčių (Žin., 2007, Nr. 128-5212) įstatymai.
Nelieka be valstybinių struktūrų dėmesio nuopelnai etnokultūros srityje. Prisimintina, kad:

– nuo 1993 metų kasmet skiriama Valstybinė dr. Jono Basanavičiaus premija už nuopelnus tyrinėjant ir skleidžiant, populiarinant etninę kultūrą;

– Kultūros ministerija kasmet skiria 3 premijas tradicinės kultūros puoselėtojams; nuo 2005 m. skiriama premija geriausiam kultūros centro darbuotojui; 4 premijos – geriausiems kultūros centrams. Nuo 2007 m. teikiamos keturios premijos už geriausiai parengtas vaikų ir jaunimo kultūrinės edukacijos programas;

– gražią skatinimo sistemą turi Lietuvos liaudies kultūros centras, įsteigęs geriausiems visų mėgėjų meno sričių, žanrų kolektyvams apdovanojimus „Aukso paukštė“ ir „Aukso vainikas“ (tautodailininkams). Belieka tikėtis, kad laureatai ir nominantai taps Lietuvos nacionalinės televizijos reportažų bei laidų herojais, o jų darbai ir veikla – žiniasklaidos dėmesio objektais. 

Etninės kultūros plėtros valstybinės programos priemones gražiai įgyvendina šalies muziejai. Juose sukaupta gausybė etninės kultūros paveldo, kuris pristatomas visuomenei ekspozicijose, parodose, leidiniuose. 2007 m. išleista 24 katalogai. Etninės kultūros vertybės pristatomos edukacinėse programose, kurias rengė beveik visi valstybės ir savivaldybių muziejai. Ypač reikšminga šioje srityje Lietuvos nacionalinio, M. K. Čiurlionio dailės, Šiaulių „Aušros“, Panevėžio kraštotyros muziejų veikla. Šiaulių „Aušros“ muziejus turi parengęs Etninės kultūros veiklos plėtros programą. Ją įgyvendindamas, finansiškai remiant valstybės biudžeto lėšomis, muziejus perkėlė Šiaulių kraštotyros draugijos etnografijos archyvą į elektroninę saugojimo laikmeną (89 bylos, 1581 psl.). Šį archyvą UNESCO nacionalinė komisija pripažino nacionalinės reikšmės kolekcija ir įtraukė į Lietuvos nacionalinį registrą „Pasaulio atmintis“. Dar pažymėtina, kad edukacinių programų vyksmui muziejai pasitelkė 136 liaudies meistrus ir tautosakos pateikėjus.

Etninės kultūros plėtros savąsias programas parengė ir patvirtino tarybose 25 savivaldybės. Programų turėjimas tiesiogiai susijęs su etninės kultūros situacija savivaldybėje: tuomet biudžetuose atsiranda lėšos etninei kultūrai,  ne tik etatams, bet ir veiklai. 2007 m. lėšos šiai kultūros sričiai padidėjo Lazdijų, Kėdainių, Jonavos, Kretingos, Šakių, Panevėžio, Ignalinos rajonuose, Palangos ir Šiaulių miestuose ir kt.
 2007 metų veiklai EKG taryba savo nutarimu išskyrė tokias problemas, laikydama jas prioritetinėmis ir aktualiausiomis:

Pirmoji: Gyvuojančių tradicinės kultūros reiškinių išaiškinimas ir jų apsaugos priemonių kūrimas etnografiniuose regionuose.  Šio darbo vienas iš rezultatų turėtų būti pagal UNESCO rekomendacijas, bendradarbiaujant metodikos srityje su kitomis Baltijos šalimis, sukuriamas registras. Kartu tuo procesu būtų aktyvinama ir gyvosios tradicijos židinių veikla. Informaciją registrui kaupia Lietuvos liaudies kultūros centras, talkinant ir nacionaliniam UNESCO komitetui.
Antroji: Bendruomenių veiklos skatinimas etnokultūrinės veiklos pagrindu; bendruomenių vaidmens ir įtakos, saugant vietos tradicinę kultūrą, stiprinimas. Šis prioritetas yra labai susijęs su etnografinių kaimų išsaugojimo problema. Kardinalūs socialiniai pokyčiai kaime labai smarkiai veikia tradicinį kraštovaizdį, naikina dar iki mūsų dienų išlikusius senojo kaimo statinius. Negrįžtamai prarandame krašto savitumą; tai labai skaudi problema, nes iki šiol nesurasta rakto jai spręsti. Kultūros paveldo departamento galimybės čia taip pat nėra didelės. Realūs žingsniai ieškant sprendimo gali būti padaryti tik per bendruomenių veiklą; tad labai reikia iniciatyvos vietose. Tuo įtikina, pavyzdžiui, Dargaičių kaimo Šiaulių rajone patirtis, –  visokeriopai ji palaikytina ir skleistina. 

Labai aktualus uždavinys – parengti etnoarchitektūros rekomendacijas atskirai kiekvienam etnografiniam regionui arba net subregionui. Jos būtų pravarčios tiek rajonų architektams, tiek norintiems remontuoti senus statinius (gal atstatyti ir planinę sodybos struktūrą), tiek statantiems naują būstą. Pravartu būtų taip pat parengti statybų saugomose teritorijose reglamentą su griežtesniais reikalavimais etnografiškumui. Kaimo kultūros vertybių registrą papildyti galėtų Vilniaus Gedimino technikos, Kauno technologijos ir Vilniaus pedagoginio universitetų studentų vasaros praktikų rezultatai.

Trečioji: Etnokultūrinės tradicijos tęstinumo ir perimamumo užtikrinimas (vaikų folklorinių ansamblių steigimas, vasaros stovyklos, edukacinės programos). Vaikų ir jaunimo įtraukimas į etninės kultūros veiklą. Mokytojų kompetencijos etnokultūros baruose stiprinimas.

2007-ieji buvo paskelbti vaikų kultūros metais. Etninės kultūros gyvastis išties priklausys nuo to, ar pavyks išugdyti jaunimą, norintį ir gebantį perimti bei puoselėti tautos tradicijas. Geroji patirtis yra vasaros stovyklos, kur, pavyzdžiui, šauniausi kaimo muzikantai moko vaikus groti retai besutinkamais instrumentais – cimbolais, dūdmaišiu, bandonija, o meistrai – užmirštų amatų darbelių. Taip, tarkime, pavyko atgaivinti garsųjį Eržvilko bandonijų ansamblį. Ypač verta pagirti „Vėlungio“ vasaros stovyklą Klaipėdoje, organizuotą jau septintą kartą. Per savaitę laiko 250 mokinukų labai plačiai susipažino su etnokultūros grožiu: pasimokė liaudiškų šokių, dainų ir žaidimų, pramoko muzikuoti, išbandė savo jėgas pynimo, lipdybos, drožybos, audimo ir kt. darbeliuose. Labai populiarūs yra ir Žemaičių etnomuzikavimo bei liaudies amatų kursai Kelmėje. Juose dalyvauja daug mokytojų su savo auklėtiniais, o užsiėmimus veda žinomi respublikoje tautodailininkai, specialistai, mokslininkai.

Didelį visuomenės susidomėjimą sukėlė pirmą kartą suorganizuotas vaikų ir mokinių – liaudies kūrybos atlikėjų – konkursas „Tramtatulis“, išryškinęs visoje Lietuvoje gražų būrį galimų tradicijos perėmėjų. Su pasisekimu vyksta ir vaikų folkloro festivaliai: „Martynas“ – Visagine, „Aš pasiejau veiną popą“ – Telšiuose, „Eglynaicis“ – Varėnoje, „Skranda gegutė“ – Ignalinoje, „Vieversiukas ant dirvono“ – Jurbarke. Etnokultūrinės pakraipos stovyklų kasmet organizuojama ne tiek jau ir mažai – apie pusantro šimto. Tačiau vaikų jose galėtų dalyvauti daugiau. Kalbant su jaunimu, netgi studentais apie muziką ir dailę, dažnai tenka nusistebėti, – ką gi jie veikė mokykloje dvylika metų per meninio ugdymo pamokas? 

Ketvirtoji: Tradicinių amatų palaikymas, jų centrų steigimosi skatinimas. Etninės kultūros globos tarybos nariai aktyviai dalyvavo kuriant Tautinio paveldo produkto įstatymą. Juo siekiama palaikyti tautodailininkus, tradicinių amatų mokovus. Tai padėtų išsaugoti ir tam tikrus tautinės kultūros elementus mūsų kasdieniame gyvenime bei buityje. Tarkime, lietuviškus valgius ir gėrimus mityboje, lino ir vilnos naudojimą drabužiams, siekį gyvenant kaime statydintis medinius tradicinės architektūros namus, tautinio kostiumo dėvėjimą, tradicinį apeigyną ir muzikavimą iškilmių ir švenčių metu. Lietuvos Respublikos Vyriausybės pavedimu Žemės ūkio ministerijoje sudaroma Tautinio paveldo produktų taryba, formuojama gaminių ir meistrų sertifikavimo tarnyba, rengiami poįstatyminiai aktai.

Išvardytųjų prioritetinių darbų sėkmė ir tolimesnė etnokultūros plėtros perspektyva neabejotinai priklausys nuo etnologų rengimo Lietuvos aukštosiose mokyklose. Todėl Etninės kultūros globos taryba 2007 m. ypatingą dėmesį skyrė šiai problemai, matydama a priori nepatenkinamą padėtį. Šią nuomonę patvirtino ir išsamesnė analizė, atlikta po susitikimų su aukštųjų mokyklų dėstytojais ir suinteresuotų įstaigų vadovais bei specialistais. Pagrindinis pasitarimas – seminaras Etnologija Lietuvoje: studijos ir tyrimai įvyko 2007 m. balandžio 13 d. Vytauto Didžiojo universitete, kuris vienintelis respublikoje turi akredituotą tokių studijų programą. Dalyvavo Klaipėdos universiteto, Vilniaus Pedagoginio universiteto, Lietuvos istorijos instituto, Lietuvių kalbos instituto, Lietuvių literatūros ir tautosakos instituto, Lietuvos Nacionalinio muziejaus, Rumšiškių liaudies buities muziejaus atstovai ir EKGT nariai.  Šiandien etnologų  reikia kultūros ir švietimo įstaigoms – etninės kultūros mokytojų, folkloro ansamblių vadovų, muziejų specialistų, ikimokyklinių įstaigų pedagogų, renginių organizatorių. 

Surinkta medžiaga rodo gana paradoksalią situaciją. Etnologai rengiami tik Vytauto Didžiojo universitete; bendra lituanisto ir etnologo kvalifikacija suteikiama Klaipėdos universitete. Etnomuzikologai paruošiami Lietuvos muzikos ir teatro akademijoje. Vilniaus pedagoginiame universitete istorikai išklauso platų etnografijos ir kraštotyros kursą, o lituanistai – tautosakos. Tačiau etninė kultūra apskritai yra tradicinės gyvensenos atspindys. Tad neišvengiamai reikia galvoti apie universalių specialistų rengimą; tarkime, prie bazinės specialybės prijungiant etninės kultūros dalykus.
EKG tarybos švietimo ir mokslo komisija, remdamasi Lietuvos Respublikos įstatymine baze, aukštųjų mokyklų studijų programų analize, VDU Etnologijos ir folkloristikos katedros surengtos  diskusijos medžiaga apie dabartinę etnologijos mokslo būklę, šiandieną iškylančias specialistų rengimo problemas, vykdomus tyrimus bei galimas perspektyvas, padarė išvadas, kad:

1. Yra sukurta pakankama įstatyminė bazė etninės kultūros studijoms ir mokslo bei taikomiesiems tyrimams. Lietuvos Respublikos etninės kultūros valstybinės globos pagrindų įstatymas numato, kad Mokslo ir studijų institucijos rengia specialistus darbui etninės kultūros kaupimo, apsaugos ir tyrimo institucijose, atlieka etninės kultūros paveldo ir gyvosios tradicijos procesų tyrimus (II skyrius, 6 str., 5 punktas). Švietimo ir mokslo ministerija bei jos valdymo sričiai priskirtos institucijos užtikrina etnografinių regionų savitumo bei vietos tradicijų pažinimą, etninės kultūros pedagogų, specialistų rengimą, integruoja etninę kultūrą į įvairių sričių specialistų – kultūros, meno, technikos ir pan., susijusių su etninės kultūros plėtra, rengimo aukštosiose mokyklose programas (II skyrius, 9 str. 1 d. 1, 4, 6, 8 punktai, 3 d.). Patvirtinta Ilgalaikė pilietinio ir tautinio ugdymo programa, kurioje numatytas tradicinės etninės kultūros panaudojimas ugdymo procese, taip pat parengtas etninės kultūros ugdymo bendrojo lavinimo mokykloje koncepcijos projektas. 

2. Lietuvos aukštųjų mokyklų – Vytauto Didžiojo universiteto, Klaipėdos universiteto, Vilniaus pedagoginio universiteto studijų programose skirta kreditų etnologinėms disciplinoms. Bakalaurų ir magistrų darbai daugiausiai skirti sritims, kurios susijusios su meno raiška, pasaulėvoka, sociokultūriniais reiškiniais, ypač tarpetninėms lyginamosioms (kompratyvistinėmis) naujų Lietuvos visuomenėje besiformuojančių grupių ir subkultūrų studijoms.

3. Aukštosios mokyklos nepakankamai sieja etnologijos ir etninės kultūros dėstymą su praktika ir studentų būsimąja profesine veikla. Per menki ryšiai su institucijomis, kurioms bus  reikalingi aukšto lygio etninės kultūros specialistai sociokultūrinės situacijos tyrimams, praktiniam darbui muziejuose, kaimo amatų ir kultūros centrams organizuoti ir panašiai. Specifinių etninės kultūros žinių reikia kaimo vietovėse gyvenantiems įvairių profesijų specialistams Lietuvos kaimo regioninės plėtros verslo projektams rengti ir įgyvendinti, padėti kaimo bendruomenėms prisitaikyti prie rinkos, pasinaudojant turima vietine amatų ir verslų patirtimi.       

4. Labai susilpnėjęs dėmesys nuodugnioms lietuvių ir apskritai Lietuvos medžiaginės kultūros studijoms. Stinga specializuotų etninės kultūros praktikumų ir liaudiškų medžio apdirbimo,  maisto ir tekstilės technologijų laboratorijų, kuriose siekiantys bakalauro diplomo studentai galėtų įgyti padedančių atpažinti lietuvių tradicinės materialinės kultūros objektus, nustatyti jų technologines savybes, amžių ir paskirtį praktinių profesinių žinių, reikalingų pirminėms ekspertizėms ir tradiciniams verslams. 

5. Labai svarbu parengti etnologų ir etnografų, kurie pasiremdami studijų metais įgyta patirtimi sugebėtų konstruoti savitą vietinį kultūros tapatumą, pagrįstą lokalinių kultūros formų pažinimu ir tęstinumu. Jis būtinas, kad klestėtų kaimo amatai, turizmo ir suvenyrų verslas. Tokio pobūdžio tyrimai galėtų būti siūlomi atlikti bakalaurams ir magistrantams.  Jei šių specialybių žmonių nebus paruošta, neužilgo unikalių vietinės kultūros formų tęstinumas gali visiškai nutrūkti. Kyla ne tik nuolatinių kičo proveržių, bet ir užsitęsusio ekonomikos sąstingio kaime grėsmė.

6. Vis dar stinga etninės kultūros mokytojų, galinčių nuosekliai moksleiviams atskleisti materialaus ir nematerialaus etninės kultūros paveldo istorines sąsajas, ugdyti moksleivių pilietiškumą ir tautiškumą per pagarbą vietinės tradicinės kultūros visumai.

7. Per menki aukštųjų mokyklų ir mokslo institucijų ryšiai Europos Sąjungos remiamų etnologinių tyrimų krypčių nuosekliems  kompleksiniams tyrinėjimams, įtraukiant į šį darbą dėstytojus ir studentus. 

8. Aukštųjų mokyklų ir mokslo institucijų tyrinėjimai turėtų būti labiau priartinti prie visuomenės, jos poreikių ir  parašyti jai prieinama kalba. Šiuo metu dauguma Lietuvos etnologų paskelbtų analitinių tyrimų, ypač kartografinių duomenų, jau yra tapę užmiršta bibliografine retenybe, dėl reklamos stokos ir kitų priežasčių sunkiai prieinama studentams ir visuomenei. Reikėtų glaudžiau susieti studijas, tyrimus, geriausių bakalaurų ir magistrų darbų leidybą. 

Apibendrinant reikia tarti, kad etninė kultūra turi lemiamos reikšmės formuojant tautinę savimonę, tapatybės suvokimą. Pilietiškumas gi natūraliai išauga iš tautiškumo. Todėl valstybės parama etninės kultūros plėtrai privalo būti kuo efektyvesnė.

Konkretūs duomenys apie etninės kultūros situaciją rajonuose pateikti 1 ir 2 lentelėse (šešios savivaldybės dar nepateikė 2007 m. duomenų).
1 lentelė. Etninės kultūros plėtros valstybinės programos įgyvendinimas savivaldybėse 2007 metais 

	Eil. Nr.
	Savivaldybė
	Turi EK programą
	Savivaldybės lėšos
	Valstybės lėšos
	EK registras
	Ekspedicijų skaičius
	Katalogai
	Folkloro ansambliai

	
	
	
	
	
	
	
	
	Suaugusiųjų
	Vaikų

	
	
	
	2007 m.
	2006 m.
	2007 m.
	2006 m.
	Pildomas
	G.tr.k.ž.
	
	
	Ansamblių sk.
	Dalyvių sk.
	Ansamblių sk.
	Dalyvių sk.

	1
	2
	3
	4
	5
	6
	7
	8
	9
	10
	11
	12
	13
	14
	15

	
	Alytaus apskritis
	
	
	
	
	
	
	
	
	
	
	
	
	

	1.
	Alytaus m.
	-
	27 000
	36500
	5000
	
	-
	
	-
	
	2
	200
	6
	111

	2.
	Alytaus r.
	+
	20 000
	70884
	13 500
	6000
	+
	41/11
	-
	-
	14/ +1
	183
	9 / +2
	126

	3.
	Druskininkų m.
	R
	49 813
	47300
	11 000
	6000
	+
	5
	
	
	4
	59
	2
	48

	4.
	Lazdijų r.
	+
	50 000
	206000
	
	
	+
	103/36
	11
	2
	10
	109
	1
	7

	5.
	Varėnos r.
	+
	22 500
	25800
	49 700
	22000
	+
	55/3
	6
	3
	23
	270
	11/ +1
	152

	
	Iš viso
	
	169313
	386484
	79200
	34000
	4
	201/50
	17
	5
	53/ +1
	821
	29/ +3
	444

	
	Kauno apskritis
	
	
	
	
	
	
	
	
	
	
	
	
	

	1.
	Kauno m.
	
	
	2824
	
	62000
	
	
	
	
	
	
	
	

	2.
	Kauno r.
	-
	160 000
	130000
	62 000
	14000
	-
	-
	1
	
	16
	189
	14/ +1
	377

	3.
	Kaišiadorių r.
	
	
	34700
	
	9500
	
	
	
	
	
	
	
	

	4.
	Kėdainių r.
	+ str.
	26 750
	15300
	35 200
	7250
	+
	20/11
	1
	
	7/ +1
	114
	2/ +1
	50

	5.
	Jonavos r.
	+
	78 582
	47450
	18 582
	2000
	+
	62/8
	2
	-
	7
	99
	14/ +4
	239

	6.
	Birštono m.
	R
	-
	3000
	4000
	-
	-
	-
	-
	-
	1
	15
	1/ +1
	17

	7.
	Prienų r.
	str.
	-
	86000
	17 820
	55300
	+
	20
	2
	
	7
	120
	1
	50

	8.
	Raseinių r.
	-
	18 000
	29500
	2000
	14000
	-
	-
	5
	
	7
	48
	4
	32

	
	Iš viso
	
	283332
	348774
	139602
	164050
	3
	102/19
	11
	
	45/ +1
	585
	36/ +7
	765

	
	Klaipėdos apskritis
	
	
	
	
	
	
	
	
	
	
	
	
	

	1.
	Klaipėdos m.
	str.
	597900
	477000
	12000
	21000
	+
	
	1
	
	7
	160
	9/ - 2
	220

	2.
	Klaipėdos r.
	+
	30 000
	25000
	6000
	6100
	+
	2/
	3
	-
	4
	69
	1
	33

	3.
	Kretingos r.
	+
	117 500
	49250
	53 700
	33300
	+
	-
	2
	1
	9/ +2
	168
	8/ +1
	421

	4.
	Neringos m.
	-
	84 900
	
	29 000
	
	-
	-
	-
	-
	2
	32
	1/ +1
	17

	5.
	Palangos m.
	-
	15 000
	9000
	7 000
	1000
	-
	-
	1
	-
	1
	30
	3/ +2
	27

	6.
	Skuodo r.
	-
	60 000
	49000
	9 000
	9000
	-
	-
	1
	1
	3
	63
	3
	70

	7.
	Šilutės r.
	R
	625 275
	140865
	20 050
	29950
	+
	49/11
	9
	
	9
	97
	10
	217

	
	Iš viso
	
	1530575
	750115
	136750
	100350
	4
	51/11
	17
	2
	35/ +2
	619
	35/ +4
	1005

	
	Tauragės apskritis
	
	
	
	
	
	
	
	
	
	
	
	
	

	1.
	Tauragės r.
	-
	2716
	-
	1200
	1000
	-
	-
	1
	-
	5/ +1
	35
	2
	12

	2.
	Jurbarko r.
	+
	47 944
	56451
	28 000
	50200
	+
	36/5
	2
	-
	9/ +1
	87
	16/ -2
	220

	3.
	Pagėgių sav.
	
	
	125000
	
	9200
	
	
	
	
	
	
	
	

	4.
	Šilalės r.
	+
	17 310
	10000
	34 000
	-
	+
	-
	4
	-
	5
	65
	6/ +1
	85

	
	Iš viso
	
	67970
	191451
	63200
	60400
	2
	36/5
	7
	-
	19/+ 2
	187
	24/ +1
	290

	
	Marijampolės apskritis
	
	
	
	
	
	
	
	
	
	
	
	
	

	1.
	Marijampolės sav.
	-
	68500
	42650
	16000
	11000
	+
	15
	1
	1
	3
	41
	2
	60

	1
	2
	3
	4
	5
	6
	7
	8
	9
	10
	11
	12
	13
	14
	15

	2.
	Kalvarijos sav.
	
	
	3000
	
	6000
	-
	
	
	
	
	
	
	

	3.
	Kazlų Rūdos sav.
	-
	-
	-
	3000
	-000
	+
	50
	3
	-
	4
	105
	1
	50

	4.
	Šakių r.
	+
	79 700
	51847
	31 200
	28500
	+
	3
	2
	1
	5
	103
	3
	39

	5.
	Vilkaviškio r.
	-
	23500
	2000
	36000
	13000
	+
	2
	4
	1
	4
	98
	-
	-

	
	Iš viso
	
	171700
	510347
	86200
	61500
	4
	70
	10
	3
	16
	347
	6
	149

	
	Panevėžio apskritis
	
	
	
	
	
	
	
	
	
	
	
	
	

	1.
	Panevėžio m.
	+
	64 406
	49500
	78 000
	24000
	+
	
	12
	
	4/ -1
	90
	11/ +5
	378

	2.
	Panevėžio r.
	+ st.
	69 500
	38678
	16 250
	15150
	+
	22/5
	
	
	16
	191
	7
	75

	3.
	Biržų r.
	-
	10 000
	8000
	16 000
	12000
	-
	-
	2
	-
	8
	176
	3
	43

	4.
	Kupiškio r.
	+
	21 500
	
	31 725
	
	+
	14/4
	3
	1
	3
	50
	3
	41

	5.
	Rokiškio r.
	+
	72 400
	51700
	115546
	48000
	-
	27
	
	1
	8 / +1
	136
	1
	55

	6.
	Pasvalio r.
	+
	82 000
	150000
	38 000
	11000
	+
	60/7
	1
	
	4/ -2
	78
	5/ +1
	63

	
	Iš viso
	
	319806
	297878
	295521
	110150
	4
	663/16
	18
	2
	43/ +1
	721
	33/ +6
	616

	
	Šiaulių apskritis
	
	
	
	
	
	
	
	
	
	
	
	
	

	1.
	Šiaulių m.
	+
	181 500
	49800
	40 000
	12800
	-
	-
	8
	4
	7
	150
	19
	471

	2.
	Šiaulių r.
	+
	32 800
	47465
	31 500
	20000
	+
	28/1
	1
	
	11
	145
	2
	47

	3.
	Kelmės r.
	+
	100 935
	60692
	19 000
	24200
	+
	14/2
	3
	
	10
	148
	6/ -1
	156

	4.
	Akmenės r.
	-
	10 000
	
	10 000
	
	-
	-
	1
	-
	5
	44
	6
	94

	5.
	Joniškio r.
	+
	27 100
	12000
	3300
	6500
	+
	46/4
	5
	
	6/ -1
	102
	5/ -1
	70

	6.
	Pakruojo r.
	+ st.
	10 000
	50260
	2000
	6500
	+
	69/6
	3
	
	10
	171
	2/ -3
	29

	7.
	Radviliškio r.
	
	
	33297
	
	15000
	
	
	
	
	
	
	
	

	
	Iš viso
	
	362335
	253514
	105800
	85000
	4
	157/13
	21
	4
	49
	760
	40
	867

	
	Telšių apskritis
	
	
	
	
	
	
	
	
	
	
	
	
	

	1.
	Telšių r.
	-
	56 600
	
	122 300
	
	-
	-
	
	1
	5
	102
	3/ +1
	47

	2.
	Plungės r.
	-
	5000
	
	34 250
	28000
	-
	-
	5
	1
	5
	101
	8/ +3
	198

	3.
	Rietavo sav.
	-
	12  000
	8000
	4000
	3800
	-
	-
	
	
	1
	18
	1/ +1
	24

	4.
	Mažeikių r.
	R
	30 300
	50000
	43 900
	10800
	-
	-
	-
	2
	7
	135
	6
	25

	
	Iš viso
	
	103900
	58000
	204450
	42600
	-
	-
	5
	4
	18
	356
	18/ +5
	294

	
	Utenos apskritis
	
	
	
	
	
	
	
	
	
	
	
	
	

	1.
	Utenos r.
	+
	86 400
	70800
	33 000
	66500
	+
	/15
	1
	-
	4
	80
	10
	182

	2.
	Anykščių r.
	-
	14 100
	1590
	17 000
	3500
	
	
	12
	
	11
	180
	2/ +1
	25

	3.
	Molėtų r.
	-
	31 000
	26000
	22 000
	24500
	+
	34/2
	1
	-
	4
	52
	2
	18

	4.
	Ignalinos r.
	+
	62 500
	22000
	29 100
	4000
	+
	107/1
	5
	-
	1
	16
	3/ +1
	56

	5.
	Visagino m.
	-
	322 290
	
	-
	
	-
	-
	4
	-
	3/ +1
	36
	1
	20

	6.
	Zarasų r.
	-
	73 700
	62100
	17 000
	7000
	-
	-
	1
	-
	6/ +1
	100
	5/ -1
	120

	
	Iš viso
	
	589990
	182490
	118100
	105500
	3
	141/18
	24
	
	29/ +2
	464
	23/ +2
	421

	
	Vilniaus apskritis
	
	
	
	
	
	
	
	
	
	
	
	
	

	1.
	Vilniaus m.
	-
	80 000
	54200
	110 880
	83500
	-
	-
	
	
	49
	980
	12
	300

	2.
	Vilniaus r.
	-
	114 000
	
	-
	
	
	3
	4
	3
	16
	176
	1
	8

	3.
	Elektrėnų sav.
	-
	5974
	155694
	3000
	-
	-
	2
	14
	
	1
	20
	10
	185

	4.
	Ukmergės r.
	-
	75 000
	2000
	3000
	13000
	+
	4
	2
	1
	10
	150
	3
	60

	1
	2
	3
	4
	5
	6
	7
	8
	9
	10
	11
	12
	13
	14
	15

	5.
	Širvintų r.
	-
	13 000
	10400
	16 000
	13000
	+
	6/6
	2
	-
	4
	70
	5
	77

	6.
	Šalčininkų r.
	
	
	
	
	
	
	
	
	
	
	
	
	

	7.
	Švenčionių r.
	+
	31 000
	72500
	40 000
	59500
	+
	76/7
	2
	-
	6/ -2
	82
	1/ +1
	5

	8.
	Trakų r.
	
	
	
	
	
	
	
	
	
	
	
	
	

	
	Iš viso
	
	318974
	294794
	136880
	169000
	3
	91/13
	24
	4
	86
	1478
	32/ +1
	635

	
	IŠ VISO
	
	3917895
	2865877
	1365703
	932550
	31
	972/130
	154
	24
	393/ +9
	6338
	276/ +29
	5486


Str. –savivaldybės etninės kultūros plėtrą numato savo strateginiuose planuose




R - Programa rengiama

G. tr.k.ž. - Gyvosios tradicinės kultūros židiniai

ES – Europos Sąjungos lėšos

2 lentelė. Etninės kultūros plėtros valstybinės programos įgyvendinimas savivaldybėse 2007 metais 

	Eil. Nr.
	Savivaldybė
	Vaikų,  įtrauktų į etninės kultūros veiklą, skaičius
	Parengtos etninės kultūros programos
	Stovyklos
	Mokyklos
	Bendrijos


	Renginiai
	Publikacijos

	
	
	
	
	Stovyklų skaičius
	Dalyvių skaičius
	Mokyklų skaičius
	Fakulta-tyvų skaičius
	EK inte-gruota
	Kraštotyros

būreliai
	Amatų, etnograf., kt. būreliai
	
	Folk. festivaliai
	Šventės
	Plenerai
	Parodos
	Leidi-niai
	Garso publ.

	1
	2
	3
	4
	5
	6
	7
	8
	9
	10
	11
	12
	13
	14
	15
	16
	17
	18

	
	Alytaus apskritis
	
	
	
	
	
	
	
	
	
	
	
	
	
	
	
	

	1.
	Alytaus m.
	4353
	15
	-
	-
	-
	-
	+
	-
	20
	2
	2
	2
	-
	5
	1
	-

	2.
	Alytaus r.
	650
	10
	2
	114
	18
	6
	+
	
	39
	12
	-
	37 / 14
	-
	19
	2
	2

	3.
	Druskininkų m.
	650
	1
	1
	270
	6
	-
	+
	4
	3
	2
	1
	40/16
	-
	11
	2
	1

	4.
	Lazdijų r.
	1137
	26
	2
	60
	14
	5
	+
	5
	18
	10
	2
	10 / 4
	1
	87
	1
	1

	5.
	Varėnos r.
	334
	29
	1
	10
	17
	-
	+
	3
	6
	4
	1
	116
	
	6
	14
	-

	
	Iš viso
	7124
	81
	6
	454
	55
	11
	
	12
	86
	30
	6
	205/34
	1
	128
	20
	4

	
	Kauno apskritis
	
	
	
	
	
	
	
	
	
	
	
	
	
	
	
	

	1.
	Kauno m.
	
	
	
	
	
	
	
	
	
	
	
	
	
	
	
	

	2.
	Kauno r.
	200
	10
	8
	200
	28
	10
	+
	15
	17
	2
	2
	10
	3
	-
	
	

	3.
	Kaišiadorių r.
	
	
	
	
	
	
	
	
	
	
	
	
	
	
	
	

	4.
	Kėdainių r.
	683
	9
	13
	528
	30
	4
	+
	14
	19
	6
	-
	121
	1
	5
	3
	-

	5.
	Jonavos r.
	7014
	25
	-
	-
	22
	2
	+
	13
	12
	3
	1
	50 / 29
	1
	1
	-
	-

	6.
	Birštono m.
	90
	7
	-
	-
	
	
	+
	-
	2
	
	-
	4 / 1
	-
	10
	
	

	7.
	Prienų r.
	1361
	12
	-
	-
	18
	-
	+
	12
	21
	28
	2
	145/60
	-
	-
	5
	1

	8.
	Raseinių r.
	440
	17
	2
	25
	20
	-
	-
	5
	11
	3
	-
	4/2
	-
	2
	-
	-

	
	Iš viso
	9788
	80
	23
	753
	118
	16
	
	59
	82
	42
	5
	334/92
	4
	18
	8
	1

	
	Klaipėdos apskritis
	
	
	
	
	
	
	
	
	
	
	
	
	
	
	
	

	1.
	Klaipėdos m.
	11000
	20
	1
	233
	-
	-
	-
	-
	-
	3
	-
	7/3
	8
	2
	-
	2

	1
	2
	3
	4
	5
	6
	7
	8
	9
	10
	11
	12
	13
	14
	15
	16
	17
	18

	2.
	Klaipėdos r.
	1200
	7
	-
	-
	23
	4
	+
	17
	10
	7
	1
	22 / 12
	1
	7
	3
	2

	3.
	Kretingos r.
	3887
	17
	16
	423
	32
	1
	+
	19
	16
	17
	1
	68 / 23
	
	62
	4
	9

	4.
	Neringos m.
	37
	5
	-
	-
	2
	1
	+
	1
	-
	
	2
	4 / 1
	4
	8
	1
	-

	5.
	Palangos m.
	182
	12
	-
	-
	
	
	+
	3
	-
	2
	-
	-
	20
	2
	-
	1

	6.
	Skuodo r.
	300
	6
	3
	220
	12
	1
	+
	3
	8
	7
	1
	
	
	12
	
	

	7.
	Šilutės r.
	1421
	29
	7
	157
	26
	-
	+
	19
	19
	3
	1
	27 / 5
	-
	67
	2
	2

	
	Iš viso
	18027
	96
	27
	1033
	95
	7
	
	62
	27
	39
	6
	128/44
	33
	160
	10
	16

	
	Tauragės apskritis
	
	
	
	
	
	
	
	
	
	
	
	
	
	
	
	

	1
	Tauragės r.
	80
	8
	1
	80
	21
	11
	+
	13
	-
	
	1
	40 / 15
	-
	21
	1
	-

	2.
	Jurbarko r.
	341
	21
	3
	51
	22
	7
	+
	13
	13
	22
	2
	14
	1
	13
	
	

	3.
	Pagėgių sav.
	
	
	
	
	
	
	
	
	
	
	
	
	
	
	
	

	4.
	Šilalės r.
	2132
	11
	-
	-
	
	1
	+
	5
	25
	
	
	184 / 98
	-
	49
	-
	-

	
	Iš viso
	2553
	40
	4
	131
	43
	19
	
	31
	38
	22
	3
	238/113
	1
	83
	1
	

	
	Marijampolės apskritis
	
	
	
	
	
	
	
	
	
	
	
	
	
	
	
	

	1.
	Marijampolės sav.
	136
	34
	1
	84
	32
	-
	+
	12
	17
	4
	-
	23/11
	-
	12
	2
	-

	2.
	Kalvarijos sav.
	300
	2
	4
	80
	-
	-
	-
	-
	5
	1
	-
	2 / 1
	3
	10
	1
	1

	3.
	Kazlų Rūdos sav.
	
	
	
	
	
	
	
	
	
	
	
	
	
	
	
	

	4.
	Šakių r.
	250
	10
	1
	56
	20
	-
	+
	8
	3
	3
	-
	44 / 6
	3
	26
	7
	2

	5.
	Vilkaviškio r.
	200
	9
	-
	-
	22
	4
	-
	10
	20
	4
	-
	7
	1
	9
	-
	-

	
	Iš viso
	886
	55
	6
	220
	74
	4
	
	30
	45
	12
	
	76/18
	7
	57
	10
	3

	
	Panevėžio apskritis
	
	
	
	
	
	
	
	
	
	
	
	
	
	
	
	

	1.
	Panevėžio m.
	9082
	52
	3
	112
	24
	6
	+
	12
	24
	-
	4
	17 / 4
	3
	4
	-
	1

	2. 
	Panevėžio r.
	250
	51
	5
	162
	26
	-
	+
	12
	10
	7
	3
	31 / 22
	4
	14
	-
	2

	3.
	Biržų r.
	310
	3
	4
	150
	14
	-
	-
	-
	-
	38
	-
	8
	1
	30
	3
	1

	4.
	Kupiškio r.
	1220
	14
	-
	-
	14
	2
	+
	4
	21
	-
	1
	8 / 2
	1
	14
	-
	5

	5.
	Rokiškio r.
	70
	13
	1
	25
	
	
	+
	
	
	
	-
	22 / 11
	2
	25
	2
	-

	6.
	Pasvalio r.
	7884
	40
	4
	104
	
	
	+
	6
	18
	
	2
	36 / 19
	2
	14
	4
	

	
	Iš viso
	18816
	173
	17
	553
	78
	8
	
	34
	73
	45
	10
	122/58
	13
	101
	9
	9

	
	Šiaulių apskritis
	
	
	
	
	
	
	
	
	
	
	
	
	
	
	
	

	1.
	Šiaulių m.
	931
	15
	6
	256
	38
	-
	+
	22
	11
	1
	2
	11 / 7
	-
	18
	3
	2

	2.
	Šiaulių r.
	750
	5
	2
	120
	26
	-
	+
	8
	31
	12
	-
	88/17
	-
	21
	3
	1

	3.
	Kelmės r.
	650
	10
	1
	100
	41
	-
	+
	6
	26
	6
	-
	12 / 3
	1
	6
	1
	-

	4.
	Akmenės r.
	1600
	43
	1
	12
	12
	
	+
	3
	4
	6
	1
	11 / 7
	-
	13
	4
	

	5.
	Joniškio r.
	230
	10
	2
	85
	16
	1
	+
	2
	12
	
	7
	2
	-
	20
	3
	-

	6.
	Pakruojo r.
	196
	13
	1
	35
	19
	-
	+
	9
	12
	13
	-
	4 / 1
	-
	4
	5
	6

	7.
	Radviliškio r.
	
	
	
	
	
	
	
	
	
	
	
	
	
	
	
	

	
	Iš viso
	4357
	96
	13
	608
	152
	1
	
	50
	96
	38
	10
	128/35
	1
	82
	19
	9



	
	Telšių apskritis
	
	
	
	
	
	
	
	
	
	
	
	
	
	
	
	

	1.
	Telšių r.
	299
	9
	2
	36
	-
	
	+
	6
	-
	-
	1
	9
	1
	10
	4
	-

	1
	2
	3
	4
	5
	6
	7
	8
	9
	10
	11
	12
	13
	14
	15
	16
	17
	18

	2.
	Plungės r.
	2441
	76
	6
	124
	22
	2
	+
	8
	13
	3
	3
	52/45
	2
	28
	-
	-

	3.
	Rietavo sav.
	322
	-
	2
	180
	6
	-
	+
	-
	4
	10
	
	12 / 9
	-
	-
	-
	-

	4.
	Mažeikių r.
	2850
	41
	-
	-
	25
	-
	+
	10
	18
	7
	3
	48/12
	-
	10
	1
	1

	
	Iš viso
	5912
	126
	10
	340
	53
	2
	
	24
	35
	20
	7
	121/66
	3
	48
	5
	1

	
	Utenos apskritis
	
	
	
	
	
	
	
	
	
	
	
	
	
	
	
	

	1.
	Utenos r.
	350
	6
	-
	-
	30
	-
	+
	6
	3
	8
	1
	5 / 2
	1
	7
	2
	-

	2.
	Anykščių r.
	701
	11
	2
	326
	12
	-
	+
	8
	14
	2
	1
	5 / 2
	-
	1
	1
	2

	3.
	Molėtų r.
	340
	10
	2
	28
	16
	-
	+
	3
	18
	20
	-
	13 / 1
	2
	26
	2
	-

	4.
	Ignalinos r.
	320
	6
	4
	99
	10
	-
	+
	10
	
	4
	1
	23 / 12
	2
	8
	1
	-

	5.
	Visagino m.
	375
	11
	3
	168
	7
	1
	+
	2
	1
	3
	2
	29 / 24
	-
	6
	-
	1

	6.
	Zarasų r.
	500
	8
	2
	40
	15
	-
	+
	6
	8
	5
	3
	6 / 2
	-
	94
	2
	1

	
	Iš viso
	2586
	52
	13
	661
	90
	1
	
	35
	44
	42
	8
	81/43
	5
	142
	8
	4

	
	Vilniaus apskritis
	
	
	
	
	
	
	
	
	
	
	
	
	
	
	
	

	1.
	Vilniaus m.
	-
	-
	-
	-
	-
	-
	+
	-
	-
	10
	1
	6/2
	-
	1
	1
	2

	2.
	Vilniaus r.
	131
	2
	1
	
	
	5
	+
	14
	
	
	-
	6 / 4
	2
	8
	2
	

	3.
	Elektrėnų sav.
	2000
	22
	2
	96
	14
	3
	+
	7
	26
	6
	-
	61 / 50
	-
	33
	6
	2

	4.
	Ukmergės r.
	-
	17
	-
	-
	24
	-
	+
	7
	
	
	-
	3
	-
	5
	2
	-

	5.
	Širvintų r.
	988
	23
	-
	-
	11
	2
	+
	4
	3
	6
	2
	81 / 61
	-
	32
	
	

	6.
	Šalčininkų r.
	
	
	
	
	
	
	
	
	
	
	
	
	
	
	
	

	7.
	Švenčionių r.
	-
	11
	1
	42
	11
	-
	+
	10
	27
	8
	1
	84 / 1
	-
	30
	2
	-

	8.
	Trakų r.
	
	
	
	
	
	
	
	
	
	
	
	
	
	
	
	

	
	Iš viso
	3119
	75
	4
	138
	60
	10
	
	42
	56
	30
	4
	241/118
	2
	109
	13
	4

	
	IŠ VISO
	73168
	874
	123
	4891
	818
	79
	
	379
	582
	320
	59
	1674/621
	70
	928
	103
	51


Konkretūs Etninės kultūros globos tarybos veiksmai

1. (3.2; 3.5; 3.6; 3.7)
 EKG taryba ataskaitiniais metais aktyviai dalyvavo rengiant Tautinio paveldo produktų (toliau – TPP) įstatymą. Jos nariai V. Šatkauskienė, I. Seliukaitė, D. Urbanavičienė, J. Rudzinskas ir L. Klimka buvo darbo grupės, suformuotos LR Seimo Kaimo reikalų komiteto, sudėtyje. Parengtas įstatymo projektas buvo derinamas EKG taryboje. Dalyvauta taip pat ir poįstatyminių aktų – TPP tarybos nuostatų, Tradicinių amatų ir verslų sąrašo, TP produktų klasifikatoriaus ir TPP sertifikavimo taisyklių, TPP apsaugos, jų rinkos ir amatų plėtros programos ir jos įgyvendinimo priemonių plano –  rengime.

Įgyvendinti TPP įstatymą būtų patogiausia per tradicinių amatų centrus. Jų steigimąsi ir veiklą numato paremti Kaimo plėtros programa, kurią koordinuoja Žemės ūkio ministerija. Todėl EKG taryba įpareigojo savo specialistus etnografiniuose regionuose ne tik domėtis tradicinių amatų padėtimi kaimo gyvenvietėse, sudaryti meistrų sąrašus, numatyti galimas centrų lokalizacijas, bet ir teikti konsultacijas dėl paramos tokiai veiklai.

2. (1.1; 2.2; 3.12) Respublikos etninės kultūros specialistai plačiai įsijungė į Nematerialaus kultūros paveldo registro rengimą (šis darbas atsirado ratifikavus UNESCO šio paveldo apsaugos konvenciją). Tikimasi, kad gerai parengtas dokumentas padės kontroliuoti etninės kultūros būklę krašte, įgalins lygintis su kitomis šalimis, bus pravartus planuojant gyvosios tradicijos globos darbus. Tačiau registras negali būti unifikuotas, – kiekviena šalis turi savitas tradicijas, skirtingą etnokultūros raišką, kitokius tradicinius amatus bei verslus, istoriniu keliu susiklosčiusią bendruomenės struktūrą. Darbo eiga, jo metodikos tobulinimas ir toliau išlieka EKG tarybos dėmesio lauke.

EKG taryba parengė  Bendrąsias nematerialaus kultūros paveldo archyvinės medžiagos inventorinimo taisykles. Norint išsiaiškinti realią situaciją, parengta ir išsiuntinėta anketa nematerialų paveldą kaupiančioms institucijoms.

3. (3.17) Toliau buvo rūpinamasi tradicinių mugių Vilniaus mieste kultūrine infrastruktūra; padarytos išvados dėl jos gerinimo ir tolimesnės plėtros. Darbas vyko suformuotoje iš EKG tarybos narių Laikinojoje tradicinių mugių savitumo išsaugojimo ekspertų grupėje; išvadų aptarimui buvo skirtas ir bendras Tarybos posėdis. 

Įvyko du pasitarimai su Kaziuko mugės rengimo konkurso nugalėtoju verslininku V. Urba bei VšĮ „Vilniaus ugnys“ vadovais, siekiant suderinti komercinius tikslus su noru atgaivinti 400 metų istorines tradicijas. Kartu su Dailiųjų amatų asociacija (koordinatorius D. Gerlikas) surengta meistrų eisena pirmąją Kaziuko mugės dieną pagal senovinės tradicijos scenarijų. Spaudai rengiama knygelė apie Kaziuko mugės kilmę, istoriją, tradicijas ir perspektyvas. Regioninėms taryboms patarta nedubliuoti sostinės renginių; ieškoti, gaivinti ir plėtoti savitas krašto tradicijas.

EKG tarybos iniciatyva, bendradarbiaujant su Etninės veiklos centru, atgaivinta Žolynų turgaus tradicija Vilniaus senamiestyje (Joninių išvakarėse). Joniškio savivaldybei teiktos konsultacijos, rengiant tradicinius advento prekymečius.

4. (3.13) Vaikų kultūros metais EKG tarybos rūpestis, kad kuo daugiau mokyklinio jaunimo domėtųsi  etnine kultūra, dalyvautų jos raiškoje. Apsilankymas „Vėlungio“ vasaros stovykloje Giruliuose ir Žemaičių etnomuzikavimo ir liaudies amatų vasaros kursuose Kelmėje įtikino, kad vaikai noriai perima visus lietuviškosios tradicinės kultūros reiškinius, jeigu jie perteikiami kūrybingai, su pedagoginiu meistriškumu. Geroji šių stovyklų patirtis bus skleidžiama ir kituose regionuose. Prielaidas tam sudaro ŠMM koordinuojama Ilgalaikė pilietinio ir tautinio ugdymo programa.
5. (1.1) Kauno tautinės kultūros centras daugelį metų garsėjo efektyvia veikla etnokultūros baruose. Ypatingai pažymėtini čia organizuoti kursai etnožinioms įgyti; spalvingi buvo ir centro kuruojami renginiai. Tačiau 2005-ųjų metų pabaigoje pasikeitus vadovybei, patyrusių etnokultūros specialistų centre nebeliko. Atlikus centro veiklos analizę, Kauno miesto savivaldybės Kultūros ir švietimo departamentui rekomenduota centro direktore rinkti mokytoją Viliją Kepežinskienę, gražiai plėtojusią etnokultūrinę veiklą Kauno Milikonių mokykloje, sėkmingai rengusią kursus  ir seminarus pedagogams.    

6. (3.12) Kulinarinio paveldo fondas yra suformavęs ekspertų tarybą, sertifikuojančią restoranų valgiaraščius bei bendrovių patiekiamus į rinką maisto gaminius. Šioje taryboje ir toliau atstovaujami  EKG tarybos ekspertai. EKG taryba rekomendavo spaudai B. Imbrasienės parengtą knygą „Lietuvių valgiai“.

7. (1.6; 3.1; 3.8 ) Sudaryta architektų, etnografinių statinių tyrinėtojų grupė, kuri įpareigota parengti visų penkerių etnografinių regionų etnoarchitektūros tipiškų bruožų išaiškinimus ir aprašymus, taip pat pateikti restauravimo ar atstatymo rekomendacijas: Vakarų Aukštaitijos – Rasa Bertašiūtė; Dzūkijos – Aistė Andriušytė; Mažosios Lietuvos – Martynas Purvinas; Suvalkijos (Sūduvos) – Indrė Kačinskaitė; Žemaitijos – Jurgis Bomblauskas. Architektams talkino etnokultūros specialistai Ilona Burinskaitė, Gražina Žumbakienė, Vygandas Baltrušaitis.
Leidiniai parengti pagal L. Klimkos sudarytą struktūrinį planą ir aprobuoti EKG tarybos narių J. Jurevičienės, I. R. Merkienės ir P. Kalniaus. EKG taryba 2007 m. finansavo šį darbą. Leidiniai su rekomendacijomis bus išdalyti savivaldybių architektams ir seniūnams; šios knygelės turėtų būti pravarčios ir kaimo namų savininkams.

8. (3.8) Bendradarbiaujant su Kultūros paveldo departamentu ir Vilniaus pedagoginiu universitetu parengta etnografinių kaimų ir sodybų inventorizavimo metodika bei šio darbo taisyklės. Ekspedicijos Aukštaitijos nacionalinio parko teritorijoje metu pagal šią metodiką atlikta trijų kaimų visų sodybų fotofiksacija, išaiškinant įvykusius pakeitimus ar paminklinius pažeidimus. Metodika bus panaudota rengiant studentų kraštotyrines praktikas tuose rajonuose, kur etnoarchitektūros vertybių išaiškinimo darbas nėra tinkamai atliktas. Tikimasi į šią veiklą įsijungsiant ir Kauno technologijos universiteto studentus bei dėstytojus.

EKG taryba ekspertavo taip pat ir Statybų saugomose teritorijose laikinųjų regioninių architektūrinių reglamentų aprašą, pateiktą Valstybinės saugomų teritorijos tarnybos prie Aplinkos ministerijos.

9. (3.9) EKG taryba paskatino keleto metodinių leidinių, labai reikalingų etnokultūros sklaidai ir gyvosios tradicijos palaikymui, parengimą bei leidybą. Tai prof. I. R. Merkienės „Šiokiadienių ir šventadienių etnografija“ ir „Mokyklinė kraštotyra“ (sud. A. Šidlauskas ir I. Seliukaitė). Pasirūpinta atnaujinti regioninio etnokultūrinio žurnalo „Suvalkija“ leidybą; pasirodė iš spaudos ir pirmasis Rytų Aukštaitijos kultūros bei istorijos žurnalo „Sietuvos“ numeris. 

J. Basanavičiaus sodyboje Ožkabaliuose inicijuoti istoriniai literatūriniai skaitymai „Čia stovėjo Atgimimo vygė“, kuriuose dalyvauja valstybinės J. Basanavičiaus premijos laureatai. Planuojama skaitymus išlaikyti tradiciniu renginiu.

10.  (5.2) EKG tarybos pirmininkas stebėtojo teisėmis dalyvavo Projektų, finansuojamų įgyvendinant Lietuvos 2004-2006 metų bendrojo programavimo dokumentą (BPD), pirmojo projektų atrankos komiteto (PAK) darbe Žemės ūkio ministerijoje. Atrenkami projektai pagal Kaimo plėtros ir žuvininkystės prioriteto priemones „Investicijos į žemės ūkio valdas“, „Jaunųjų ūkininkų įsikūrimas“, „Žemės ūkio produktų perdirbimo ir rinkodaros gerinimas“, „Miškų ūkis“ bei priemonės „Kaimo vietovių plėtros skatinimas“ veiklos sritis „Žemės ūkio ir artimų ekonominės veiklos sektorių įvairinimas, siekiant įvairiapusio veiklos pobūdžio ir alternatyvių pajamų šaltinių“ ir „Kaimo turizmo ir amatų skatinimas“. Kaip Kultūros ministerijos atstovė komiteto darbe dalyvavo ir EKG tarybos narė I. Seliukaitė.

              Dalyvauta Aplinkos ministerijos surengtame seminare „Etninės kultūros panaudojimo kaimo turizmo sodybose galimybės“ Plateliuose. Planuojama tokius seminarus surengti  kiekviename iš etnografinių regionų.
11. (3.9) Atlikta LR kultūros įstaigų poreikio etnologijos specialistams bei jų rengimo LR aukštosiose mokyklose kokybės analizė. Lietuvos universitetų Rektorių konferencijai ir Švietimo ir mokslo ministerijai pateiktas EKG tarybos nutarimas dėl etnologijos specialistų rengimo kokybės (tekstas šios ataskaitos 8 priede).

12. (3.1; 3.3) EKG tarybos nariai birželio 24–26 d. pasitiko tarptautinę etnografinę ekspediciją „Vilija – Neris“, pažyminčią istorinę grafo Konstantino Tiškevičiaus 1857 m. kelionę  Nerimi ir jos krantais. Dalyvauta stovyklos Karmazinuose renginyje – susitikime su Vilnijos krašto etninės kultūros puoselėtojais. EKG taryba kartu su Lietuvos mokslų akademijos bibliotekos Informacijos skyriumi parengė abiejų ekspedicijų parodą, kuri susilaukė nemažo atgarsio spaudoje. Dalyvauta ir mokslinėje konferencijoje, apibendrinusioje tarptautinės ekspedicijos rezultatus. Mokslo ir studijų fondui rekomenduota paremti konferencijos medžiagos leidybą, kaip turinčią vertingos etnografinės ir archeologinės informacijos.

Išvardytieji ir kiti atlikti darbai 3 lentelėje gretinami su numatytomis Etninės kultūros plėtros valstybinės programos priemonėmis.

3 lentelė. EKG tarybos 2007 m. atlikti darbai, koordinuojant Etninės kultūros plėtros valstybinę programą (apibendrinimas)

	Eil. nr.
	Uždaviniai
	Priemonės
	EKGT veikla

	1.
	1. Sudaryti teisines, finansines sąlygas tyrinėti, saugoti ir plėtoti etninę kultūrą; koordinuoti kultūros, švietimo, mokslo institucijų veiklą etninės kultūros srityje 
	1.1. optimizuoti institucijų, kurios rūpinasi etninės kultūros globa, išsaugojimu ir plėtra, sistemą
	Atlikta Kauno tautinės veiklos centro darbo analizė, pateikta rekomendacija vadovo postą užimti mokytojai Vilijai Kepežinskienei.

	
	
	1.2. sudaryti etninės kultūros plėtros prioritetų sąrašą ir kasmet jį atnaujinti
	2007-siems metams numatyti tokie prioritetai:

1. Gyvuojančių tradicinės kultūros reiškinių išaiškinimas ir jų apsaugos priemonių kūrimas etnografiniuose regionuose;

2. Bendruomenių veiklos skatinimas etnokultūriniu pagrindu, bendruomenių vaidmens ir įtakos, saugant vietos tradicinę kultūrą, stiprinimas;

3. Etnokultūrinės tradicijos tęstinumo ir perimamumo užtikrinimas. Vaikų ir jaunimo įtraukimas į etninės kultūros veiklą: vaikų folklorinių ansamblių steigimas, vasaros stovyklos, edukacinės programos. Mokytojų kompetencijos etnokultūros baruose didinimas;

4. Tradicinių amatų palaikymas (centrų steigimosi skatinimas);

5. Etnoarchitektūros globa, rūpestis kaimo ir miestelių etnografinių bruožų išsaugojimu.

Pranešimas konferencijoje LR Seime „Ar taps kultūra prioritetu valstybės gyvenime“.

	2.
	2. Užtikrinti sukauptų vertybių ilgalaikį išsaugojimą ir panaudojimą
	2.2. sukurti etninės kultūros paveldo elektroninę duomenų bazę
	EGT taryba prisideda prie Nematerialaus kultūros paveldo registro rengimo. Taip pat pritaria etninės kultūros ir lituanistikos duomenų bazės „Aruodai“ projektui ir palaiko jo plėtojimo idėją.

	
	
	2.3. perkelti etninės kultūros rašytinius, garso ir vaizdo, foto- dokumentus į ilgalaikio saugojimo priemones (elektronines laikmenas)
	Sudaryta Nematerialaus kultūros paveldo skaitmeninimo ir registro kūrimo darbo grupė. Išsiųstos anketos šio paveldo archyvinę medžiagą kaupiančioms institucijoms, siekiant išsiaiškinti jo skaitmeninimo situaciją ir perspektyvas. 

	3. 
	3. Sukurti etninės kultūros vertybių perimamumo ir sklaidos sąlygas; puoselėti etnografinių regionų, kraštų, vietovių savitumą
	3.1. skatinti ir finansuoti šiuolaikinių etninės kultūros reiškinių mokslinius tyrimus
	EKG nariai birželio 24–26 d. pasitiko tarptautinę etnografinę ekspediciją „Vilija – Neris“, pažyminčią istorinę grafo K. Tiškevičiaus 1857 m. kelionę Nerimi ir jos krantais. EKGT kartu Lietuvos mokslų akademijos biblioteka parengė parodą apie šias ekspedicijas, susilaukusią didelio atgarsio spaudoje. 

	
	
	3.3. skatinti nacionalinius, valstybinius ir savivaldybių muziejus, kultūros centrus ir bibliotekas parengti edukacines programas, skirtas etninės kultūros sklaidai
	 J. Basanavičiaus tėviškėje Ožkabaliuose inicijuoti istoriniai literatūriniai skaitymai „Čia stovėjo Atgimimo vygė“

	
	
	3.5. parengti ir patvirtinti tradicinių amatų plėtojimo etnografiniuose regionuose programą
	EKG taryba prisidėjo prie Tautinio paveldo produktų įstatymo ir teisės aktų, reikalingų šio įstatymo įgyvendinimui, rengimo.   Sudaryta Liaudies tekstilės tyrimų ir populiarinimo programos  rengimo darbo grupė. EKG tarybos nariai I.Seliukaitė ir L.Klimka yra Kulinarinio paveldo fondo ekspertų taryboje. Rekomenduota spaudai B. Imbrasienės parengta knygą „Lietuvių valgiai“. Peržiūrėtas ir papildytas tradicinių amatų sąrašas, reikalingas sertifikavimo taisyklėms parengti.

	
	
	3.6. parengti ir patvirtinti liaudies tekstilės tyrimų ir populiarinimo programą
	

	
	
	3.7. parengti ir patvirtinti lietuvių kulinarijos paveldo tyrimo ir gaivinimo programą
	

	
	
	3.8. parengti ir patvirtinti programą „Tradicinė sodyba“ (taikomieji etnologų tyrimai ir rekomendacijos)
	Bendradarbiaujant su Kultūros paveldo departamentu ir Vilniaus pedagoginiu universitetu parengta Etnografinių kaimų ir sodybų inventorizavimo metodika bei šio darbo taisyklės. 

Sudaryta architektų, etnografinių statinių tyrinėtojų grupė, kuri įpareigota parengti visų etnografinių regionų tradicinės architektūros rekomendacijas. 

	
	
	3.9. sustiprinti etninės kultūros sklaidą švietimo sistemoje:  
3.9.1. išanalizuoti aukštųjų mokyklų etninės kultūros specialistų rengimo, kvalifikacijos kėlimo būklę ir parengti rekomendacijas
	LR Švietimo ir mokslo ministerijai ir Lietuvos universitetų rektorių konferencijai pateiktos Etnologijos specialistų poreikio ir studijų kokybės analizės išvados ir pasiūlymai. 

EKG taryba paskatino keleto metodinių leidinių, labai reikalingų etnokultūros sklaidai ir gyvosios tradicijos palaikymui, parengimą ir leidybą („Šiokiadienių ir šventadienių etnografija“, „Mokyklinė kraštotyra“).

	
	
	3.9.3. išanalizuoti, įvertinti etninės kultūros kaip pasirenkamo dalyko integravimo į mokomuosius dalykus bendrojo lavinimo mokyklose situaciją ir parengti pasiūlymus
	

	
	
	3.13. palaikant folkloro tradicijų perimamumą ir gyvybingumą, remti įvairaus amžiaus žmonių dalyvavimą folkloro kolektyvuose, vaikų folkloro ansamblių steigimąsi, klubinius žmonių sambūrius 
	Apsilankyta „Vėlungio“ vasaros stovykloje Giruliuose, taip pat Žemaičių etnomuzikavimo ir liaudies amatų vasaros kursuose Kelmėje.

	
	
	3.16. parengti ir patvirtinti tradicinio kraštovaizdžio gaivinimo programą
	Sudaryta darbo grupė tradicinio kraštovaizdžio išsaugojimo rekomendacijoms parengti.

	
	
	3.17. parengti tradicinių mugių savitumo išsaugojimo ir plėtros rekomendacijas
	Tradicinių mugių išsaugojimo ir plėtros rekomendacijų darbo grupė parengė išvadas dėl Tradicinių mugių sertifikavimo tvarkos. EKG taryba pateikė raštą Vilniaus miesto savivaldybės tarybos Kultūros, švietimo, sporto ir jaunimo reikalų komitetui dėl Kaziuko mugės organizacinio komiteto sudarymo ir jo funkcijų. Bendradarbiaujant su Vilniaus etninės veiklos centru, atgaivinta Žolynų turgaus tradicija Vilniaus senamiestyje. 

	4. 
	5. Skatinti etninės kultūros sąveiką su kitomis etnografinių regionų socialinės ir ekonominės raidos sritimis (turizmu, kaimo plėtra, verslu); susieti etninės kultūros tyrimo, saugojimo ir sklaidos programų finansavimą su įvairių tarptautinių fondų, ES struktūrinės paramos gavimo planavimu ir naudojimu
	5.2. teikti pagalbą rengiantiems projektus paramai iš struktūrinių Europos Sąjungos fondų gauti  (padedantiems puoselėti etninę kultūrą per turizmą, tradicinius amatus, žemės ūkį ir pramonę)

 
	Dalyvaujama Žemės ūkio ministerijos Projektų atrankos komiteto darbe.

Teiktos konsultacijos atskiriems asmenims, suinteresuotiems etnokultūros elementų išlaikymu kaimo turizmo, ekologiško ūkininkavimo sferose.

 Pravestas seminaras  „Etninės kultūros panaudojimo kaimo turizmo sodybose galimybės“, kurį Aplinkos ministerija surengė Plateliuose.


                  ILGALAIKĖ PILIETINIO IR TAUTINIO UGDYMO PROGRAMA

Ši programa LR Seimo patvirtinta 2006 m. rugsėjo 19 d. nutarimu Nr. X-818 „Dėl Ilgalaikės pilietinio ir tautinio ugdymo programos patvirtinimo“ (Žin., 2006, Nr. 102-3939). Priemonių plane Etninės kultūros globos tarybai 2007-siems numatytos funkcijos – inicijuoti ir remti mokyklų, mokinių, studentų ir jaunimo organizacijų projektus, skatinančius vaikų ir jaunimo toleranciją; parengti ir įgyvendinti tautinio ir pilietinio ugdymo programas, skirtas mokytojų kvalifikacijai tobulinti; inicijuoti ir remti pilietinio ir tautinio ugdymo nacionalinius tyrimus bei dalyvauti tarptautiniuose tokio pobūdžio tyrimuose; tyrimus naudoti kuriant nacionalinę švietimo, kultūros ir socialinę politiką.

Sociologų ir filosofų darbuose, o ir žiniasklaidoje plačiai aptarinėjama, kodėl taip nuvertėjo mūsų šiandieninėje visuomenėje pilietiškumo ir tautiškumo kategorijos.  Tai gali būti viena iš priežasčių, sąlygojančių destruktyvius procesus visuomenėje: susipriešinimą ir nepakantumą, masinę emigraciją, „protų nutekėjimą“, jaunimo apolitiškumą, tarnautojų ir valdininkų korupciją, smurto apraiškų mokykloje plitimą ir kt. Tad verta iš esmės pažvelgti į šių kategorijų turinį, o ypač jo kaitą globalizuotame pasaulyje, įvertinti reikšmę visuomenės sveikatai, valstybės tvirtumui ir raidos perspektyvai. Neabejotinai pilietiškumo ugdyme išryškės etninės kultūros svarba, kartu ir švietimo įstaigų uždaviniai ją gaivinant, puoselėjant bei paverčiant gyvąja tradicija. 

Bendrojo lavinimo mokyklose yra pilietinio ugdymo pamokos. Blogai, kad jų programose nėra parodyta kaip pilietiškumas nacionalinėje valstybėje išauga iš tautiškumo. Apskritai bendrojo lavinimo mokykloje etninės kultūros dalykus rekomenduojama dėstyti integraciniu principu, t.y. įterpiant į visų disciplinų turinį. Tačiau retas mokytojas, kaip parodė EKG tarybos atlikta analizė, yra tam pasiruošęs. Valstybinė pilietinio ir tautinio ugdymo programa,  tikėtina, taps gairėmis kryptingesniam ir geriau organizuotam darbui.  Mokykla turi būti  tikru lietuvybės ir sąmoningo pilietiškumo lopšiu. Todėl siektina, kad etninės kultūros žinios būtų paminėtos ir mokinių pasiekimuose (išsilavinimo standartuose). Kaip papildomo ugdymo dalykas etninė kultūra dėstoma tik nedaugelyje mokyklų. Bendrojo lavinimo mokyklose veikia apie pusšimtį kraštotyros, beveik antra tiek amatų ir etnografijos būrelių. Optimizmo teikia mokytojų konsultantų pastangos etninės kultūros srityje. Jie parengti Pedagogų profesinės raidos centro kursuose, kuriuos būtų prasminga organizuoti ir toliau. Ir dar viena iki galo neišspręsta mokyklų problema – tautodailininkų, liaudies meistrų dalyvavimas ugdyme. Reikėtų aiškios išlygos, kad ir neturintys pedagoginio pasirengimo, bet gebantys savo pavyzdžiu „užkrėsti” vaikus meile kūrybai, sudominti juos etnokultūros raiška meistrai galėtų rasti vietą mokykloje, bent jau užimti vaikus tautodaile popamokinėje veikloje. Žinoma, jiems reikalingi ir pedagoginio parengimo kursai.

Etninė kultūra pradinio ugdymo pakopoje gali tapti puikia priemone doros, moralės normų, tikrųjų vertybinių nuostatų diegimui. Ugdymo įstaigose, jų darbo programose pernelyg mažai akcentuojama pagrindinė valstybės kūrimosi ir stiprinimo prasmė – tautos gyvasties išlaikymas. Kitos pedagoginės siekiamybės – pagarba žmogaus darbui ir kūrybai, atjauta silpnam ir senam, tėviškės gamtos meilė, ekologinė elgsena – pasitelkus etnokultūrą taip pat lengvai įgyvendinamos be moralizuojančios didaktikos. Muzikos, dainavimo, šokio pradmenys itin lengvai įsisavinami iš folkloro kūrinių. Tautosaka yra paremta mitiniu mąstymo būdu, kuris ir sudaro kūrybingos fantazijos pagrindą; įsijautimas į sakmių, legendų, pasakų mitines erdves aktyvina vaiko kūrybinius gebėjimus. Pažintis su tautodailės kūrinių semantika meninių polinkių ugdymui gali teikti papildomų motyvacijos impulsų. Išradingai surengtos šventės mokykloje, panaudojus etnokultūros tradicijas, gali tapti efektyviu priešveiksmiu pasipriešinant žiniasklaidos atkakliai brukamoms kitų šalių šventėms – Valentino, šv. Patriko, Helovyno, Padėkos ir kt. Kartu tai ir papildomas stimulas keistis draugystės ir pažintiniais vizitais su kitų šalių mokyklomis. Labai gerai, kai mokyklų renginiai perauga į bendruomenės šventę. Apie visa tai kalbama EKG tarybos narių susitikimuose su regionų švietimo vadovais ir kvalifikacijos seminarų mokytojams metu.
2007 m. projektams Ilgalaikės pilietinio ir tautinio ugdymo programos rėmuose skirta 5 mln. Lt; tikrai nemažai, lyginant su Kultūros ministerijos ištekliais. Taigi, atrodo, jau suprasta, kad būtent mokykloje reikia ryžtingai diegti pagarbą ir meilę kultūros paveldui, įveikiant krizę tautinės tapatybės formavime. Daug vilčių etnokultūros darbuotojai sieja su paminėtomis valstybine programa bei strategija; tai turėtų skatinti ir pedagogų pastangas, o vaikams atverti daug naujų, įdomių galimybių susipažinti su etninės kultūros reiškiniais, tapti jos tęsėjais. Neabejotinai šias nuostatas įgyvendinti padės ir aktyvėjanti Kultūros centrų veikla. Efektyviai etnokultūros baruose veikia Panevėžio, Kelmės, Plungės, Prienų, Kretingos, Anykščių, Jurbarko, Akmenės rajonų kultūros centrai.

Bendradarbiaujant Kultūros bei Švietimo ir mokslo ministerijoms buvo parengta 2006–2011 metų Vaikų ir jaunimo kultūrinės edukacijos programa. Ji skirta įtraukti į kultūrinę veiklą tuos, kurie nedalyvauja meno kolektyvuose, specializuotuose meno būreliuose. Svarbu ne tiek puoselėti vaikų meninius gebėjimus, kiek ugdyti kultūros vartotoją, rengti kultūros procesų aktyvų dalyvį.
Konkretūs Etninės kultūros globos tarybos veiksmai

1. (3.1) Dalyvauta darbo grupėje, rengiant mokomąją kompiuterinę priemonę Lietuvių etninės kultūros vertybės: Aktyvus mokymas (is), ELN-2007-10049, skirtą mokytojui, mokyklos bendruomenei ir visuomenei (koordinatorė PPRC vyr. specialistė O. Verseckienė). Kompaktinė plokštelė pristatyta eilėje mokytojų kvalifikacijos kursų (Vilniuje, Druskininkuose, Kelmėje, Kaišiadoryse, Joniškyje).

2. (2.3; 3.1; 6.1; 6.2) Dalyvaujama Ilgalaikės pilietinio ir tautinio ugdymo programos nacionalinės koordinavimo tarybos darbe (I. Seliukaitė ir L. Klimka) bei šiai programai įgyvendinti reikalingų priemonių inicijavimo ir vertinimo darbo grupėje (L. Klimka). Dalyvaujama Valstybės švenčių, atmintinų dienų ir istorinių datų minėjimo ekspertų komisijos darbe (L. Klimka).

3. (1.3) EKG  taryboje ekspertuota ir aprobuota Etninės kultūros plėtros švietimo įstaigose strategija (dokumentas pateiktas Švietimo ir mokslo ministerijai). Ją parengė darbo grupė, dalyvaujant EKG tarybos nariams (B. Stundžienė, L. Klimka).

Inicijuojami susitikimai su rajonų Švietimo skyrių vedėjais ir švietimo įstaigų vadovais, aptariant etninės kultūros plėtros galimybes mokyklose. 2007 m. įvyko susitikimai su Šiaulių ir Tauragės apskričių, Raseinių ir Joniškio rajonų švietimo vadovais.

4. (1.3) EKG taryba sudarė etnokultūrinių plakatų dviejų serijų tematiką (jaunesniojo ir vyresniojo amžiaus vaikams), pristatančią tautinį kostiumą, etnoarchitektūrą ir kryždirbystę, liaudiškus muzikos instrumentus, tautodailės artefaktus; visa tai – regionų  kontekste. Pateiktas siūlymas inicijuoti tokių plakatų leidybą Ilgalaikės pilietinio ir tautinio ugdymo programos rėmuose.

5. (4.1) Lituanistinių mokyklėlių užsienyje pedagogų kvalifikacijai etnokultūros srityje kelti parengta metodinė priemonė (autoriai I. Bierontaitė ir L. Klimka). Ją sudaro tradicinių kalendorinių švenčių ir lietuviškosios mitologijos apybraižos bei lentelės, šventinio renginio paruošimo metodiniai nurodymai ir keletas pavyzdinių scenarijų.

6. (4.1) Etninės kultūros temos įtrauktos į Elektroninės leidybos namų populiarią kompaktinių plokštelių seriją „Įdomioji istorija“ (projekto vadovas dr. E. Jovaiša). Šioms temoms paruošta tekstinė bei iliustracinė medžiaga, padaryti įrašai.

7. (5.1) Dalyvaujama VšĮ Lietuvos energetikos muziejaus plėtros koordinavimo darbo grupėje, rengiant muziejaus koncepcijos dalį apie tradicinius amatus ir verslus (L. Klimka).  

4 lentelė. EKG tarybos 2007 m. atlikti darbai, vykdant Ilgalaikę pilietinio ir tautinio ugdymo programą (apibendrinimas)

	Eil. nr.
	Uždaviniai
	Priemonės
	EKGT veikla
	Terminai

	1.
	2. Ugdyti ir puoselėti demokratinę mokyklų kultūrą
	2.3. inicijuoti ir remti mokyklų, mokinių, studentų ir jaunimo organizacijų projektus, skatinančius vaikų ir jaunimo toleranciją
	EKG taryba pasiūlė penkias temas dviejų serijų mokykliniams plakatams „Įdomioji etninė kultūra“. 
	2006-2010 

	2.
	3. Pagerinti mokytojų ir dėstytojų kompetenciją pilietinio ir tautinio ugdymo srityje
	3.1. parengti ir įgyvendinti tautinio ir pilietinio ugdymo programas, skirtas mokyklų vadovų, mokytojų, mokyklos ir jaunimo organizacijų vadovų, aukštųjų mokyklų dėstytojų kvalifikacijai tobulinti
	Dalyvauta darbo grupėje, rengiant mokomąją kompiuterinę priemonę „Lietuvių etninės kultūros vertybės: Aktyvus mokymas (is)“.
	2007-2011 

	3.
	4. Ugdyti ir puoselėti Lietuvos ir užsienio lietuvių jaunimo bei suaugusiųjų tautinį ir pilietinį sąmoningumą
	4.1.inicijuoti ir remti pilietinei ir tautinei savišvietai būtinų įvairaus pobūdžio informacijos šaltinių sistemingą rengimą, skelbimą ir sklaidą, jais aprūpinti viešąsias bibliotekas, užsienio lietuvių bendruomenes ir institucijas, žiniasklaidą, interneto portalus
	Lituanistinių mokyklėlių užsienyje pedagogų kvalifikacijai etnokultūros srityje kelti parengta metodinė priemonė
	2006-2011

	4.
	6. Vykdyti visuomenės pilietinės ir tautinės raidos tyrimus
	6.1. inicijuoti ir remti pilietinio ir tautinio ugdymo nacionalinius tyrimus bei dalyvauti tarptautiniuose tokio pobūdžio tyrimuose. Tyrimų pagrindu rengti rekomendacijas pilietiniam ir tautiniam ugdymui tobulinti.
	Dalyvaujama šios Programos nacionalinės koordinavimo tarybos darbe bei šiai Programai įgyvendinti reikalingų priemonių inicijavimo ir vertinimo darbo grupėje. 
Dalyvauta rengiant Etninės kultūros plėtros švietimo įstaigose strategiją.
	2007-2011 

	
	
	6.2. tyrimų rezultatus nuolat išsamiai pristatyti Lietuvos ir užsienio lietuvių visuomenei. Tyrimus naudoti kuriant nacionalinę švietimo, kultūros ir socialinę politiką
	
	2007-2011 


III. KITA VEIKLA

ETNINĖS KULTŪROS GLOBOS TARYBOS SEKRETORIATO DALYVAVIMAS TARPINSTITUCINIUOSE PASITARIMUOSE, SUSITIKIMUOSE, POSĖDŽIUOSE, DISKUSIJOSE

	Nr.
	Kur vyko/ su kuo?
	Data
	Tema

	1.
	Susitikimas Švietimo ir mokslo ministerijoje su visuomeninių organizacijų atstovais
	2007-01-17
	Dėl Ilgalaikės tautinio ir pilietinio ugdymo programos galimybių

	2.
	Pasitarimas su Vydūno, Rericho ir 

Pieno lašo draugijų atstovais
	2007-01-17
	Dėl Kultūros dienos paminėjimo ir konferencijos LR Seime surengimo

	3.
	Susitikimas Kauno taikomosios dailės mokykloje su direktoriumi A. Mizgiriu, pavaduotoja V. Bagdonavičiene, mokytojais 
	2007-01-23
	Tautodailės perspektyvos, specialistų poreikio aptarimas 

	4.
	Kauno tautinės kultūros centre su Kauno keliautojų kultūros klubu  „Ąžuolynas“ 

(vadovas Česlovas Mažeika)
	2007-01-23
	Apie etninę kultūrą, jos sklaidą

	5.
	Posėdis Vilniaus m. Savivaldybės taryboje 
	2007-02-09
	Energetikos muziejaus išplėtimo   (į Vilniaus technikos ir tradicinių amatų)  koncepcijos pristatymas

	6.
	Susitikimas su verslininku Vyteniu Urba, Egle Pliopliene, Edmundu Žalpiu
	2007-02-12
	Dėl Kaziuko mugės kultūrinės programos

	7.
	Susitikimas su Joniškio raj. Etninės kultūros globos taryba, vadovaujama L. Berulienės
	2007-03-15
	Dėl etninės kultūros sklaidos, renginių programos

	8.
	Aptarimas Šilalėje ir Upynoje K. Lovčiko 70-mečio parodos metu, su savivaldybės tarybos nariais
	2007-03-17
	 Dėl Upynos kraštotyros (kaimo amatų) muziejaus ateities 

	9.
	Pasitarimas su Lietuvos liaudies kultūros centro vadovybe
	2007-03-19
	Dėl leidinių mokykloms (knygų, DVD, plakatų)

	10.
	Pasitarimas su Aukštojo kalno iniciatyvine grupe (vadovas Vladas Vitkauskas)
	2007-03-19
	Dėl infrastruktūros kalno prieigose sukūrimo 

	11.
	Susitikimas Kelmės kultūros namuose su Šiaulių, Tauragės apskričių, Raseinių raj. Švietimo skyrių vedėjais ir etninės kultūros specialistais 
	2007-03-26
	Etnokultūrinis ugdymas bendrojo lavinimo mokykloje

	12.
	Dalyvavimas Valstybės švenčių, atmintinų dienų ir istorinių datų minėjimo ekspertų komisijos posėdyje, vykusiame Kultūros ministerijoje
	2007-05-30
	Dėl valstybės švenčių, atmintinų dienų ir istorinių datų minėjimo scenarijų

	13.
	Pokalbis Mokytojų namų svetainėje po Auksės Navickienės kūrybos vakaro ir medikų ansamblio koncerto 
	2007-05-12
	Apie etninės kultūros kūrybinius impulsus


ETNINĖS KULTŪROS GLOBOS TARYBOS SEKRETORIATO

TEIKTOS KONSULTACIJOS

	Nr.
	Kam?
	Data
	Tema

	1.
	Kraštotyros muziejaus darbuotojui
	2007-01-12
	Konsultacija dėl Vengorževo (Lenkija) paminklinės koplytėlės įrašo keturiomis kalbomis

	2.
	Tautodailininkui G. Mikuckiui
	2007-01-17
	Dėl amatų gildijos įkūrimo Vilniaus mieste

	3.
	VšĮ „Valakupių reabilitacijos centro“ vadovui Sigitui Morkūnui
	2007-01-18
	Dėl tautodailės siužetų panaudojimo darbinėje įstaigos veikloje

	4.
	„Ūkininko patarėjo“ redakcijai
	2007-02-01
	Dėl skelbiamo konkurso „Kuo gali didžiuotis Lietuva?“

	5.
	„Lietuvos žinių“ žurnalistei 
	2007-02-07
	Apie reklamos turinį (religiniai ir tautiniai motyvai reklamoje)

	6.
	Architektui R. Krištapavičiui
	2007-03-12
	Dėl Mėnulio kalendoriaus sudarymo principų

	7.
	LRT atstovui spaudai
	2007-03-13
	Ką reiškia devintas numeris pasirodymui Eurovizijoje? (Devyniukės reikšmė baltų kultūroje)

	8.
	Amatų gildijos atstovui 

D. Gerlikui
	2007-03-15
	Dėl Amatų gildijos projekto „Vilniaus amatų paveldas“

	9.
	Lietuvos liaudies kultūros centrui
	2007-03-19
	Dėl projekto teikimo Ilgalaikei pilietinio ir tautinio ugdymo programai

	10.
	Gelgaudiškio bendruomenės atstovams
	2007-03-21
	Dėl etnokultūrinės veiklos galimybių

	11.
	Lauksargių kaimo bendruomenei 
	2007-04-22
	Dėl gyvenvietės herbo (Šilutės raj.)

	12.
	Rumšiškių Liaudies buities  muziejaus direktorei 

Violetai Reipaitei
	2007-05-10
	Dėl tradicinių amatų demonstravimo plėtros

	13.
	Tradicinės regioninės vaikų ir jaunimo etninės kultūros stovyklos „Vėlungis“ ir šventės  organizatoriams
	2007-05-03
	Tradicinės regioninės vaikų ir jaunimo etninės kultūros stovyklos „Vėlungis“ ir šventės  įvertinimas, ateities perspektyvų aptarimas

	14.
	Pedagogų profesinės raidos centro specialistei 

Onai Verseckienei
	2007-08-16
	Dėl etnokultūros mokykloje strategijos


ETNINĖS KULTŪROS GLOBOS TARYBOS SEKRETORIATO DALYVAVIMAS KONFERENCIJOSE, SEMINARUOSE, SKAITYTI PRANEŠIMAI, PASKAITOS,

 SAKYTOS KALBOS

	Konferencijos, seminarai



	Nr.
	Konferencijos/seminaro tema
	Data/vieta
	Pranešimas

	1
	2
	3
	4

	1.
	Seminaras mokytojų kvalifikacijai tobulinti „Užgavėnės, personažai ir kaukės“
	2007-01-24 / Vilniaus etninės kultūros centre 
	Pranešimas: „Užgavėnių šventės prasmė“ (L. Klimka)

	2.
	Istoriniai – literatūriniai skaitymai „Čia stovėjo atgimimo vygė - vaikystė“
	2007-02-15 / Ožkabaliuose,   

J. Basanavičiaus gimtinėje
	Pranešimas: „ Apie liaudiškosios pedagogikos vertę“ (L. Klimka). Dalyvavo K. Aleksynas, V. Jazerskas, D. Micutienė

	3.


	Seminaras „Pavasario šventės: Paukščių dienos, pavasario lygiadienis, Velykos, Atvelykis“
	2007-03-02 / Vilniaus etninės kultūros centre
	Pranešimas: „Pavasario lygiadienis ir Paukščių dienos“ (L. Klimka)

	4.
	Seminaras „Vilniaus verbos“
	2007-03-06 / Vilniaus etninės kultūros centre
	Pranešimas: „Vilniaus verbų kilmė“ (L. Klimka)

	5.
	Seminaras „Šventės ir bendruomeniškumo ugdymas“
	2007-03-08 / Nacionalinio dramos teatro mažojoje salėje
	Pranešimas „Tradicinės kalendorinės šventės šiandien“ (L. Klimka)

	1
	2
	3
	4

	6.
	Anatolijaus Nepokupno (1907-2006) atminimo konferencija
	2007-03-29 / Lietuvių kalbos institute
	 Diskusija: „Istoriniai ukrainiečių ir lietuvių ryšiai“

	7.
	Mokslinė konferencija „Lietuvių mokslo draugijos 100-metis“
	2007-04-05 / Signatarų namuose
	Pranešimai: „Lietuvių mokslo draugija: etnologijos samprata“  

(I. R. Merkienė);

„Lietuvių mokslo draugijos tautotyros programa“ (L. Klimka)

	8.
	Bendras Zonta International Vilniaus klubo ir Etninės kultūros globos tarybos renginys – apskritas stalas : „Globalizacijos iššūkiai – Lietuvos identiteto sklaida – anglų kalba“
	2007-04-05 / Mokslų akademijos bibliotekoje
	Pranešimas: „Lietuvos etninio paveldo sklaidos anglų kalba pasiekimai ir problemos“ 

(L. Klimka)

	9.
	Konferencija (XII Etikos forumas) „Ar taps Kultūra prioritetu valstybės gyvenime?“ 
	2007-04-13 / LR Seimo III rūmuose 
	Pranešimas: „Etnokultūros raiška šiandien“ (L. Klimka)

	10.
	Seminaras „Z. Slaviūnui 100“
	2007-04-19 /Vilniaus pedagoginis universiteteas
	Diskusija: „Etninės kultūros atgimimas“

	11.
	 Seminaras išeivijos sekmadieninių mokyklų mokytojams
	2007-04-19 /  Tautinių mažumų  ir išeivijos departamentas
	Paskaita : „Lituanistikos plėtra išeivijoje“  (L. Klimka)

	12.
	Konferencija „Žmogaus ir gamtos sauga“
	2007-05-18-19 
	4 pranešimai (2 spausdinti konferencijų medžiagoje) 

(L. Klimka)

	13.
	Lietuvos dienos Vroclave
	2007-05-22-25 / Vroclave, Lenkijoje
	Pranešimas: „A. Mickevičius ir lietuvių etnokultūra“ (L. Klimka)

	14.
	Konferencija „Vilniaus istorijos muziejiniai kontekstai“
	2007-09-27 / Lietuvos nacionaliniame muziejuje
	Pranešimas: „Technikos muziejaus senojoje  Vilniaus elektrinėje koncepcija“ (L. Klimka)

	15.
	Konferencija „Pasienio mitologinis paveldas. Mitologijos poveikis šiandienos žmogui“  
	2007-10-13 / Joniškio kultūros centre 
	Pranešimas: „Senosios baltų religijos likimas. Pagonybės terminas“

	16.
	Seminaras mokytojams
	2007-10-16 / Vilniaus etninės veiklos centre
	Pranešimas: „Rudens švenčių ciklas etnokultūroje“

	17.
	Šventinė konferencija „Eksperimentinei fizikai Vilniaus universitete-250“
	2007-11-30 / Vilniaus universiteto teatro salėje
	Pranešimas: „Senojo Vilniaus universiteto eksperimentinės fizikos kabinetas“

	18.
	Seminaras „Etninės kultūros panaudojimo kaimo turizmo sodybose galimybės Žemaitijos regione“
	2007-10-25-26 / Paplatėlės k., Plungės r.
	Pranešimai: „Regiono etnografiniai ypatumai“, „Tradiciniai amatai regione, tradicinių amatų kiemai“   (L. Klimka, I. Seliukaitė)

	19.
	Seminaras bendrojo lavinimo ir neformaliojo švietimo mokytojams „Pasaulio supratimas tradicinėje lietuvių kultūroje“
	2007-11-05-06 /

K. Dineikos g. 1., Druskininkai
	Pranešimai: „Jaunimo ir kalendoriniai papročiai“, „Tradicinių amatų reikšmė šiandieninei mokyklai ir visuomenei“

	20.
	11-ji mokslo istorikų konferencija  „Mokslo ir technikos raida Lietuvoje“ 


	2007-12-06 / Vilniaus Gedimino technikos universitete
	Pranešimas: „Amatai Vilniaus raidoje“ (L. Klimka)

	1
	2
	3
	4

	17.
	Seminaras „Advento papročiai ir tikėjimai“
	2007-12-10 / Kaišiadorių kultūros centre 
	Pranešimas: „Tradiciniai Advento papročiai“

	18.
	Seminaras „Advento tradicijos“
	2007-12-11 / Vilniaus etninės veiklos centre 
	Pranešimas: „Tradiciniai Advento papročiai“ (L. Klimka)

	19.
	Vilniaus apskrities kultūros darbuotojų forumas 
	2007-12-19 /Verkių rūmuose, Vilniuje
	Pranešimas „Etnokultūros reikšmė šiandien“

	20.
	III nacionalinė mokslinė konferencija „Kaimas Lietuvos istorijoje: kraštovaizdis, bendruomenė, gyvenimo būdas“
	2007-12-07 / Vilniaus pedagoginis universitetas, Istorijos fakultetas
	Pranešimas „Lietuvos etnografinių kaimų paveldo išsaugojimo problemos“ 

(L. Klimka)

	L. Klimkos edukacinės paskaitos



	Nr. 
	Paskaitos tema
	Data
	Kur skaityta?

	1.
	Vilniaus tradicijos
	2007-01-08
	Vilniaus Mokytojų namuose  

(org. A. Jucevičius)

	2.
	Apie kalendorinius papročius ir mitologinių būtybių įvaizdžius
	2007-01-23
	Kauno taikomosios dailės mokykloje

	3.
	Vilniaus šventyklų likimas
	2007-02-05
	Mokytojų namų organizuojamame renginyje Vilniaus visuomenei

	4.
	Tradicinės Vilniaus šventės ir prekymečiai
	2007-03-12
	Vilniaus miesto Rotušėje

	5.
	Lietuvių mitologijos struktūriniai bruožai
	2007-03-15
	Joniškio J. Avyžiaus bibliotekoje

	6.
	Vilnius ir etnokultūra
	2007-03-29
	„Zodiako“ klube Technikos bibliotekoje

	7.
	Paskaita III-ojo amžiaus universiteto klausytojams „Tradiciniai Velykų papročiai. Margučio semantika“
	2007-04-11
	Vilniaus universitete, Istorijos fakultete

	8.
	Lituanistikos plėtra išeivijoje
	2007-04-19
	Tautinių mažumų ir išeivijos departamento seminare

	9.
	Etninė kultūra bendruomenių veikloje
	2007-07-18
	Žemaičių etnomuzikavimo ir liaudies amatų vasaros kursuose Kelmėje

	L. Klimkos pasisakymai, kalbos



	Nr.
	Vieta
	Data
	Tema

	1
	2
	3
	4

	1.
	Lietuvos nacionalinio muziejaus salė, Balio Buračo 110-ųjų metinių minėjimas
	2007-01-18
	Pasisakymas apie etnografiškumo prasmę

	2.
	Rumšiškėse, Jono Aisčio muziejuje vykusiame elektroninės knygos „Lietuvos etnografijos paveldas vaikams“ pristatyme
	2007-01-26
	Apie etnografinių leidinių, skirtų vaikams, poreikį ir reikšmę 

	3.
	Dailės galerijoje T. Sakalausko knygos „Missa Vilnensis“ 

pristatyme
	2007-01-30
	Apie etnokultūrą Vilniuje

	4.
	Juodosios keramikos dirbtuvės Naugarduko gatvėje (vadovas Eugenijus Paukštė) atidaryme
	2007-02-07
	Apie juodąją keramiką, jos tradiciją, perspektyvas

	5.
	Ant Pamėnkalnio Vilniuje 
	2007-02-16
	Pasisakymas paminklinio akmens Tautos namų idėjai atidengimo metu

	1
	2
	3
	4

	6.
	Lietuvos nacionaliniame muziejuje,    prof. Irenos Reginos Merkienės pagerbimo vakaronėje
	2007-03-02
	Apie profesorės darbų reikšmę tautos savimonei stiprinti

	7.
	Kanklininkės Daivos Čičinskienės vakare, pažymint 40 metų darbo Vilniaus universiteto ansamblyje bei 20 metų vadovaujant „Kanklelių“ ansambliui
	2007-02-10
	Daivos Čičinskienės veiklos įvertinimas

	8.
	Renginys Verkių rūmuose, Vilniuje su alpinistu Vladu Vitkausku ir oreiviu Vytautu Samarinu
	2007-03-05
	Kalba Lietuvos Nepriklausomybės atkūrimo dienai skiriamo skrydžio-rekordo per Lietuvą „Lietuvos vėliavos skrydis oro balionu“ pristatymo proga

	9.
	„Aukso paukštės“ nominacijos Vilniaus Rotušėje
	2007-03-10
	Krikščiūnų šeimyninės kapelijos iš Kaišiadorių pristatymas (laureatai tradicinės instrumentinės muzikos nominacijoje)

	10.
	Joniškio J. Avyžiaus bibliotekoje kompakto „Įdomioji istorija“ pristatyme
	2007-03-15
	Etninė kultūra jaunimui

	11.
	Rašytoju klube vakaro, skirto Žemės dienai paminėti, metu
	2007-03-19
	Apie lygiadienio tradicines šventes

	12.
	Rašytojų klube vykusiame vakare, kuriame pristatyta rašytojo 

T. Sakalausko knyga „Missa Vilnensis“ ir J. Stauskaitės paroda
	2007-03-22
	Vilnius ir etnokultūra

	13.
	Mokytojų namuose vykusiame renginyje „Knygų pavasaris“, kuriame pristatyta knyga „Punsko ir Seinų lietuviai“ ir kalendorius „Nugrimzdusis Vilnius“
	2007-03-31 - 2007-04-01
	Tradiciniai papročiai Punsko krašte – tautiškumo garantas

	14.
	Keliautojų klube vykusiame renginyje (organizatorius A. Jucevičius)
	2007-04-02
	Vilnius ir etnokultūra 

	15.
	Vytauto Valiušio parodos atidarymas Vilniaus centre
	2007-04-10
	Apie keramikos tradiciją, amato išsaugojimo prasmę

	16.
	Jubiliejinis „Ūlos“ folkloro ansamblio vakaras
	2007-04-21
	Sveikinimai „Ūlos“ folkloro ansambliui (vadovė Janina Bukontaitė), švenčiančiam kūrybinės veiklos 20-mečio sukaktį

	17.
	Vilniaus universiteto bibliotekoje vykusioje parodoje, skirtoje Antano Stravinsko 80-mečiui
	2007-04-25
	Parodos atidarymo kalba 

„A. Stravinskas – kraštotyrininkas, etninės kultūros puoselėtojas,  
J. Basanavičiaus premijos laureatas“

	18. 
	Gegutės šventėje Obelynėje, Noreikiškėse, Ugnės Karvelis gimnazijoje
	2007-05-04
	Apie jaunimo tradicinius papročius

	19.
	Vroclave, Lenkijoje
	2007-05-22-25
	Lietuvių kultūros dienos parodos atidarymo proga

	20.
	„Kūlgrindos“ ansamblio kompaktinės plokštelės „Saulės dainos“ pristatyme
	2007-05-14
	Apeiga ir ritualas tradicinėje kultūroje

	21.
	Mokslų akademijos bibliotekoje vykusiame istorikės Aldonos Gaigalaitės parodos atidaryme
	2007-06-15
	Šeimos istorija lokalinės istorijos sampratoje

	1
	2
	3
	4

	22.
	PPRC, parodos „Baltų kultūros ženklai“ atidaryme
	2007-06-21
	Ženklų kalba: semantinė reikšmė

	23.
	Lietuvos mokslų akademijos bibliotekoje vykusios parodos-“Vilija-Neris“, 2007, pažymint 150 m. K. Tiškevičiaus ekspedicijos sukaktį
	2007-06-24
	Etnokultūriniai baltarusių ir lietuvių ryšiai

	24.
	Vartų galerijoje, Tautodailės parodos atidaryme (Dainų šventės programoje)
	2007-07-07
	Tautodailės reikšmė šiandien

	25.
	Šiaulių miesto savivaldybėje Kultūros komiteto posėdyje
	2007-07-18
	Salduvės piliakalnio sutvarkymo idėjų konkurso rezultatų svarstymas

	26.
	Rusnėje, Šilutės raj. Salos etnokultūros ir informacijos centre vykusiame renginyje „Kelias į Rusnę. Laivininkų šventė“
	2007-08-08
	Kalba šventės atidarymo proga „Mažosios Lietuvos etnokultūrinis savitumas“

	27.
	Kleboniškio k., Daugyvenės istoriniame-etnografiniame

 draustinyje
	2007-08-15
	Kalba žolininkų šventės „Žolinė“ atidarymo proga: „Lietuvis ir tėviškės gamta“

	28.
	„Vitražo manufaktūros“ salone, Stiklių g. 6-8, Vilniuje
	2007-08-22
	Kalba apie amatų tradicijas Vilniuje

	29.
	Interviu radijui „Užupio radijas“
	2007-08-28
	Apie istorinės atminties reikšmę

	30.
	Rokiškis, L. Šepkos vardo parkas
	2007-09-14
	Kalba atidarant L. Šepkos parką

	31.
	Vilniaus Rotušėje, fotomenininko Klaudijaus Driskiaus fotografijų albumo „Arti Sartų“ pristatyme
	2007-10-09
	Apie Sėlijos krašto žmones

	32.
	„Zonta“ klubo renginyje, T. Grotthuso vardo auditorijoje Vilniaus universitete
	2007-10-04
	Pagarba mokytam žmogui – etnokultūros savastis

	33.
	Karaliaus Mindaugo paminėjimas Vilniuje 
	2007-10-14
	Lietuvos krikštas: Kelias į Europą  

	34.
	Mokytojų namuose fotografo Vytauto Dereškevičiaus albumo „Rasos“ pristatymas
	2007-12-11
	Rasos šventė – atgaivinta tradicija

	35.
	Klaipėdos miesto savivaldybės etnokultūros centras
	2007-12-12
	Etnokultūra daugianacionaliniame mieste

	Interviu, pasisakymai žiniasklaidai



	18.
	TV laida „Labas rytas“ 
	2007-01-02
	Apie vestuvinius lietuvių papročius

	19.
	Radijo „Kultūros“ kanalo laida „Ryto allegro“, (dalyvavo L. Klimka,         A. Buračas, S. Žvirgždas, žurnalistė A. Valantinienė)
	2007-01-24
	Balys Buračas, jo darbų reikšmė 

(110 m. jubiliejaus proga)

	20.
	Spaudos konferencija „Marceliukės klėtyje“
	 2007-02-19
	Apie rengiamą Kaziuko mugę, jos kultūrinę programą  (L. Klimka)

	21.
	LTV I programa „Lietuvos diena“
	2007-02-19
	Apie Kaziuko mugės 400 metų tradiciją

	22.
	Radijo LTV I laidai rusų kalba
	2007-02-19
	Apie Kaziuko mugės 400 metų tradiciją

	23.
	LTV I laida vaikams „Tele-bim-bam“ (ved. N. Čereškienė)
	2007-03-04 
	Apie etninę kultūrą vaikų pasaulyje

	24.
	Radijo laida – G. Aleknonio „Ant svarstyklių“
	2007-03-13
	Erzinimas – patyčios ar jumoras?

	1
	2
	3
	4

	25.
	Interviu leidiniui „Labas, Žemaitija“
	2007-03-19
	Apie tradicinius lygiadienio papročius

	26.
	Interviu „Kauno dienos“ laikraščiui
	2007-03-20
	Apie liaudiškus orų spėjimus

	27.
	Interviu regioninei televizijai Kelmėje
	2007-03-26
	Apie etnokultūros svarbą tautiškumo ir pilietiškumo ugdymui

	28.
	Interviu „Ūkininko patarėjo“ laikraščiui
	2007-03-27
	Apie tradicinius Velykų papročius

	29.
	TV laidos „Labas rytas“ žurnalistei
	2007-04-04
	Velykų datos nustatymas ir papročiai

	30.
	Interviu Alovėje regioninei TV
	2007-04-22
	Apie tradicinę Jurginių šventę, pristatytą LLKC organizuojamai konkursinei apžiūrai

	31.
	Spaudos konferencijoje, vykusioje „Neringoje“ (Vilnius)
	2007-06-18
	Apie Žolių turgų, jo tradiciją Vilniuje

	32.
	Interviu „Moters savaitraščio“ žurnalistei
	2007-06-18
	Apie etnokultūrą šiandien

	33.
	Interviu LR I valandėlei rusų kalba
	2007-06-21
	Apie Rasų šventę, Jonines

	34.
	Interviu TV laidai „Labas rytas“ 
	2007-06-21
	Apie Rasas

	35.
	Interviu radijo valandėlei baltarusių kalba
	2007-07-06
	Apie Dainų šventę - 2007

	36.
	Interviu TV 5 kanalui 
	2007-12-11
	Apie Kalėdų laukimo papročius

	37.
	Interviu LR I  kanalui, ved. Daivai Trečiokaitei
	2007-12-21
	Apie ateities spėjimus


ETNINĖS KULTŪROS GLOBOS TARYBOS EKSPERTINĖS IŠVADOS IR  REKOMENDACIJOS

	Nr.
	Kam teikta
	Data
	Rekomendacijos ar ekspertinės išvados pavadinimas

	1.
	Leidyklai „Baltos lankos“
	2007-01-11
	Rekomendacija knygai „Lietuvių tradiciniai gėrimai“ (Kulinarinio paveldo fondo teikimu)

	2.
	Vilniaus pedagoginio universiteto leidyklai
	2007-01-11
	Rekomendacija R. Krupicko parengtam leidiniui „Paskui rasos lašą“, kuriame yra kraštotyrinės ir etnologinės medžiagos, stilius – pilietiškas.

	3.
	Vilniaus rajono švietimo skyriui
	2007-01-11
	Atsiliepimas apie Visalaukės pagrindinės mokyklos mokytojos Janinos Markiewicz darbą

	4.
	Kultūros paveldo departamentui
	2007-01-15
	Atsiliepimas dėl buvusios kalvės pastato Klaipėdoje įrašymo į vertybių registrą

	5.
	Klaipėdos universiteto leidyklai
	2007-02-01
	Recenzija R. Balsio knygai „Lietuvių ir prūsų dievai, deivės, dvasios: nuo apeigos iki prietaro“

	6.
	Pakruojo savivaldybei
	2007-02-07
	Atsiliepimas apie Alfredo Šimkaus veiklą

	7.
	Kultūros ministerijai
	2007-02-27
	Rekomendacija Lietuvos Nacionalinio muziejaus edukaciniam projektui „Lietuvos dvarai: istorija, praradimai, dabartis ir ateitis“

	8.
	Kultūros ministerijai
	2007-05-11
	Rekomendacija dėl vasaros vaikų stovyklos projekto, pateikto Lietuvos evangelikų reformatų bažnyčios Vaikų socializacijos programų konkursui. 

	9.
	Keramikos tyrinėtojui iš JAV A. Stellacio
	2007-05-14
	Leidinio apie Lietuvos keramikus rekomendacija

	10.
	Projekto pateikėjui            A. Staponkui, Lietuvos kultūros politikos institutas
	2007-05-30
	Atsiliepimas projektui „Lietuvių namas: liaudies architektūros ir gyvenamosios erdvės etnografinių bruožų reikšmė šiandieninėmis sąlygomis“

	11.
	Trakų rajono savivaldybei
	2007-07-23
	Ekspertinė išvada „Dėl etnografinių daiktų kolekcijos mokslinės ir ekspozicinės vertės“

	12.
	Prienų rajono savivaldybei
	2007-07-24
	Rekomendacija „Dėl Ritos Balsevičiūtės studijų“

	13.
	Utenos m. Savivaldybės merui Alvydui Katinui
	2007-07-31
	Rekomendacija Vytauto Valiušio keramikos muziejui virsti amatų centru

	14.
	Vilniaus m. savivaldybei
	2007-09-04
	Rekomendacija veiklai plėtoti VšĮ „Evangelija pagal batą“ (patalpoms gauti)

	15.
	Mokslo ir studijų fondui
	2007-11-12
	Rekomendacija Lietuvos istorijos instituto  projektui „Etnografinis regioninės ir lokalinės kultūros tyrimas“

	16.
	Kauno m. savivaldybės Švietimo ir kultūros departamentui
	2007-11-26
	Rekomendacija dėl pretendento Kauno tautinės kultūros centro direktoriaus vietai užimti

	17.
	Mokslo ir studijų fondui
	2007-11-10
	Rekomendacija leidiniui „Vialla, Wilia, Neris: ekspedicija Konstantino Tiškevičiaus keliais po 150 metų“


ETNINĖS KULTŪROS GLOBOS TARYBOS SEKRETORIATO IŠVYKOS, RENGINIŲ ORGANIZAVIMAS IR KITA VEIKLA

	Nr.
	Vieta, pastabos
	Data

	1.
	Etninės kultūros globos tarybos sekretoriato patalpose vyko tautodailininko Klaido Navicko karpinių paroda
	2007 m. vasario – kovo mėn.

	2.
	Vakaro vedimas Junonos ir Vytenio Almonaičių kraštotyros knygų „Karšuva 1 ir 2“ pristatyme Vilniaus Mokytojų namų svetainėje
	2007-04-17

	3.
	Išvyka į Alovę, tradicinę Jurginių šventę, pristatytą Lietuvos liaudies kultūros centre organizuojamai konkursinei apžiūrai. Komisijos pirmininko pareigas atliko L. Klimka
	2007-04-22

	4.
	Etnokino programoje Miroslavo apylinkėse, A. Žmuidzinavičiaus tėviškėje, žiuri nariai – L. Klimka ir I. Seliukaitė
	2007-05-05

	5.
	Išvyka su Versus Aureus leidyklos grupe į Druskininkų bibliotekos renginį
	2007-05-10

	6.
	Kulinarinio paveldo ir edukacinės liaudies instrumentinės programos pristatymas, vykęs „Bernelių užeigoje“ Kauno Šilainių mikrorajone
	2007-05-13

	7.
	Išvyka į Pandėlyje ir Rokiškyje vykusias L. Šepkos 100 metų jubiliejines iškilmes
	2007-09-14

	8.
	Europos paveldo dienos. Ekskursija Gedimino prospektu Vilniuje
	2007-09-26

	9.
	Dalyvavimas III-sios nacionalinės konferencijos „Kaimas Lietuvos istorijoje: kraštovaizdis, bendruomenė, gyvenimo būdas“, vykusios Vilniaus pedagoginiame universitete, Istorijos fakultete, moksliniame-organizaciniame komitete (L. Klimka)
	2007-12-07

	10.
	Dalyvavimas Lietuvai pagražinti draugijos organizuotoje Tautos susivienijimo sąšaukoje „Piliakalnių šviesa“, vykusioje Vilniuje prie Gedimino pilies
	2007-09-22


IV. ETNINĖS KULTŪROS POPULIARINIMAS

         Dažnas Etninės kultūros globos tarybos narių aktyviai reiškiasi žiniasklaidoje. Tai labai svarbu keliant Tarybos autoritetą, formuojant jos įvaizdį visuomenėje. Kalbėdami renginiuose, radijo ir televizijos laidose, reikšdami mintis spaudos puslapiuose, tautiškumo ir pilietiškumo reikšmę nuolat iškelia Tarybos nariai B. Kulnytė, M. Martinaitis, I. R. Merkienė, J. Rudzinskas, I. Seliukaitė, N. Sliužinskienė, B. Stundžienė, V. Šatkauskienė, I. Trinkūnienė,                          D. Urbanavičienė ir kt. Tačiau dar efektyviau tikslą pasiekia jų paskaitos, skaitomos daugelyje kvalifikacijos kėlimo seminarų, vykstančių Lietuvos liaudies kultūros, Lietuvos kultūros darbuotojų tobulinimosi, Pedagogų profesinės raidos, Vilniaus etninės kultūros, regioniniuose švietimo centruose. Nevengiama ir praktinių darbų. Pavyzdžiui, dr. D. Urbanavičienė moko tautinių šokių Vilniaus mokytojų namuose, I. Trinkūnienė su ansambliu „Kūlgrinda“ atlieka romuviečių apeigas kalendorinių švenčių metu. L. Klimka yra parašęs nemažai straipsnių apie tautos tradicijas ir liaudiškąjį kalendorių „Lietuvos švyturio“ (straipsnių ciklas atžymėtas žurnalo metų premija) bei „Draugo“ (Čikaga) laikraščiuose.

Lietuvos nacionaliniame muziejuje, vadovaujamame B. Kulnytės, 2007 m. toliau plėtojamos etnokultūrinės tematikos edukacinės programos. Užsiėmimus noriai lanko sostinės mokiniai, kurie čia daug sužino apie liaudies meno vertybes, lietuviškąsias tradicijas. Šiuo pavyzdžiu seka ir kiti muziejai, pateikę nemažai etninės kultūros krypties edukacinių projektų.
Lietuvos liaudies kultūros centro direktoriaus pavaduotojos V. Šatkauskienės iniciatyva įgyvendinta „Aukso vainiko“ nominacija tautodailininkams (vaizduojamojo ir taikomojo liaudies meno kategorijose) jau tapo tradicija. Atrankos konkursai ir laureatų parodos vyksta kasmet visuose Lietuvos regionuose, tad šis sumanymas labai pagyvina etnokultūros sklaidą. 

Tarybos pirmininkas L. Klimka veda kassavaitinę autorinę laidą „Ryto garsuose“ (Lietuvos radijo I programa), kur apžvelgia etninės kultūros aktualijas bei EKG tarybos veiklą. Lietuvos radijo II programoje etnokultūrinę laidą „Ryto rasa krito“ veda V. Šatkauskienė.

Išleistas ir šeštasis leidinio „Etninė kultūra“ numeris, kuriame greta Etninės kultūros globos tarybos ataskaitos pateikta ir nemažai aktualijų, renginių aprašymų.
Metų pabaigoje EKG taryba kartu su „Minties“ leidykla ir šiemet išleido menišką sieninį kalendorių „Nugrimzdusis Vilnius“, skirtą populiarinti etnokultūrą sostinėje.

V. REGIONINIŲ TARYBŲ 2007 M. VEIKLOS ATASKAITOS

AUKŠTAITIJOS REGIONINĖS ETNINĖS KULTŪROS GLOBOS TARYBOS 

2007 METŲ VEIKLOS ATASKAITA

2007 metų veikloje Aukštaitijos regioninė etninės kultūros globos taryba (toliau – Regioninė taryba) daugiausia dėmesio skyrė Etninės kultūros plėtros valstybinės ir Ilgalaikės pilietinio ir tautinio ugdymo programų įgyvendinimui.

REGIONINĖS TARYBOS POSĖDŽIAI

Per ataskaitinį laikotarpį įvyko Regioninės tarybos narių pasikeitimai. Utenos savivaldybė delegavo kitą savo atstovą į Regioninę tarybą – savivaldybės administracijos Kultūros skyriaus vyr. specialistę Zitą Mackevičienę, Jonavos savivaldybė vietoje buvusios tarybos narės Jelenos Živaitienės delegavo Jonavos muziejaus etnografę Jadvygą Kvieskienę. Ignalinos savivaldybė vietoje buvusios tarybos narės Onos Gruodienės delegavo Ignalinos savivaldybės etninės kultūros centro darbuotoją Sigutę Mudinienę. 

Per ataskaitinį laikotarpį surengti keturi Regioninės tarybos posėdžiai Panevėžyje ir 1 išvažiuojamasis pasitarimas Aukštaitijos nacionaliniame parke, Palūšėje. 

Sausio 29 d. posėdyje patvirtinta Regioninės tarybos 2006 metų veiklos ataskaita. Peržvelgiant 2006 metų veiklą iškelti šie pagrindiniai klausimai: lėšų trūkumas pilnavertei Regioninės tarybos veiklai vystyti, menkas kultūros ir švietimo įstaigų etninės veiklos integravimas, specialistų savivaldybėse trūkumas ir nepakankama vietos etninės kultūros specialistų kvalifikacija. Nutarta šiems klausimams 2007 m. skirti daugiau dėmesio.  Posėdyje pagal skirtingus subregionus išrinkti trys nauji Regioninės tarybos pirmininkės pavaduotojai: Vilma Merkytė, Jolanta Balnytė ir Algirdas Svidinskas. Kadangi šios kadencijos Regioninė taryba yra didesnė, nutarta pakoreguoti Regioninės tarybos darbo reglamentą ir turėti keturis, o ne tris pirmininkės pavaduotojus. Ketvirtuoju pavaduotoju tapo Jonas Vaiškūnas. Diskutuota dėl Regioninės tarybos skirstymo į subregionus. Po ilgų diskusijų nuspręsta dėl organizacinės veiklos apsunkinimo neskaidyti Regioninės tarybos į subregionus, bet skirtingus Aukštaitijos subregionus labiau išryškinti informacinėse priemonėse apie regioną. Svarstytas lankytinų etnokultūrinių objektų vienodais ženklais žymėjimas regione. Šiame posėdyje patvirtintas Regioninės tarybos 2007 metų veiklos planas.

Balandžio 16 d. posėdyje buvo pristatyta Tradicinių amatų plėtros Lietuvos kaime programa ir aptartos jos įgyvendinimo Aukštaitijoje galimybės. Tradicinių amatų plėtros Lietuvos kaime programos priemones pristatė Lietuvos žemės ūkio universiteto lektorius Alvydas Aleksandravičius, kuris supažindino su amatų centrų steigimo ir finansavimo galimybėmis, paraiškų priėmimo tvarka. Nutarta išsiaiškinti tradicinių amatų steigimo poreikį regione ir surengti seminarą paraiškų teikėjams. 

Posėdyje buvo aptartas Etninės kultūros plėtros valstybinės programos įgyvendinimas regiono savivaldybėse, analizuoti 2006 m. LR Kultūros ministerijai pateikti duomenys. Pastebėta, kad Etninės kultūros plėtros valstybinės programos statistika ne visuomet atitinka realybę, ne visuomet aiškiai suformuluojami skaičių pateikimo kriterijai. Daugiausia diskutuota dėl Algirdo Svidinsko parengto Aukštaičių etninės kultūros globos fondo nuostatų projekto. Nutarta, skatinant etninės kultūros veiklą regione, pritarti fondo steigimui ir  pateikti siūlymus šio fondo nuostatų projekto tobulinimui. Posėdyje nuspręsta rinkti informaciją apie tradicines muges regione ir teikti rekomendacijas Etninės kultūros globos tarybos ekspertų grupei, kokias tradicines muges regione derėtų puoselėti. Šiame posėdyje vienbalsiai pritarta Žemaitijos regioninės etninės kultūros globos tarybos kreipimuisi į LR Švietimo ir mokslo ministeriją dėl Lietuvių etninės kultūros ugdymo bendrojo lavinimo mokykloje strategijos projekto.

 Spalio 26 d. posėdyje buvo aptartos 2007 m. svarbiausios Etninės kultūros plėtros valstybinės programos vykdymo Aukštaitijos regiono savivaldybėse problemos. Jos ryškiausiai matomos per etninės veiklos informacines ataskaitas, kurias analizavo Lietuvos liaudies kultūros centro Regionų kultūros informacijos poskyrio vadovė Inga Kriščiūnienė. Pagrindinė pranešėjos iškelta problema – Etninės kultūros plėtros programos savivaldybėse neveikia, nes jos nepagrįstos pinigais. Nutarta rekomenduoti Etninės kultūros globos tarybai atlikti ekspertizę, kuri padėtų išsiaiškinti, kodėl realiai neveikia Etninės kultūros plėtros valstybinė programa savivaldybėse. Lietuvos liaudies kultūros centro Folkloro poskyrio vadovė Jūratė Šemetaitė aptarė Aukštaitijos suaugusiųjų ir vaikų folkloro kolektyvų pasirodymą Dainų šventėje ir vaikų folkloro kolektyvų ugdymo Aukštaitijoje problemas. Nutarta, skatinant Aukštaitijos regiono folkloro kolektyvų kokybinį augimą, inicijuoti regione daugiau folkloro sambūrių, švenčių, bet ne sceninių pasirodymų. Regioninės tarybos Padėkos raštais apdovanoti visų regiono vaikų folkloro kolektyvų, dalyvavusių Dainų šventėje, vadovai. Svarstyti pagrindinių Aukštaitijos regiono mugių atrankos principai, aptarta mugių sertifikavimo tvarka. Patvirtinti 2008 metų Regioninės tarybos veiklos prioritetai:

1. Etninės kultūros specialistų rengimas.

2. Mokytojų kvalifikacijos kėlimas etninės kultūros srityje.

3. Bendruomenių stiprinimas etnokultūriniu pagrindu.
4. Įvairaus pobūdžio vaikų kolektyvų – tiek mokyklinių, tiek ne mokyklinių – kūrimosi etnokultūriniu pagrindu skatinimas. 

Lapkričio 30 d. posėdyje buvo pritarta Regioninės tarybos 2007 metų veiklos ataskaitai, tačiau pagrindinis dėmesys buvo skirtas Ilgalaikei pilietinio ir tautinio ugdymo programai aptarti. Šios Programos projektų aktualumo ir vykdymo problemas analizavo LR Švietimo ir mokslo ministerijos Vaikų ir jaunimo socializacijos skyriaus specialistė Aušra Birietienė bei Programos koordinatorė Virginija Petrevičienė. Posėdyje buvo pristatytos ekspertizės išvados, kaip Aukštaitijoje 2007 m. buvo finansuoti etninės kultūros projektai iš Ilgalaikės pilietinio ir tautinio ugdymo programos. Nuspręsta rekomenduoti savivaldybėms Regioninės tarybos narius kaip šios Programos projektų konsultantus ir vertintojus. Nutarta kitų metų Regioninės tarybos veiklos plane numatyti atlikti ekspertizę, kuri padėtų išsiaiškinti, kiek regiono savivaldybėse per visas programas vykdyta etninės kultūros projektų ir kaip jie buvo finansuoti. Po posėdžio Regioninės tarybos nariai dalyvavo projekte, finansuotame iš Ilgalaikės pilietinio ir tautinio ugdymo programos – Tarptautiniame tautinio meno festivalyje–sambūryje  „Gimnazija – gyvoji jaunimo tautinės kultūros versmė“, kurį rengė Panevėžio Vytauto Žemkalnio gimnazija.

Rugpjūčio 23 d. Aukštaitijos nacionaliniame parke surengtame išvažiuojamajame pasitarime buvo aptartos etninės veiklos galimybės saugomose teritorijose. Problemas aktualizavo Aukštaitijos nacionalinio parko direktorius Eminuelis Leškevičius ir kultūrologė Dalia Savickaitė. Didžiausia problema, jog saugomų teritorijų kultūrologų darbas paliktas savieigai, jų veiklos nekoordinuoja nei LR Aplinkos, nei LR Kultūros ministerijos. Nuspręsta Regioninei tarybai labiau koordinuoti visame Aukštaitijos regione veikiančių regioninių parkų kultūrologų veiklą, skatinti aktyviau vykdyti etninio pobūdžio projektus valstybės saugomose teritorijose. Buvo susipažinta su Aukštaitijos nacionalinio parko vykdomais etninės kultūros projektais, su respublikinės cimbolininkų ir dūdmaišininkų stovyklos darbu.

BENDRADARBIAVIMAS SU REGIONO SAVIVALDYBĖMIS

Sausio ir vasario mėnesiais Regioninės tarybos pirmininkė Liudvika Trasykytė lankėsi Biržų, Joniškio, Pakruojo, Radviliškio, Zarasų, Anykščių, Utenos rajonų savivaldybėse. Susitikimuose su šių savivaldybių merais buvo aptartos etninės kultūros problemos: etatinio specialisto savivaldybėse trūkumas, folkloro kolektyvų vadovų stygius, nepakankama etninė veikla mokyklose ir kt. Taip pat įvyko susitikimai su Kupiškio ir Biržų rajonų savivaldybių merais aptarti Etninės kultūros plėtros programų įgyvendinimo klausimus. Birželio mėnesį kartu su Biržų rajono meru Regimantu Ramonu buvo dalyvauta pristatant Sėlių krašto etnokultūrinį paveldą Latvijos Respublikos Vyriausybės nariams. Balandžio 5 d. Panevėžio miesto tarybos posėdyje įteiktos Aukštaitijos regiono vėliavos visoms miesto mokykloms. Dalyvauta Panevėžio miesto savivaldybės Kultūros komiteto posėdžiuose dėl Kultūros centro „Linelis“ reorganizavimo į etninės kultūros centrą, rašytojos ir visuomenės veikėjos Gabrielės Petkevičaitės-Bitės memorialinio muziejaus bei Panevėžio miesto kraštovaizdžiui reikšmingo Skaistakalnio parko išsaugojimo. Balandžio mėnesį parengtas kreipimasis į regiono savivaldybių naujos sudėties tarybas dėl valstybinių etninės kultūros globą reglamentuojančių programų – Etninės kultūros plėtros, Ilgalaikės pilietinio ir tautinio ugdymo bei naujai rengiamos Tradicinių amatų ir kaimo plėtros skatinimo – sėkmingo įgyvendinimo savivaldybėse. Rugsėjo 17 d. buvo išplatintas kreipimasis į visas regiono savivaldybes, raginant pagerbti Baltų vienybės dieną ir iškelti Aukštaitijos vėliavą. Spalio 26 d. posėdyje nuspręsta teikti Etninės kultūros globos tarybai kreipimąsi į Lietuvos savivaldybių asociacijos krivūlę dėl Panevėžio miesto savivaldybės nominacijos už paramą Aukštaitijos regiono etninei kultūrai plėtoti. Spalio 26 d. vykusiame Regioninės tarybos posėdyje buvo kviečiami dalyvauti regiono savivaldybių kultūros skyrių vadovai, lapkričio 30 d. – švietimo skyrių specialistai, atsakingi už etninės kultūros projektus ir jų koordinavimą. Iš Aukštaitijos savivaldybių buvo renkama medžiaga apie folkloro kolektyvų situaciją regione bei etninės kultūros projektų finansavimą iš Ilgalaikės pilietinio ir tautinio ugdymo programos, iš krašto muziejų – medžiaga apie tradicines muges Aukštaitijoje, tradicinius amatus ir amatininkus.

VALSTYBINIŲ PROGRAMŲ ĮGYVENDINIMAS

Vykdydama Etnografinių kaimų išlikimo programą, Regioninė taryba susitarė su Architektūros ir statybos instituto mokslo darbuotoja dr. Rasa Bartašiūte parengti Vidurio ir Šiaurės Aukštaitijos etnoarchitektūros rekomendacijas. Gegužės 14–15 d. surengta ekspedicija į Jonavos, Širvintų ir Kauno, liepos 12–15 d. –  į Anykščių ir Ukmergės rajonų kaimus. Medžiaga taip pat buvo renkama iš nacionalinių ir regiono krašto muziejų. Etnoarchitektūros rekomendacijos aptartos su Regioninės tarybos narėmis Jadvyga Kvieskiene, Vilma Mulevičiūte, Laima Bikulčiene, atstovaujančiomis Jonavos, Ukmergės ir Širvintų rajonų savivaldybes. Aukštaitijos nacionalinio parko prašymu, Regioninė taryba sudarė darbo grupę parko etnoarchitektūriniam reglamentui parengti. Lapkričio mėnesį darbo grupė, kurią sudarė architektai dr. Rasa Bartašiūtė, Neringa Norvaišaitė, Rolandas Bortkūnas, Ruslanas Aranauskas bei Etninės kultūros globos tarybos sekretoriato specialistė Aukštaitijos regionui Vitalija Vasiliauskaitė, parengė Aukštaitijos nacionalinio parko etnoarchitektūros reglamentą.

Balandžio mėnesį surengtas posėdis, skirtas Lietuvos kaimo plėtros 2007-2013 m.  programai aptarti. Kovo – liepos mėnesiais aplankyta Zarasų tradicinių amatų artelė, Dumsių seniūnijos amatų centras Jonavos rajone, Vytauto Valiušio keramikos dirbtuvės ir muziejus Leliūnuose (Utenos r.), Petronių kaimo bendruomenės amatų namai Siesikų seniūnijoje (Ukmergės r). Apartos galimybės dėl tradicinių amatų centrų kūrimo su Joniškio rajono savivaldybės kultūros specialistais Liucija Bertuliene ir Rita Kipšaite, Kupiškio muziejaus direktore Violeta Aleknienė ir meru Jonu Jaručiu, Anykščių muziejaus specialiste Alma Ambraškaite, Aukštaitijos nacionalinio parko direkcija. Regioninės tarybos narė Vyda Krasauskienė domėjosi tradicinių amatų centrais Latvijoje, Daugpilio rajone. Rinkta medžiaga apie tradicinius amatus ir amatininkus regione, padėta fotomenininkui Arūnui Baltėnui, vykdžiusiam projektą Aukštaitijoje, surasti ir užfiksuoti tradicinius amatininkus Pasvalio, Kupiškio, Panevėžio, Ukmergės rajonuose. Parengta televizijos laida apie Vabalninko (Biržų r.) miestelio amatus ir amatininkus. Dėl Lietuvos kaimo plėtros 2007–2013 m. programos priemonių įgyvendinimo teikti pasiūlymai LR Žemės ūkio ministerijai. Taip pat teiktos pastabos dėl Tautinio paveldo produktų, tradicinių amatų mokymo programų, tradicinių mugių ir tradicinių amatų meistrų sertifikavimo tvarkos. Regioninės tarybos posėdžiuose gilintasi į Etninės kultūros plėtros valstybinės ir Ilgalaikės pilietinio ir tautinio ugdymo programų įgyvendinimo regione problemas.

REGIONINIO SAVITUMO PUOSELĖJIMAS IR ETNINĖS KULTŪROS SKLAIDA

Rūpinantis regioninio savitumo puoselėjimu dalyvauta renginiuose, šventėse, konkursuose, inicijuotas aukštaitiško suvenyro konkursas, rengti seminarai, analizuoti įvairiems fondams pateikti etninės kultūros projektai, jiems teiktos konsultacijos, rašytos rekomendacijos geriausiai regiono tradicinę kultūrą pristatantiems projektams. 

Vasario mėnesį Panevėžio kolegijoje surengtas seminaras „Tradiciškumas ir inovacijos  tautodailėje“. Vasario–balandžio mėnesiais dalyvauta Panevėžio apskrities tautodailininkų parodose Biržuose, Rokiškyje, Kupiškyje, Ukmergėje, Anykščiuose, Panevėžyje, kuriose buvo paskelbtas tradicinio aukštaitiško suvenyro kūrimo konkursas. Dėl aukštaitiško suvenyro populiarinimo tartasi su Biržų rajono meru Regimantu Ramonu ir LR Seimo nariu, Kaimo reikalų komiteto pirmininku Viktoru Rinkevičiumi. Dalyvauta Panevėžio zonos tautodailininkų darbų, „Aukso vainiko“ parodos–konkurso, Aukštaitijos regiono Kazio Šimonio vardo tautodailininkų  parodos–konkurso vertinimo komisijų darbe. Birželio 19 d. dalyvauta respublikiniame medžio drožėjų plenere Kupiškyje. Išanalizavus tautodailininkės Henrikos Marcinkevičienės (Biržai) kūrybą, pateikta rekomendacija menininko kūrėjo statusui gauti. Parengtos televizijos laidos apie Aukštaitijos tautodailininkus: medžio drožėją Vytautą Ulevičių, akmentašį Juozą Meškuotį, margučių margintoją Vytenę Repšienę.

Gegužės 10 d. kaimo turizmo sodybų savininkams, verslininkams, regiono kultūros darbuotojams, muziejininkams surengtas seminaras, skirtas Aukštaitijos kulinariniam paveldui puoselėti. Seminare dalyvavo per 30 dalyvių. Su tradiciniais aukštaitiškais valgiais, užfiksuotais vaizdo medžiagoje, supažindino Lietuvos liaudies kultūros centro Papročių ir apeigų poskyrio vadovė Nijolė Marcinkevičienė, su aukštaičių stalo įrankiais ir valgymo etiketu – Lietuvos liaudies buities muziejaus Buities, verslų ir amatų skyriaus vedėja Janina Samulionytė, su kulinarinio paveldo įmonių tinklu Utenos apskrityje – Utenos apskrities viršininko administracijos Kultūros, sporto ir turizmo skyriaus vedėja Vyda Krasauskienė, kulinarinio paveldo produktų įteisinimo tvarka ir sertifikavimu – Kulinarinio paveldo fondo direktorė Birutė Imbrasienė, susipažinta su tradicine aukštaitiška virtuve.

Gegužės 26 d. dalyvauta kulinarinio paveldo renginyje „Oi, skanios bobutės vaišės“ Trakiškio kaimo bendruomenėje (Panevėžio r.), rugsėjo 15 d. – Duonos šventėje Tumagalio kaimo bendruomenėje (Panevėžio r.). Taip pat rinkta medžiaga apie regiono kulinarinį paveldą rengiamam šalies kulinarinio paveldo atlasui.

Kartu su Panevėžio kraštotyros muziejaus Etninės kultūros skyriumi spalio ir gruodžio mėnesiais surengti seminarai mokytojų ir folkloro kolektyvų vadovų profesinei kompetencijai didinti. Seminarai skirti folkloro kolektyvų repertuaro problemoms bei aukštaičių tautinio kostiumo gamybos ir įsigijimo problemoms aptarti. 

Toliau rinkta medžiaga apie gyvuojančius tradicinės kultūros reiškinius regione. Užfiksuoti Sekminių papročiai Daujėnuose (Pasvalio r.), Antaninių ir Devintinių papročiai Troškūnuose (Anykščių r.), tradicinio alaus gamyba ir duonos kepimas Miežiškių seniūnijoje (Panevėžio r.), margučių marginimas Vabalninke (Biržų r.), šermenų giesmės Raguvoje (Panevėžio r.), gauta nauja informacija apie gyvuojančius tradicinės kultūros židinius iš Kėdainių ir Radviliškio rajonų. Rugpjūčio 21–24 d. Utenos kraštotyros muziejaus etninės veiklos specialistas Raimondas Garsonas inicijavo etnologinę ekspediciją Utenos rajono Sudeikių ir Daugailių seniūnijose. Ekspedicijoje dalyvavo etnologė Gražina Kadžytė, restauratorius Petras Zovė ir Kauno Vytauto Didžiojo bei Vilniaus universitetų studentai. 

Kovo 6 d. Panevėžio kraštotyros muziejuje surengta Vytauto Didžpetrio fotografijų paroda „Žiemgalos etninė kultūra: etnoarchitektūra ir kraštovaizdis“. Rugsėjo 6–7 d. surengtas folkloro festivalis „Aisūs kankleliai“ Panevėžyje, dalyvauta regiono etninėse šventėse: „Bėk, žirgeli“ Anykščiuose (birželio 1 d.), Panevėžio apskrities meno šventėje Biržuose (birželio 9 d.), Rasų šventėje Burveliuose (birželio 23–24 d.), Mindaugo karūnavimo šventėje Palatavyje (liepos 6 d.), Baltų vienybės dienos akcijoje (rugsėjo 22 d.), kaimo kapelų šventėje „Kapelmaušis“ (lapkričio 10 d.), tarptautiniame moksleivių tautinio meno festivalyje–sambūryje „Gimnazija – gyvoji jaunimo tautinės kultūros versmė“ Panevėžyje (lapkričio 30 d.) ir kt. Pastebėta, kad šventėse vis labiau siekiama išlaikyti lokalinę tradiciją, daugiau įtraukti jaunimo. Regioninės tarybos narės Nida Lungienė ir Asta Sieliūnienė aktyviai vykdė interregioninį projektą „Lietuvos ir Latgalos tradicinė kultūra“. Aplankyti Klemenso Sakalausko (Vaivaduose), Adomo Petrausko (Uoginiuose), Bitininkystės (Stripeikiuose), Arklio (Niūronyse), Keramikos (Leliūnuose) muziejai, domėtasi etnografinių eksponatų apskaita, restauravimo galimybėmis, edukaciniais projektais, turistų srautais juose.

Rūpintasi vaikų ir jaunimo etniniu ugdymu. Teiktos konsultacijos mokytojams, rengusiems vaikus respublikiniam vaikų – liaudies kūrybos atlikėjų – konkursui „Tramtatulis“, dalyvauta šio konkurso atrankiniuose turuose Ukmergėje, Panevėžio mieste ir rajone vertinimo komisijų darbe. Išanalizuota vaikų folkloro kolektyvų situacija regione, Regioninės tarybos padėkomis paskatinti visų regiono vaikų folkloro kolektyvų vadovai. Regioninės tarybos narė Regina Lukminienė iniciavo projektą „Etninis paveldas – jaunajai kartai“. Projekte dalyvavo Kėdainių miesto ir rajono moksleiviai. Vaikams ir jaunimui skaitytos paskaitos: apie tradicinius šeimos papročius ir vertybes Panevėžio jaunimo mokykloje (gegužės 17 d.), Velykų simboliką    Panevėžio jaunimo mokykloje (balandžio 6 d.), Advento papročius Europoje ir Lietuvoje  Panevėžio rajono viešojoje bibliotekoje (gruodžio 13 d.), duoną tradicinėje lietuvių kultūroje  Panevėžio profesinio rengimo centre (gruodžio 14 d.), Kalėdų papročius „Senvagės“ vidurinėje mokykloje (gruodžio 21 d.). Kovo 4 d. dalyvauta Utenos apskrities jaunųjų mokslininkų darbų konkurse Zarasuose, vertinti Etnologijos sekcijos darbai. Rugpjūčio 23–24 d. lankytasi vaikų etnomuzikavimo stovykloje Palūšėje. 

Teiktos konsultacijos ir rašytos rekomendacijos Panevėžio miesto, Panevėžio, Ukmergės, Anykščių, Kupiškio, Kėdainių rajonų švietimo ir kultūros įstaigoms, teikusioms projektus Ilgalaikei pilietinio ir tautinio ugdymo programai. Atlikta regiono švietimo ir kultūros įstaigų teiktų etninės kultūros projektų, remtų iš Ilgalaikės pilietinio ir tautinio ugdymo programos, finansavimo ekspertizė. Išanalizuoti 19 Aukštaitijos regiono savivaldybių projektai, jų pobūdis ir finansavimas. 

Įvertinti 42 etninės veiklos projektai, teikti LR Kultūros ir LR Švietimo ir mokslo ministerijoms, Kultūros ir sporto rėmimo fondui, Nevyriausybinių organizacijų rėmimo fondui, Panevėžio ir Utenos apskričių viršininko administracijoms finansuoti. Parašytos rekomendacijos projektams, skatinantiems vaikų etninį ugdymą, muziejinę edukaciją, padedantiems išlaikyti gyvąją tradiciją regione. 

Parėmus Spaudos, radijo ir televizijos rėmimo fondui, regioninėje Aukštaitijos televizijoje parengta 16 televizijos laidų „Etnos“ apie Andrioniškio, Troškūnų (Anykščių r.), Žiobiškio, Kriaunų (Rokiškio r.), Antašavos (Kupiškio r.), Daujėnų (Pasvalio r.), Smilgių, Miežiškių, Raguvos (Panevėžio r.), Šeduvos (Radviliškio r.), Krakių (Kėdainių r.), Užpalių (Utenos r.) Nemunėlio Radviliškio (Biržų r.) ir kt. miestelius ir etnokultūrinio paveldo puoselėjimą juose. Visos laidos buvo skelbtos internetiniame puslapyje www.tv.lt. Dalyvauta regioninių televizijų ir radijo stočių laidose, kuriose buvo kalbama apie kalendorinius papročius Aukštaitijoje: Verbų sekmadienį, Velykas,  Jonines, Vėlines, Adventą, Kūčias. 

Parengti keturi straipsniai leidiniui „Etninė kultūra“: „Aukštaitija jau turi savo krašto herbą ir vėliavą“ (Vitalija Vasiliauskaitė), „Medžio drožėjų pleneras Kupiškyje „Žmogus ir vanduo“ (Violeta Aleknienė), „Audimo raštuose atgyja praeitis“ (Violeta Aleknienė), „Senųjų amatai Tetirvinuose“ (Vytautas Stragis). 2007 m. spalio 13 d. Regioninės tarybos pirmininkė Liudvika Trasykytė dalyvavo pilietiškumo pamokoje Vilniaus rotušėje, lapkričio 11 d. – Tautos namų idėjos paminėjimo šimtmetyje, kurį rengė Biržų „Krivulės“ bei Anykščių kraštiečių klubai. Lapkričio 23 d. Regioninės tarybos pirmininkė L. Trasykytė davė interviu laikraščio „Respublika“ žurnalistei Rasai Vėlijevaitei apie pilietiškumo ir tautiškumo situaciją Lietuvoje bei Aukštaitijos regione. Parengti straipsniai apie aukštaitiškas Sekmines (Vitalija Vasiliauskaitė, „Panevėžio rytas“, gegužės 28 d.), Rasas (Jonas  Vaiškūnas, DELFI, birželio 25 d.), Kalėdas (Jonas Vaiškūnas, DELFI, gruodžio 26 d.).

Aukštaitijos regioninės etninės kultūros globos tarybos pirmininkė                                                                    Liudvika Trasykytė

Etninės kultūros globos tarybos sekretoriato specialistė Aukštaitijos regionui                                                                     Vitalija Vasiliauskaitė

DZŪKIJOS REGIONINĖS ETNINĖS KULTŪROS GLOBOS TARYBOS

2007 METŲ VEIKLOS ataskaita


Užtikrinant etninės kultūros valstybinę globą Dzūkijos regioninės etninės kultūros globos tarybos (toliau – Regioninė taryba) veikla 2007 metais buvo orientuota į regiono etninės kultūros strategijos ruošimą, etninės kultūros gyvosios tradicijos tęstinumą, sukauptų vertybių saugojimą ir panaudojimą, regiono vietovių savitumo puoselėjimą.

REGIONINĖS TARYBOS POSĖDŽIAI

2007 metais įvyko keturi Dzūkijos regioninės etninės kultūros globos tarybos posėdžiai. Kaip ir ankstesniais metais Regioninės tarybos posėdžiai buvo organizuojami skirtingose vietose. Posėdžiuose dalyvaudavo kviestiniai svečiai – atsakingi savivaldos darbuotojai ir etninės kultūros specialistai.

Vasario 14 d. vykusiame Regioninės tarybos posėdyje buvo išrinktas pirmininkas. Antrai dviejų metų kadencijai išrinktas dr. Vygandas Čaplikas. Posėdyje taip pat buvo apibendrinti Regioninės tarybos narių siūlymai metų veiklos planui ir patvirtintos veiklos plano nuostatos. 

Gegužės 28 d. vyko pirmininko Vygando Čapliko inicijuotas bendras Dzūkijos regioninės tarybos ir LR Seimo Dzūkų bičiulių grupės posėdis Alytaus miesto savivaldybėje. Posėdžio metu aptarti Dzūkijos regionui aktualūs klausimai: trečiojo Dzūkijos kongreso organizavimas, Alytaus amatų centro kūrimas, Dainavos krašto istorijos parengimas, regioninio informacinio centro kūrimas ir kiti. LR Seimo nariai, pritardami Regioninės tarybos iškeltiems klausimams, siūlė savo paramą bei reiškė nuomonę dėl galimybių ieškant sprendimo būdų. LR Seimo nariai pageidavo toliau aktyviai bendradarbiauti sprendžiant etnokultūrines regiono problemas.

Spalio 4 d. posėdyje, vykusiame Rudnelės kaime Varėnos rajone, aptartas regiono  etninės kultūros strateginis planas. Ankstesniame posėdyje kartu su LR Seimo nariais svarstyti aktualūs Dzūkijai klausimai tapo pagrindiniais strateginio plano punktais. Aptartos Gražinos Didelytės kūrybinio palikimo išsaugojimo ir atviro pažinimo visuomenei galimybės.

Gruodžio 11 d. posėdyje, vykusiame Trakų kultūros centre, buvo aptartas Trakų miesto vaidmuo reprezentuojant Dzūkijos regioną. Pažymėta, jog Trakai yra labai svarbus miestas populiarinant etninę kultūrą Dzūkijos regione. Bet šiandien dar neišnaudojamos galimybės Trakuose skleisti informaciją apie Dzūkijos regioną ir apskritai apie visus etnografinius regionus. Tarybos nariai susipažino su Trakų kultūros centro paruoštu elektroniniu leidiniu apie vietos karaimų šiandienos kultūrinį gyvenimą ir tradicijų puoselėjimą.

ETNINĖS KULTŪROS STRATEGIJOS RUOŠIMAS

Siekiant kryptingai vykdyti Regioninės tarybos veiklą buvo nutarta paruošti veiklos strategiją. Vienas iš pagrindinių tikslų buvo numatyti ilgalaikius Regioninės tarybos veiklos uždavinius ir priemones jų įgyvendinimui. Ruošiant strategijos matmenis buvo išanalizuota ankstesnė Regioninės tarybos veikla. Atkreiptas dėmesys į informacijos rinkimo, jos paruošimo ir sklaidos aktualumą. Posėdžių metu diskutuojant su Regioninės tarybos nariais išsiaiškinti aktualiausi regionui klausimai. Pirmininko Vygando Čapliko pradėtas etninės kultūros strategijos formavimas buvo nuosekliai vystomas. Ieškant galimybių ruošiamos strategijos realizavimui buvo atnaujinti ryšiai su LR Seimo nariais, išrinktais Dzūkijos regione. 

Gegužės 28 d. bendrame Regioninės tarybos ir LR Seimo Dzūkų bičiulių grupės posėdyje aptartų klausimų pagrindu buvo ruošiama regiono etninės kultūros strategija. Toliau nagrinėjant regiono aktualijas pirminiai dešimt punktų buvo praplėsti ir detalizuoti. Parengta „Dzūkijos (Dainavos) strateginė kultūros plėtros programa”, kurią sudaro 21 punktas. Konkretūs veiklos terminai neapibrėžti. Gruodžio mėnesį vykusiame Regioninės tarybos posėdyje pristatytai programai buvo pritarta ir artimiausiu metu su ja bus supažindinti LR Seimo Dzūkų bičiulių grupės nariai. Programa nėra baigtinė. Tikimasi, kad ir LR Seimo Dzūkų bičiulių grupės nariai, nagrinėdami programą, ją papildys ir išsakys savo pastabas. LR Seimo narių geranoriškumas puoselėjant etninę kultūrą Dzūkijos regione teikia optimizmo.

ETNINĖS KULTŪROS GYVOSIOS TRADICIJOS TĘSTINUMAS

Tradicinių amatų plėtojimui regione skiriamas didelis dėmesys. Birželio 15 d. Alytaus apskrities viršininko administracijoje vyko seminaras „Europos Sąjungos ir nacionalinės paramos galimybės tradicinių amatų projektams“. Dalyvavo Alytaus apskrities kultūros darbuotojai, pranešimus skaitė lektoriai Alvydas Aleksandravičius ir Kristina Skėbaitė. Diskusijų metu gimė idėja – 2009 metais Alytuje surengti tarptautinę tradicinių amatų konferenciją kartu su kelių dienų tradicinių amatų festivaliu.

Svarstoma galimybė kaip pasinaudojus tarptautiniu piligrimų Jono Pauliaus II keliu propaguoti Alytaus rajone tradicinius amatus, kulinarinį paveldą bei Lietuvos totorių tautinės mažumos kultūrinį paveldą. Siekiant šių tikslų vyko susitikimai su Alytaus apskrities viršininko pavaduotoja Ona Balevičiūte ir Alytaus rajono meru Algirdu Vrubliausku, kuriuose buvo svarstoma galimybė dėl amatininkų įkurdinimo prie Pivašiūnų miestelio, šalia Jono Pauliaus II piligrimų kelio. Taip pat aptarta Alytaus apskrities ir Alytaus rajono kultūros strategija remiant etninę kultūrą ir tradicinius amatus. Su Alytaus miesto meru Česlovu Daugėla svarstyta galimybė steigti mieste tradicinių amatų kaimą bei 2009 metais organizuoti tradicinių amatų festivalį ir tarptautinę konferenciją. Su administracijų darbuotojais aptarti tolimesni konkretūs veiksmai. Alytaus miesto bei Alytaus rajono savivaldybių prioritetinės veiklos planuose numatytas tradicinių amatų centrų kūrimas. Svarstomos galimos teritorijos šiai veiklai vystyti.

Aptartos galimybės 2008 metais surengti III-ąjį Dzūkijos kongresą. Diskutuota organizaciniais klausimais su LR Seimo Dzūkų bičiulių grupės nariais dėl Kongreso rengimo vietos ir laiko. Ketinama suburti bendrą Regioninės tarybos ir LR Seimo Dzūkų bičiulių grupės  Kongreso rengimo darbo grupę.

Regioninės tarybos parengtame regiono kultūros plėtros strategijos plane aiškiai nusakytos pagrindinės kryptys, kuriomis reikėtų organizuoti Regioninės tarybos darbą. Skatinant ir ieškant galimybių remti gyvosios tradicijos puoselėtojus siūloma kurti Dzūkijos kultūros rėmimo fondą. Pagrindiniai fondo tikslai galėtų būti parama tradiciniams amatininkams, organizuojant informacijos sklaidą ir įgūdžių tobulinimo mokymus, rengiant amatininkų meistriškumo konkursus ar padedant meistrams įsirengti darbo vietas.

Siekiant kryptingai vystyti Alytaus dailiųjų amatų mokyklos veiklą vyko pasitarimas su mokyklos direktore Laimute Šiušiene. Nutarta, kad mokymą reikėtų orientuoti į gaminio padarymą ir jo pardavimą. Todėl mokykloje esamų specialybių studentai turi tarpusavyje bendrauti ir bendradarbiauti sukuriant produktą, skirtą rinkai. 2008 metų pradžioje numatytas susitikimas su mokyklos administracija bei pedagogais, kuriame ketinama aptarti šį pasiūlymą. Mokyklos pagrindinis siekis turėtų tapti ne mokslo baigimo diplomo moksleiviui įteikimas, bet paruošimas savarankiškam amatininko darbui. Tai tarsi teoriškai įtvirtinta ir dabar, bet mokymas vyksta ne skatinant moksleivį kurti produktą, kurį reikia realizuoti, bet mokytis tam, kad būtų įvertintas pažymiu.

Balandžio 19 d. vyko etnokultūros dienos Alytaus kolegijoje. Jų metu įvyko seminaras „Pilietiškumas ir tautiškumas: šiandienos aktualijos“. Projekto vykdytoja Dzūkijos regioninės tarybos narė Jūratė Fedaravičienė. Pranešimus skaitė Regioninės tarybos pirmininkas Vygandas Čaplikas ir tarybos narys Romas Balčius. Seminaras susilaukė didelio studentų ir dėstytojų dėmesio. Seminare pažymėta, kad etninė kultūra – tai mūsų tautos pamatai, kuriuos reikia pastoviai prižiūrėti ir puoselėti.

Lazdijų krašto muziejaus direktorė ir  Regioninės tarybos narė Daina Pledienė inicijavo ir organizavo dviejų vertingų leidinių leidybą. Tai „Lazdijų krašto tradicinės kultūros vertybių sąvadas. I dalis“ arba „Mane močiutė taip išmokė“ ir „Lazdijų rajono kraštotyrinių darbų katalogas“. Lazdijų kultūros centre leidiniai buvo viešai pristatyti bei organizuota moterų rankdarbių parodėlė. Ketinama leisti antra dalis, iliustruojanti vyriškus darbus. 

SUKAUPTŲ KULTŪROS VERTYBIŲ SAUGOJIMAS IR JŲ PANAUDOJIMAS

Siekiant daugiau dėmesio skirti etninei kultūrai ir panaudoti sukauptas etnografines vertybes mokymo procese vyko susitikimai ir diskusijos su kaimo mokyklų bendruomenėmis. Vasario 23 d. Alytaus rajono Makniūnų mokykloje vyko susitikimas su mokyklos vadovybe bei moksleiviais. Aptarta etninės kultūros integravimo į mokymo procesą galimybė bei mokyklos darbas su kaimo bendruomene. Mokykloje yra nedidelė kaimo buities etnografinė ekspozicija.  Kovo 6 d. įvyko susitikimas su Alytaus rajono Pivašiūnų mokyklos administracija ir moksleiviais. Diskutuota apie tradicines šventes, piešimo pamokas ir etninę kultūrą. Kaimo jaunimas dar turi galimybes matyti kai kuriuos tradicinius amatus. Kaimo bendruomenių nariai, daugiausia moterys, dar aktyviai dirba rankdarbius ir dažnai organizuoja įvairiomis progomis parodėles. Kitoks santykis miesteliuose ar didesniuose miestuose. Tik atskirų mokytojų iniciatyva vyksta muziejų lankymas ir tiesioginiai kontaktai su sukauptomis etnografinėmis vertybėmis.

Renkant informaciją apie muziejų funkcijas ir veiklą išsiaiškinta, jog edukacinėje srityje labai aktyviai dirba Alytaus kraštotyros ir Lazdijų krašto muziejai. Alytaus kraštotyros muziejuje vyksta ir praktiniai užsiėmimai, kuriuose dalyvauja moksleiviai iš Alytaus, Druskininkų, Vilniaus ir kitų Dzūkijos mokyklų. Lazdijų krašto muziejus perėmė Veisiejų mokyklos muziejų ir jo pagrindu įkūrė filialą. Tikimasi ir Veisiejuose suaktyvinti muziejaus edukacinę veiklą.

Siekiant geriau panaudoti regione sukauptas kultūros vertybes, Regioninės tarybos posėdžiuose be kitų klausimų svarstytos galimybės apie Alytaus kraštotyros muziejaus pertvarkymą į Dzūkijos muziejų, Dainavos (Dzūkijos) krašto istorijos parengimą, dailininkės Gražinos Didelytės (1938–2007) palikimo Dzūkijoje sutvarkymą, Dzūkijos (Dainavos) enciklopedijos išleidimą, žiedinio maršruto „Dainavos ratas“ parengimą ir aktyviausių Dzūkijos krašto žmonių išskyrimą.

REGIONO VIETOVIŲ SAVITUMO PUOSELĖJIMAS

Siekiant išsaugoti regionams būdingą kaimų medinę architektūrą rengiamos iliustruotos rekomendacijos kiekvienam Lietuvos etnografiniam regionui. Rengiant Dzūkijos tradicinės kaimo architektūros rekomendacijas kartu su architekte Aiste Andriušaityte aplankytos mažiau žinomos Dzūkijos regiono vietovės. Buvo surengtos dvi išvykos Aukštadvaris–Rūdiškės–Valkininkai–Onuškis ir dešiniuoju Nemuno krantu nuo Alytaus iki Punios, kurių metu nufotografuotos išlikusios tipiškos Dzūkijai sodybos. Susitikimuose su architektais aptarti rengiamų rekomendacijų tikslai ir rezultatai.

Sekant Etninės kultūros globos tarybos pavyzdžiu buvo parengtos medinės architektūros statybos ir saugojimo rekomendacijos Veisiejų regioniniam parkui. Gruodžio 6 d. atidarytas Veisiejų krašto muziejus. Šia proga buvo organizuota fotografijų paroda, kurioje užfiksuoti medinės architektūros fragmentai ir pristatytos rekomendacijos, kurias parengė architektės Rasa Bertašiūtė ir Aistė Andriušaitytė.

Siekiant išsaugoti regiono vietovių savitumą svarbus yra bendruomenių vaidmuo šiam procesui. Aktyvi bendruomenių veikla labiausiai įtakoja kultūrinius procesus. Įvykę susitikimai su Alytaus rajono Raižių kaimo Totorių bendruomenės pirmininko pavaduotoju Motiejumi Jakubausku parodė, jog reikalingas didesnis dėmesys ir glaudesnis bendradarbiavimas su savo unikalumą išsaugojusia Raižių Totorių bendruomene. Aptartos galimybės rengti bendrus įdomius projektus kulinarinio paveldo srityje, totoriams būdingų amatų demonstravime, taip pat organizuoti bendrus renginius, pažymint Lietuvos tūkstantmetį bei Žalgirio mūšio minėjimo metines.

Lietuvos tūkstantmečio minėjimo proga ketinama Alytuje organizuoti tradicinių amatų festivalį ir tarptautinę konferenciją. Tai galėtų būti Dzūkijos regione buvusių amatų, kulinarinio paveldo ir folkloro demonstravimo šventė. Planuojant šį renginį vyko susitikimai su Alytaus apskrities viršininko, Alytaus miesto ir rajono administracijų atsakingais darbuotojais. Šventės idėja pristatyta Alytaus miesto mero vadovaujamai Lietuvos tūkstantmečio minėjimo darbo grupei. 

Pažymėtina, jog neišnaudojamos galimybės turistams patraukliuose miestuose skleisti informaciją apie Dzūkijos regioną, taip parodant šio regiono išskirtinumą. 

Lieka aktualus klausimas dėl regiono identifikavimo. Tai suvenyro ar regiono ženklo sukūrimas.

Siekiant Dzūkijos regioną padaryti išskirtiniu Regioninės tarybos strateginiame plane numatyta eilė priemonių: vietos bendruomenių veiklos įvertinimo konkursas, Alytaus universiteto įsteigimas, Merkinės savivaldos teisių atstatymas, Dainavos akademijos įsteigimas, metinio almanacho (krašto metraščio) leidimas, Regioninio informacinio centro steigimas.

PASTEBĖJIMAI DĖL REGIONINĖS TARYBOS VEIKLOS

Pažymėtina, jog tampa vis sudėtingiau organizuoti Regioninės tarybos posėdžius. Tarybos nariai, kuriuos delegavo valstybinės institucijos, dažnai neturi laiko dalyvauti posėdžiuose, o visuomeninių organizacijų deleguoti nariai tiesiog neturi lėšų atvykti į posėdį. Jeigu Regioninių tarybų nariai prilyginami ekspertams, tai jų darbas neturėtų būti atliekamas visuomeniniais pagrindais.

Regioninė taryba neturi jokios įtakos savivaldybių institucijų sprendimams. Etninės kultūros globos tarybos sekretoriato specialistas regionui nėra Regioninės tarybos narys, kuriam suteikta žemiausia tarnautojo kategorija, tad jo vaidmuo teikiant siūlymus yra tik simboliškas.

Regioninės tarybos ataskaitoje neminimi atskirų tarybos narių nuveikti darbai, nors jų darbą dažnai įtakoja posėdžiuose svarstomi klausimai.

    Dzūkijos regioninės etninės kultūros globos tarybos pirmininkas

  Vygandas Čaplikas

Etninės kultūros globos tarybos sekretoriato specialistas Dzūkijos regionui

Arvydas  Švirmickas

MAŽOSIOS LIETUVOS REGIONINĖS ETNINĖS KULTŪROS GLOBOS TARYBOS 

2007 METŲ VEIKLOS ATASKAITA

Mažosios Lietuvos regioninė etninės kultūros globos taryba (toliau – Regioninė taryba), vykdydama 2007 metų veiklos planą, pagrindinį dėmesį skyrė šiems veiklos prioritetams: Mažosios Lietuvos regiono etninės kultūros sklaidai regione ir Lietuvoje, vaikų bei jaunimo tautinės savimonės ir regiono pažinimo ugdymui, tradicinės regiono architektūros bei regioninio kraštovaizdžio išsaugojimui, regiono etninės kultūros aktualijoms.   

REGIONINĖS TARYBOS POSĖDŽIAI 

2007 metais įvyko trys Regioninės tarybos posėdžiai ir vienas pasitarimas.

Vasario 27 d. Klaipėdos miesto savivaldybės Etnokultūros centre vyko naujos kadencijos Regioninės tarybos posėdis. Šią tarybą papildė nariai iš  Neringos, Klaipėdos miesto, Klaipėdos apskrities ir Klaipėdos rajono, Šilutės rajono ir Pagėgių savivaldybės, Jurbarko rajono ir Tauragės apskrities kultūros, švietimo įstaigų ir visuomeninių organizacijų. Posėdžiui pirmininkavo naujai išrinkta Regioninės tarybos pirmininkė Nijolė Sliužinskienė. Aptarti 2007 metų veiklos prioritetai:

1. Mažosios Lietuvos regiono etninės kultūros sklaida regione ir Lietuvoje.

2. Vaikų bei jaunimo tautinės savimonės ir regiono pažinimo ugdymas.

3. Tradicinės regiono architektūros bei regiono kraštovaizdžio išsaugojimas bei tyrimų inicijavimas.

4. Mažosios Lietuvos regiono kulinarinio paveldo išsaugojimas ir sklaida.

Posėdyje numatytas Regioninės tarybos 2007 metų veiklos planas. Jurbarko savivaldybės vyriausioji specialistė – Regioninės tarybos narė Regina Kliukienė pristatė kovo 30 d. įvyksiančią Smalininkuose konferenciją „Smalininkai – rytiniai vartai į Mažąją Lietuvą“. Šioje konferencijoje pagrindinis dėmesys skiriamas senajai architektūrai, jos fiksavimui ir analizei. Pagėgių savivaldybės Kultūros centro darbuotoja Aksavera Mikšienė pristatė birželio 22 d. Bitėnų kaime Martyno Jankaus muziejuje vyksiančią konferenciją „Mažosios Lietuvos šventės ir tradicijos“. Etninės kultūros globos tarybos sekretoriato specialistė Mažosios Lietuvos regionui Regina Jokubaitytė supažindino su Kaimo turizmo ir tradicinių amatų plėtojimo kaimo gyvenamosiose vietovėse 2007– 2013 m. programos įgyvendinimo priemonių planu. Rimantas Sliužinskas pasiūlė surengti seminarą dėl senųjų regiono kapinaičių išsaugojimo ir fiksavimo. Klaipėdos miesto savivaldybės Etnokultūros centro specialistė Margarita Macijauskienė supažindino su Mažosios Lietuvos Dainų šventės programa, kuri vyks birželio 16–17 d. Klaipėdoje ir birželio 23 d. – ant Rambyno kalno.

Birželio 26 d. Klaipėdos miesto savivaldybės Etnokultūros centre  vyko išplėstinis antrasis Regioninės tarybos posėdis. Svarstytos dvi temos: Klaipėdos krašto liuteroniškųjų kapinaičių išsaugojimas ir fiksavimas bei Vakarų žemaičių tarmės gaivinimas ir išsaugojimas. Posėdyje be Regioninės tarybos narių dalyvavo mokytojos iš Šilutės I-os gimnazijos Vaida Galinskienė ir Violeta Šopienė bei Kintų vidurinės mokyklos mokytojos Nijolė Sodonienė ir Ona Ališauskienė. Šios mokytojos jau keletą metų kartu su mokiniais aprašo, fiksuoja, tvarko senąsias kapinaites, tačiau neturi jokios metodinės medžiagos kaip tai daryti. Klaipėdos universiteto doc. dr. Arūnas Baublys pristatė Klaipėdos universiteto 2006 metų projektą „Europinių kultūrų sąveika Vakarų Lietuvoje: Klaipėdos krašto istorinio, religinio ir etnografinio paveldo tyrimai“ ir Klaipėdos universiteto sukurtus šablonus kapinaičių fiksavimui.   

Regioninės tarybos narys R. Sliužinskas siūlė organizuoti išvažiuojamąjį posėdį, kurio metu būtų galima susipažinti su kapinaičių būkle ir pasimokyti jas fiksuoti. Posėdyje Klaipėdos universiteto doc. dr. Irena Petrošienė pristatė lietuvininkės Anos Mažeivos įrašytas dainas – knygą ir kompaktinę plokštelę. Reikia gelbėti senus įrašus, kurie padaryti 1970 – 1980 metais. Doc. dr. Jonas Bukantis pristatė knygą „Vakarų žemaičiai“, tai – mokomoji priemonė. Joje užfiksuoti vietos gyventojų iš Kalotės, Klaipėdos, Priekulės, Ventės, Juodkrantės prisiminimai, kurie užrašyti tarmiškai. Buvo diskutuojama kaip būtų galima atgaivinti senąsias tarmes. Pirmininkė N. Sliužinskienė iškėlė klausimą dėl menkaverčių leidinukų, skirtų etninei kultūrai propaguoti. Regioninės tarybos narys, Klaipėdos universiteto Humanitarinių mokslų fakulteto dekanas doc. dr. Rimantas Balsys pažymėjo, kad mokyklose trūksta etnokultūros metodinės medžiagos. Dažniausiai vadovaujamasi Marijos Dundulienės knyga. LR Švietimo ir mokslo ministerija turėtų bendrauti su mokyklomis ir universitetais. Klaipėdos universitetas galėtų organizuoti seminarus mokytojams, tik reiktų sutvarkyti įstatyminę bazę. Regioninė taryba nusprendė pavesti R. Balsiui suredaguoti kreipimąsi į Etninės kultūros globos tarybą ir LR Švietimo ir mokslo ministeriją dėl įstatyminės bazės sutvarkymo ruošiant metodines priemones etnokultūros sklaidai.

Spalio 23 d. įvyko Regioninės tarybos posėdis, kuriame buvo kalbama apie Tilžės akto paminėjimo organizavimą. Šią datą planuojama paminėti visame regione, o 2008 metais šios datos 90-metį – Vilniuje. Jubiliejiniam renginiui organizuoti buvo sudaryta darbo grupė: Roza Šikšnienė, Liudmila Burzdžiuvienė, Nijolė Strakauskaitė, Silva Pocytė, N. Sliužinskienė, Birutė Servienė, Eleonora Jonušienė. Posėdyje buvo pateikti siūlymai dėl Regioninės tarybos 2008 metų veiklos prioritetų. Ypatingą dėmesį skirti regiono tradicinės architektūros ir kraštovaizdžio išsaugojimui bei tyrimų inicijavimui. Posėdyje buvo atkreiptas dėmesys dėl Regioninės tarybos dalyvavimo Kristijono Donelaičio 300-ųjų metų sukakties minėjimo programoje. Nutarta teikti pasiūlymus Valstybiniam šios datos paminėjimo organizaciniam komitetui. Regioninės tarybos 2007 metų veiklos plane buvo numatytas kulinarinio paveldo rinkimas ir fiksavimas. Šiuo klausimu pasisakė Skirmantė Paplauskienė. Nemažai medžiagos jau surinkta. Regioninės tarybos nariai nusprendė tęsti kulinarinio paveldo rinkimo organizavimą ir medžiagos ekspertavimą 2008 metais, o 2009 metais išleisti tokio pobūdžio leidinį. Posėdyje buvo pristatyta knyga „Martynas Liudvikas Rėza epochų atspindžiai“. Knygą pristatė sudarytojos dr. doc. N. Strakauskaitė ir dr. S. Pocytė. Ši knyga tapo bibliografine retenybe, kadangi išleista tik 300 egzempliorių tiražu. Regioninės tarybos nariai autorėms siūlė pakartoti knygos tiražą, nes ji galėtų būti mokymo medžiaga mokykloms. Pirmininkė N. Sliužinskienė narius supažindino su tradicinių mugių sertifikavimo tvarka.  

Lapkričio 30 d. Šilutės kultūros ir pramogų centre vyko Regioninės tarybos pasitarimas, skirtas Tilžės akto deklaravimo datai paminėti. Pasitarime dalyvavo Šilutės kraštotyros draugijos nariai. Pranešimą skaitė mokytojas istorikas Algirdas Červinskas. Aptartas tą pačią dieną vykęs renginys – regioninė moksleivių viktorina „Pažink savo kraštą – Mažąją Lietuvą“.     

VALSTYBINIŲ PROGRAMŲ ĮGYVENDINIMAS

Lietuvai įstojus  į Europos Sąjungą, aktualus tapo klausimas kaip išsaugoti tautos tapatumą, jos atsparumą. Tautos išlikimas, jos tęstinumas grindžiamas naujos kartos tautinės savimonės ugdymu, kuris turi užimti deramą vietą šalia pilietinio ugdymo.

Regioninė taryba, vykdydama Ilgalaikę pilietinio ir tautinio ugdymo programą, inicijavo ir rėmė mokyklų bendruomenių kuriamus ir įgyvendinamus pilietinio bei tautinio ugdymo projektus, aktyviai bendradarbiavo su regiono savivaldybių švietimo skyriais bei mokyklomis. 

Regioninės tarybos bendradarbiavimas su Šilutės kultūros ir pramogų centru skatino tęsti 2006 m. pradėtą projektą „Pažink savo kraštą – Mažąją Lietuvą“. Šiame projekte dalyvavo Nidos, Klaipėdos rajono Priekulės, Šilutės rajono Kintų mokyklos ir Šilutės I-os gimnazijos vyresniųjų klasių moksleiviai. Renginys vyko 2007 m. lapkričio 30 d. ir buvo skirtas Tilžės akto paminėjimui. Projektas skatina jaunimą domėtis etninėmis krašto tradicijomis, istorija, papročiais, tarme, tradiciniais amatais ir patiekalais. Visoms komandoms buvo sudaryta galimybė aplankyti Karaliaučiaus kraštą (balandžio 5 d.) ir Panemunės pilis (gruodžio 8 d.). Šias keliones rėmė Toronto (Kanada) lietuvių išeivių „Mažosios Lietuvos fondas“.             

Regioninė taryba rėmė ir dalyvavo vykdant kultūros ir švietimo įstaigų organizuotas edukacines programas. Vienas iš puikių etninių edukacinių programų pavyzdžių yra Klaipėdos miesto savivaldybės Etnokultūros centro organizuojama tradicinė regioninė vaikų ir jaunimo etninės kultūros stovykla „Vėlungis“ (gegužės 31 – birželio 3 d.). Tris dienas vaikai ir jaunimas mokėsi tradicinių amatų, muzikavimo, etnochoreografijos, rengė bendrus projektus, kurie klaipėdiečiams buvo pristatyti birželio 3 d. miesto Piliavietėje. Etninės kultūros globos taryba ir jos pirmininkas prof. L. Klimka buvo šio projekto globėjai.

Propaguodami Mažosios Lietuvos krašto etninį paveldą, klaipėdiečiai Regioninės tarybos nariai kartu su Klaipėdos etnokultūros centru jau ne pirmi metai rengia tradicinę Martyno šventę vaikams ir jaunimui.

Puoselėjant vaikų ir jaunimo meninius sugebėjimus Šilutės rajono savivaldybės Švietimo skyrius gegužės 25 d. organizavo (organizaciniame darbe dalyvavo R. Jokubaitytė) Šilutės rajono vaikų Dainų šventę „Mes – Pamario žemės vaikai“, kuri buvo skirta Mažosios Lietuvos Dainų šventės 80-mečiui.

Mažosios Lietuvos regiono lietuvininkams ypač buvo artima giedojimo tradicija. Regioninė taryba pritarė Šilutės rajono mokytojų metodininkių Linos Lekšienės ir Loretos Mieliulytės iniciatyvai organizuoti vaikų ir jaunimo sakralinių giesmių šventę „Teskamba giesmė“. Šioje šventėje (gruodžio 9 d.) dalyvavo 400 vaikų ir jaunimo.

Siekiant propaguoti dar gyvą liaudies kūrybą moksleivių ir jaunimo tarpe, Šilutės rajono Bikavėnų Senųjų kaimo tradicijų kultūros centras jau penktus metus iš eilės gruodžio 7 d. rengė tarprajoninį liaudies kūrybos perteikimo konkursą „Vario varteliai“. Nugalėtojai vyko į respublikinį vaikų ir jaunimo liaudies kūrybos atlikėjų konkursą „Tramtatulis“. Šiame konkurse sėkmingai sudalyvavo ir Klaipėdos miesto savivaldybės Etnokultūros centro pristatyti miesto jaunieji atlikėjai, tapę šio konkurso laureatais.

Lietuvos etnografinių kaimų išlikimo ilgalaikė programa. Regioninė taryba susipažino su LR Žemės ūkio ministerijos parengtu Lietuvos kaimo plėtros 2007–2013 metų programos priemonių projektu ir pateikė savo siūlymus bei pastabas. 

Regioninės tarybos iniciatyva architektas Martynas Purvinas parengė Mažosios Lietuvos tradicinės kaimo architektūros rekomendacijas apie regionui būdingus pastatus ir jų puošybos elementus. 

Regioninė taryba pritarė Pagėgių savivaldybės Šereiklaukio dvaro ir parko rekonstrukcijai. Prieškariu Šereiklaukio dvaras garsėjo auginamais žirgais, gaminamu sūriu ir unikaliu parku, kuriame augo retų augalų. Įgyvendinus dvaro komplekso atgaivinimo projektą, šis Pagėgių savivaldybės kampelis galėtų tapti Lietuvos bei užsienio turistų mėgiama vieta. 

REGIONINIO SAVITUMO PUOSELĖJIMAS IR ETNINĖS KULTŪROS SKLAIDA

Regioninė taryba inicijavo ir dalyvavo eilėje konferencijų ir seminarų:

Kovo 30 d. Jurbarko rajone Smalininkuose įvyko konferencija „Smalininkai – rytiniai vartai į Mažąją Lietuvą“, kurią organizavo Jurbarko rajono savivaldybės Kultūros skyriaus vyriausioji specialistė etninei kultūrai ir kraštotyrai, Regioninės  tarybos narė Regina Kliukienė. Konferencijoje buvo pristatyta Smalininkų miestelio senoji architektūra; apie regiono senųjų kapinaičių ankapinius paminklus pranešimą skaitė Regioninės tarybos narys R. Sliužinskas.

 Birželio 22 d. Pagėgių savivaldybės M. Jankaus muziejuje vyko tarptautinė konferencija „Mažosios Lietuvos ir Rytų Prūsijos tautų tradicijų išsaugojimas ir puoselėjimas“. Pranešimus skaitė Regioninės tarybos narės: Valerija Jankūnaitė „Mažosios Lietuvos kalendorinės šventės ir jų tradicijos“, Elena Matulionienė „Įdomiausia klaipėdietiško kostiumo detalė – delmonas“, L. Burzdžiuvienė „Mažosios Lietuvos tautinis kostiumas“ ir „Rambyno kalno šventės ir jų tradicijos“.

Rugpjūčio 17 d. Vilkyškiuose vyko dviejų Pagėgių savivaldybėje vykdomų tarptautinių projektų „Mažosios Lietuvos ir Rytų Prūsijos tautų tradicijų išsaugojimas ir puoselėjimas“ ir „Kultūros ir istorijos paveldo pritaikymas turizmui Pagėgių, Ilavos ir Sovetsko pasienio regionuose“ konferencija. Pagėgių savivaldybėje lankėsi delegacijos iš Lenkijos Ilavos ir Kaliningrado srities Sovetsko savivaldybių. Pranešimą apie Mažosios Lietuvos paveldą skaitė Vilniaus universiteto prof. dr. Domas Kaunas. Klaipėdos universiteto Baltijos regiono istorijos ir archeologijos instituto istorikė dr. Silva Pocytė pristatė Klaipėdos krašto kultūros kelią nuo Nemirsetos iki Smalininkų. Pranešimą „Švietimo įstaigų indėlis saugant ir puoselėjant Mažosios Lietuvos dvasinį kultūros palikimą“ skaitė R. Jokubaitytė.

Tarptautinį projektą „Kultūros ir istorijos paveldo pritaikymas turizmui Pagėgių, Ilavos ir Sovetsko pasienio regionuose“ pristatė Pagėgių savivaldybės administracijos direktoriaus pavaduotoja Dainora Žilinskaitė ir projekto konsultantas Almantas Tutlys.

Regioninė taryba rėmė ir pritarė Kintų Vydūno kultūros centro vykdomam tęstiniam projektui „Pamario krašto amatai ir tradicijos“. Siekiant atskleisti Mažosios Lietuvos regiono senųjų vietos gyventojų buitį, tradicijas, Šilutės rajono Kintų Vydūno kultūros centras (muziejininkė Reda Cirtautienė) ir Klaipėdos „Versmės“ pagrindinė mokykla (mokytoja metodininkė Gražina Šimkuvienė) surengė spalio 10 d. seminarą „Vienos sodybos vartus atkėlus“ – Klaipėdos kraštas XX a. pradžia“. Seminaro metu buvo pristatyta filmuota medžiaga „Kalba šišioniškiai“ ir „Sodybos vartus pravėrus...“, nuotraukų paroda iš Annos Pleikis, gyvenusios Pricmų kaime Kintų seniūnijoje, albumo. S. Pocytė skaitė pranešimą „XX a. pr. politinė, istorinė ir kultūrinė situacija“. 

Regiono kultūros ir švietimo įstaigų bei Regioninės tarybos iniciatyva buvo pažymėta Mažajai ir Didžiajai Lietuvai svarbi data – 1918 m. lapkričio 30 d. – Tilžės akto deklaravimas. Jos išvakarėse Šilutės Fridricho Bajoraičio viešojoje bibliotekoje vyko vakaras – konferencija „Tarp Didžiosios ir Mažosios Lietuvos“. Apie Mažąją Lietuvą, jos dainų specifiką kalbėjo Klaipėdos universiteto Humanitarinių mokslų fakulteto Baltų kalbotyros ir etnologijos katedros docentė dr. Dalia Kisieliūnaitė, Didžiąją Lietuvą pristatė Valdovų rūmų paramos fondo direktorė Indrė Jovaišaitė–Blaževičienė. Ji atvežė kilnojamąją edukacinę parodą „Praeitis atverta ateičiai – Lietuvos didžiųjų kunigaikščių rūmai ir jų atkūrimas“. 

Jau devynioliktus metus iš eilės lapkričio 30 d. Klaipėdos universiteto Baltų kalbotyros ir etnologijos katedra bei lietuvininkų bendrija „Mažoji Lietuva“ organizavo mokslinę konferenciją „Lietuvininkai ir lietuviai. Mažosios Lietuvos paveldas ir paveldosauga“. Konferencija skirta Kristijono Gotlybo Milkaus 200-osioms mirties metinėms paminėti. 

Tilžės aktui paminėti  lapkričio 30 d. buvo skirta ir regioninė viktorina „Pažink savo kraštą – Mažąją Lietuvą“, kurią organizavo Regioninė taryba ir Šilutės kultūros ir pramogų centras.    

Regioninė taryba bendradarbiauja su informaciniais leidiniais. Apie Mažosios Lietuvos regiono etninę kultūrą, paveldą, renginius, vietos gyventojus plačiai aprašoma Šilutės rajono laikraščio „Šilokarčema“ priede, skirtame krašto kultūrai, „Šilainės sodas“, Klaipėdos apskrities laikraščiuose „Klaipėda“, „Vakarų ekspresas“. Laikraštis „Šilutės naujienos“ vykdo projektą „Apie lietuvininkų gyvenimą – iš amžininkų lūpų“. Projektą remia Spaudos, radijo ir televizijos rėmimo fondas. Šis laikraštis jau treti metai organizuoja konkursą „Atverkime dvasios lobių skrynią“, kuriame pristatomi ryškiausi kultūros įvykiai. Viktorina „Pažink savo kraštą – Mažąją Lietuvą“ nominuotas kaip geriausias krašto praeitį atspindintis projektas. Šiuose laikraščiuose ir laikraštyje „Pamarys“ buvo atspausdinti Regioninės tarybos narių Rozos Šikšnienės, Reginos Jasudienės, L. Burzdžiuvienės straipsniai apie krašto paveldo būklę, etnines problemas. Regioninės tarybos narės Birutė Servienė ir Skirmantė Paplauskienė paruošė straipsnius „Rusnės sala – žaliųjų skėčių kraštas“ ir „Aš geriau padaryčiau“ leidiniui „Etninė kultūra' 2006“.

R. Jokubaitytė paruošė leidybinį projektą – kompaktinę plokštelę „Mažosios Lietuvos regiono ir Šilutės krašto folkloras“, kurioje skambės įrašai atliekami liaudies muzikantų Petro Aginto, Stasio Gečo, Broniaus Mockaus, Juozo Urbono ir folkloro ansamblio „Verdainė“. Ši kompaktinė plokštelė bus pirmoji Šilutės rajone, kurioje užfiksuoti liaudies kūrybos pateikėjai ir atlikėjai. 

2007 m. pabaigoje pirmą kartą parengta ir išleista Klaipėdos krašto liuteronų tradicinių laidotuvių giesmių kompaktinė plokštelė. Plokštelę parengė Regioninės tarybos pirmininkės pavaduotoja Valerija Jankūnaitė. Giesmes įgiedojo folkloro sambūris „Audenis“.

KONSULTACIJOS IR EKSPERTIZĖS ETNINĖS KULTŪROS KLAUSIMAIS

Regioninės tarybos ir Etninės kultūros globos tarybos pastangomis į Kultūros vertybių registrą buvo įtrauktas pastatas Klaipėdoje, kuriame XIX a. buvo Rytprūsių kalvė su autentiška įranga, o šiuo metu įsikūręs Kalvystės muziejus.

Regioninės tarybos nariai teikė konsultacijas ir rekomendacijas šių renginių ir projektų organizatoriams: Šilutės rajono vaikų ir mokinių sakralinių giesmių šventei „Teskamba giesmė“,  Bikavėnų senųjų amatų kultūros centro regioninio liaudies kūrybos perteikimo konkursui „Vario varteliai“, Vainuto vidurinės mokyklos jaunimo folkloro kolektyvų sueigai ant Akmeniškių piliakalnio, Pagėgių savivaldybės bibliotekos ir kultūros centro projektui „Knyga + teatras – noriu žinoti“, Tauragės apskrities tautinių šokių festivaliui „Pynimėlis“, Šilutės kraštotyros draugijos leidybinio projektui „Šilutės ir Pagėgių dvarai“, Šilutės F. Bajoraičio projektui „Pamario krašto knygos ir rašto paveldo istorijos ženklai“, Kintų vidurinės mokyklos projektui „Pažink savo kraštą“, Kintų Vydūno kultūros centro tęstiniui projektui „Pamario krašto amatai ir tradicijos“. Regioninės tarybos nariai klaipėdiečiai nuolat konsultuoja regiono kultūros įstaigas, mokyklas, folkloro kolektyvus Mažosios Lietuvos tautinio kostiumo, tautodailės, kalendorinių, šeimos švenčių bei papročių, tradicinių amatų, muzikinio folkloro perteikimo klausimais.     

Regioninė taryba rinko medžiagą apie regiono tradicines muges, jų savitumą. Klaipėdos miesto amatininkų jomarkai, Šilutės žuvų turgūs, Rusnės, Viešvilės ir Smalininkų turgūs, kuriuose buvo prekiaujama maisto produktais ir žuvimi, Pagėgių turguose buvo parduodami  žirgai. 

R. Jokubaitytė atliko ekspertinę analizę „Etnokultūra ir kraštotyra Pagėgių savivaldybės ugdymo įstaigose“. Atlikta ekspertizė parodė, jog Pagėgių savivaldybėje yra 6 mokyklos, kuriose etnokultūros ir kraštotyros dalykai yra integruojami į įvairias mokomąsias programas, tačiau nė viena mokykla neturi etninės kultūros profilio. Pagėgių ir Vilkyškių vidurinės mokyklos turi muziejus, kuriuose be mokyklos istorijos yra vietos ir etnografijai. Lumpėnų ir Piktupėnų pagrindinėse mokyklose veikia etnokultūros būreliai. Mokyklos organizuoja etninius renginius (pvz.: „Grįžkime prie senolių rankdarbių“ – vietiniai meistrai demonstruoja amatus, „Skambėk, skambėk dainele“– liaudies dainų atlikėjų šventė), tačiau nė viena mokykla neturi vaikų folkloro ansamblio, kuris dirbtų nuosekliai. Etninei veiklai plėtoti trūksta šios srities specialistų. 

KRAŠTO ETNOKULTŪRINIŲ TRADICIJŲ PLĖTRA

Vienas iš Regioninės tarybos uždavinių – gerbti ir įamžinti kraštui nusipelniusius žmones ir kraštui būdingas tradicijas. Vykdydami šį uždavinį, Regioninės tarybos nariai organizavo ir koordinavo  šiuos renginius:

1. Lietuvininkų bendrija „Mažoji Lietuva“ ir klaipėdiečiai tarybos nariai kartu su Klaipėdos miesto savivaldybės Etnokultūros centru jau ne pirmi metai Užgavėnių dieną rengia tradicinę Šiupinio šventę. Skleisdami šią tradiciją, konsultuoja miesto bei regiono nevyriausybines organizacijas, kavinių savininkus, rengia jiems seminarus. Tradicija gaivinama ir kituose regiono rajonuose.

2. Balandžio 14 d. Rusnėje vyko ketvirtoji Šaktarpio šventė. Šią šventę rusniškiai švęsdavo potvynio metu, kai prie upės gyvenantiems salos žmonėms neįmanoma susisiekti su „didžiąja“ žeme nei ledu, nei vandeniu. Šventė vyko bendruomenės „Rusnės sala“ iniciatyva.

3. Balandžio 15 d. Šilutės rajono Balčių kaime tautodailininkų Angelės ir Vytauto Raukčių sodyboje, kurioje įkurtas margučių muziejus, vyko mažųjų Velykėlių šventė. Nuotaikingoje šventėje  dalyvavo ne tik kaimo vaikai, bet ir Šilutės folkloro ansamblis „Verdainė“. 

4. Šilutės H. Zudermano klubas tęsia tradiciją įamžinti Knygos kelią iš Mažosios Lietuvos į Didžiąją Lietuvą. Gegužės 4 d. Šilutės rajone Gardame, o rugsėjo 29 d. Žemaičių Naumiestyje atidengti koplytstulpiai skirti pirmajai lietuviškai knygai ir knygnešiams.

5. Birželio 16–17 d. Klaipėdoje ir birželio 23 d. ant Rambyno kalno vyko Mažosios Lietuvos dainų šventė, skirta šventės 80-mečiui. Šventės iniciatorius Klaipėdos choro bendrija „Aukuras“.

6. Birželio 17 d. jau ketvirtus metus vyko trijų savivaldybių (Šilutės ir Klaipėdos rajonų, Neringos) projektas „Pajūriais pamariais“. Šio renginio metu buvo surengta pažintinė kelionė „Amatai pasienio miesteliuose“. Meistrai pakvietė visus norinčius žvilgtelėti į jų dirbtuvių užkulisius. 

7. Regiono Joninių tradicijos tęsiamos ir gaivinamos Klaipėdos miesto Joninių šventėje bei Neringoje vykstančiame folkloro festivalyje „Tek saulužė ant maračių“.  

8. Rugpjūčio 6 d. Pagėgių savivaldybės ir M. Jankaus muziejaus iniciatyva Bitėnuose įvyko penktoji „Sueiga pas Martyną Jankų“. Per šią sueigą paveikslų sode po atviru dangumi atidengti nauji paveikslai, kurie buvo nutapyti plenero metu ir skirti Prūsijos karalienei Luizai.

9. Rugpjūčio 11 d. Rusnės saloje vyko laivininkų šventė, kurios metu pirmą kartą Atmatos upe buvo organizuotas kurėnų ir venterinių valčių paradas.

10. Rugpjūčio 18 d. Šilgalių dvaro kieme vyko jau septintoji tradicinė folkloro šventė „Gandrai, gandrai, ga ga ga“. Tai gražus Šilgalių bendruomenės susibūrimas, kuriame kartu su svečiais puoselėjamos šeimos ir etninės kultūros tradicijos. 

11. Klaipėdoje, Regioninės tarybos narių V. Jankūnaitės ir N. Sliužinskienės iniciatyva sėkmingai gaivinama Klaipėdos jomarkų tradicija. 2007 m. surengti 8 jomarkai – tradicinių amatų šventės.

12.  Klaipėdos miesto savivaldybės Etnokultūros centras 2007 m. tęsė šviečiamųjų renginių ciklą „Savitas Klaipėdos kraštas“, kviesdamas klaipėdiečius į seminarus, pokalbius, naujų knygų pristatymus.

Mažosios Lietuvos regioninės etninės kultūros globos tarybos pirmininkė

 Nijolė Sliužinskienė

Etninės kultūros globos tarybos sekretoriato specialistė Mažosios Lietuvos regionui                                                                   Regina Jokubaitytė

SUVALKIJOS (SŪDUVOS) REGIONINĖS ETNINĖS KULTŪROS GLOBOS TARYBOS 2007 METŲ VEIKLOS ATASKAITA

Suvalkijos (Sūduvos) regioninė etninės kultūros globos taryba (toliau – Regioninė taryba), įgyvendindama jai pavestus uždavinius ir funkcijas, vadovaudamasi Suvalkijos (Sūduvos) regioninės etninės kultūros globos tarybos nuostatais ir vykdydama 2007 metų veiklos planą, pagrindinį dėmesį skyrė etninės kultūros, laiduojančios regiono savitumo išsaugojimą, tautinio tapatumo ir savimonės stiprinimą, plėtotei Suvalkijos (Sūduvos) etnografiniame regione. Regioninė taryba glaudžiai bendradarbiavo su valstybės institucijomis ir visuomeninėmis organizacijoms.

REGIONINĖS TARYBOS POSĖDŽIAI

2007 metais surengti keturi Regioninės tarybos posėdžiai.

Sausio 30 d. Regioninės tarybos posėdyje, skirtame regioninės medinės architektūros klausimams, dalyvavo Kauno technologijos universiteto magistrantė Vaida Žydelytė, tirianti tradicinę Suvalkijos krašto medinę architektūrą ir jos darbo vadovė Vilma Karvelytė–Balbierienė. Posėdyje svarstytas ir patvirtintas Regioninės tarybos 2007 m. veiklos planas, patvirtinti Regioninės tarybos pirmininko pavaduotojai: Vitas Daniliauskas, Zigmas Kalesinskas, Žydrūnas Rutkauskas, Nijolė Skinkienė ir Dalia Zagurskienė. Pakeistas Regioninės tarybos darbo reglamentas.

Regioninės tarybos posėdyje, surengtame gegužės 31 d., aptartas Marijampolės apskrities savivaldybių aukštųjų ir bendrojo lavinimo mokyklų studentų ir moksleivių apklausos vykdymas, anketų surinkimas ir duomenų apibendrinimas. Posėdyje analizuotos etnografinio krašto savivaldybių kultūros skyrių ir centrų etninės kultūros specialistų veiklos problemos. Apsvarsčius etnografinio regiono savivaldybių Etninės kultūros plėtros programų rengimo ir įgyvendinimo problemas, nutarta surengti seminarą savivaldybių kultūros skyrių specialistams ir, remiantis Šakių rajono savivaldybės patirtimi, paskatinti rengti etninės kultūros plėtros programas.

Spalio 10 d. vyko išplėstinis Regioninės tarybos posėdis, skirtas konferencijos „Etninė kultūra moksleivių ugdymo procese“ pasirengimui. Romualdas Povilaitis įpareigotas parengti pagrindinį pranešimą, apibendrinantį atliktos bendrojo lavinimo mokyklų moksleivių apklausos rezultatus. Aptarta kokių institucijų ir įstaigų atstovai galėtų būti kviečiami  parengti pranešimus, pristatant veiklos patirtį regione. Patvirtinta konferencijos data, aptarti konferencijos organizaciniai klausimai. Regioninės tarybos nariai supažindinti su priimtais įstatymais ir rengiamais etninės kultūros išsaugojimo dokumentais. 

Gruodžio 27 d. baigiamajame Regioninės tarybos posėdyje pirmininkė Danguolė Micutienė apibendrino 2007 m. Regioninės tarybos veiklos rezultatus, paragino teikti pastabas ir pasiūlymus Suvalkijos (Sūduvos) regioninės etninės globos tarybos 2007 m. veiklos ataskaitai. Regioninės tarybos nariai supažindinti su Etninės kultūros globos tarybos patvirtintu 2008 metų etninės kultūros plėtros prioritetų sąrašu. Paprašė apsvarstyti ir išskirti aktualiausius mūsų kraštui etnokultūros klausimus, pateikti pasiūlymus Regioninės tarybos 2008 metų veiklos planui.

ETNINĖS KULTŪROS GYVOSIOS TRADICIJOS TĘSTINUMAS BEI TAUTINĖS SAVIMONĖS PUOSELĖJIMAS

Regioninė taryba, atsižvelgdama į 2007 metų veiklos plano strategines kryptis ir uždavinius, siekė užtikrinti etninės kultūros gyvosios tradicijos tęstinumą, atliko eksperto, konsultanto ir patarėjo vaidmenį Suvalkijos (Sūduvos) etnografiniame regione. Teikė konsultacijas krašto amatininkams, tautodailininkams, kultūros darbuotojams, pedagogams tradicinių amatų ir tautodailės klausimais, rengė konsultacijas etnografinio krašto tautinio kostiumo kūrėjams ir folkloro kolektyvams etninės kultūros muzikinės raiškos ir repertuaro klausimais.

Siekdami palaikyti gyvybingas ir gaivinti nykstančias liaudies dailės tradicijas regione bei aktyvindami Sūduvos krašto menininkus dalyvauti šalies tradicinių amatų gaivinimo ir tautodailės kūrybiniuose procesuose, Regioninės tarybos nariai ir Etninės kultūros globos tarybos sekretoriato specialistas Suvalkijos (Sūduvos) regionui Valentinas Jazerskas rengė diskusijas ir konsultacijas tradicinių amatų tema.

Aktyvinant tradicinių amatų plėtrą ir siekiant krašto tautodailininkus ir savivaldybių etnokultūros specialistus supažindinti su rengiamais tradicinių amatų rėmimo projektais, Regioninė taryba gegužės 8 d. surengė Marijampolėje konferenciją „Europos Sąjungos ir nacionalinės paramos galimybės tradicinių amatų projektams“. Pranešimus skaitė LR Žemės ūkio ministerijos Kaimo plėtros programų koordinavimo skyriaus vyriausioji specialistė Rasita Kraujelytė–Palubinskienė ir LR Kultūros ministerijos Regionų kultūros skyriaus vyriausioji specialistė Rasa Sinkevičiūtė. Rengiamos programos „Nacionalinė parama amatų plėtrai“ projektą pristatė Lietuvos žemės ūkio universiteto Administravimo ir kaimo plėtros katedros lektorius Alvydas Aleksandravičius.

Kauno Petrašiūnų Darbo rinkos mokymo centre surengta diskusija apie tradicinių amatų specialistų rengimą, taip pat aptarti Kauno miesto savivaldybės bendrojo lavinimo mokyklų technologijų olimpiados rezultatai. 

Regioninės tarybos nariai ir ekspertai rengė diskusijas, pasitarimus ir konsultacijas Prienų, Marijampolės, Kazlų Rūdos, Vilkaviškio, Šakių rajonų parodų organizatoriams ir dalyviams, skatinant etnografinio krašto savivaldybes ir kūrybines organizacijas palaikyti tradicines ir rengti temines krašto etninę kultūrą reprezentuojančias tautodailės ir tradicinių amatų parodas.

Regioninė taryba, bendradarbiaudama su Prienų rajono savivaldybės Švietimo skyriumi ir tęsdama 2006 m. pradėtą vykdyti programą „Išsaugokim Sūduvos krašto etninį paveldą“, kovo 6 d. įgyvendino trečiąjį projektą „Vaikų ir jaunimo folkloro ansambliai – patirtis ir problemos“. Prienų kultūros centre surengtas vaikų ir jaunimo folkloro ansamblių koncertas ir metodinis seminaras Prienų krašto folkloro ansamblių vadovams, muzikos mokytojams, kultūros skyrių ir centrų specialistams. Seminarą vedė Regioninės tarybos narė Giedrė Ramunė Pečiulienė, Artūras Sinkevičius, Vilma Čiplytė, Ramunė Baniulienė, Jonas Misevičius. Koncertines programas pristatė Kauno rajono Ringaudų kultūros cento folkloro ansamblis „Ringauda“, Kauno I-osios muzikos mokyklos folkloro ansamblis „Sauluva“, Vytauto Didžiojo universiteto folkloro ansamblis „Linago“, Palemono vidurinės mokyklos folkloro ansamblis „Bitula“, Kauno Ąžuolo vidurinės mokyklos folkloro ansamblis „Gilė“. Gegužės 6 d. Regioninės tarybos narė G. R. Pečiulienė surengė tradicinį respublikinį mokinių folkloro ansamblių festivalį „Gegutės šventė“, organizavo tautosakos atlikėjų konkurso „Tramtatulis“ atrankinius Prienų, Šakių ir Kauno rajonų turus.

Siekiant aktualizuoti ir išsaugoti Suvalkijos (Sūduvos) krašto tautinio kostiumo tradicijas Regioninės tarybos narės Rimos Vasaitienės iniciatyva, balandžio 4 d. Šakių kultūros centre surengtas seminaras „Zanavykų krašto tradicinis audimas ir tautinis kostiumas“, skirtas krašto etnografinių ir folkloro ansamblių vadovams, muzikos mokytojams, kultūros skyrių ir centrų specialistams. Seminarą vedė etnologė dr. Inga Nėnienė ir Regioninės tarybos narė, tautinio kostiumo ekspertė Asta Vandytė. 

Regioninės tarybos nariai aktyviai dalyvavo trečius metus iš eilės Lietuvos liaudies kultūros centro organizuojamose šalies konkursinėse liaudies meistrų tautodailės parodose, skirtose geriausių liaudies meistrų Aukso vainiko nominacijoms už vaizdinę, taikomąją liaudies dailę ir kryždirbystę laimėti. Respublikinė paroda vyko Marijampolės kultūros centre, atrankinės parodos – regiono savivaldybėse, regioninės – Raudondvaryje ir Vilkaviškyje.

Daug dėmesio buvo skiriama krašto etninės kultūros ir tautodailės tradicijų tęstinumo išsaugojimui bei pristatymui visuomenei. Koordinuojant bendradarbiavimą tarp krašto muziejų buvo rengiamos tikslinės, metodinės tautodailės parodos Prienų, Marijampolės, Vilkaviškio kultūros centruose, Zanavykų krašto ir Jono Basanavičiaus muziejuose.

Regioninės tarybos narės, Vilkaviškio kultūros centro etnografės Nijolės Skinkienės iniciatyva antrus metus iš eilės J. Basanavičiaus sodyboje–muziejuje surengtas Marijampolės apskrities drožėjų pleneras ,,Ožkabalių išdaigos“. Plenere sukurtos ir papildant ankstesnių metų plenerų kolekciją pastatytos penkios funkcionalios rekreacinės paskirties medžio skulptūros. Ketvirtus metus Vilkaviškio kultūros centre N. Skinkienės iniciatyva vykdomas tęstinis projektas „Mažoji audimo artelė“. Kultūros rūmuose nuolat vyksta audimo mokymai. 2006 m. artelės audėja Valė Babinskienė tapo Aukso vainiko laureate už taikomosios liaudies dailės kūrinius, o 2007 m. į finalinį konkursinės parodos turą buvo atrinktos artelės audėjos Janinos Blažukienės prijuostės. Vaizdo priemonėmis nuolat fiksuojama Mažosios audimo artelės sukurti tautiniai rūbai, jų dalys. Medžiaga apibendrinama ir naudojama informacijos sklaidai. 

Liepos 4 d. Zyplių dvare (Šakių raj.) surengta tradicinės liaudies puodininkystės paroda ir seminaras regiono tautodailininkams, pedagogams, kultūros skyrių ir centrų specialistams „Liaudies puodininkystės gyvoji tradicija“. Seminarą vedė Genovaitė Jacėnaitė. Su tradicinėmis ir naujausiomis technologijomis supažindino dailininkas Algimantas Patamsis. Liepos 24 d. surengtas seminaras „Suvalkijos kryždirbystė“, kuriame dalyvavo krašto pedagogai, kultūros specialistai, pradedantieji ir patyrę kryždirbiai, kalviai. Seminarą vedė dr. Alė Počiulpaitė, dr. Skirmantė Smilgytė–Žeimienė ir dr. Skaidrė Urbonienė. Liepos 26 d. surengtas seminaras tautodailininkams tapytojams „Spalva ir tapybos technologijos“. Seminarą vedė ir tapytojus konsultavo Etninės kultūros tarybos narys Jonas Rudzinskas.

Regioninės tarybos narės Rimos Vasaitienės  iniciatyva Zanavykų krašto muziejuje rugsėjo  24 d. organizuotas seminaras „Etnologinių tyrinėjimų įvairovė“, kuriame dalyvavo Marijampolės apskrities mokytojai bei vyresniųjų klasių moksleiviai. Seminaro pranešėjai: prof. habil. dr. Bronislava Kerbelytė, dr. Arūnas Vaicekauskas, doktorantas Tadas Kavolis, magistrantė Eglė Savickaitė. Gegužės 12 d. tradicinėje „Amatų šventėje“ surengtas seminaras krašto tautodailininkams ir pedagogams „Tradiciniai amatai – verslas ir mokinių ugdymo priemonė“.

Prienų Kultūros centre, Kauno tautinės kultūros centre,  Marijampolės kolegijoje surengti teoriniai praktiniai seminarai „Lietuviškas suvenyras – simbolio paieška“. Seminarus vedė etnologė  dr.  Asta Venskienė, Asta Vandytė ir Valentinas Jazerskas.

Lapkričio 5 d. Regioninės tarybos narės Dalios Zagurskienės iniciatyva Prienų Kultūros centre buvo organizuotas seminaras „Dainuojamasis ir choreografinis folkloras nūdienos regionuose“, skirtas rajono švietimo ir kultūros įstaigų darbuotojams. Seminarą vedė Lietuvos liaudies kultūros centro Etninės kultūros skyriaus vyriausiosios specialistės Loreta Sungailienė (folklorinis dainavimas, Suvalkijos dainuojamosios tradicijos specifika ir repertuaras, suvalkiečių dainavimo stilius, suvalkiečių dainų mokymasis) ir Audronė Vakarinienė.

Gruodžio 8 d. Lietuvos liaudies buities muziejuje Rumšiškėse surengtas seminaras keramikams „Liaudies puodininkystės gyvoji tradicija“. Seminarą vedė muziejininkė Janina Samulionytė.

Regioninės tarybos narės Aušros Mickevičienės iniciatyva Paežerių dvare (Vilkaviškio raj.) antrą kartą buvo organizuota Sūduvos amatų šventė, kurioje buvo pristatyti Sūduvos krašto tradiciniai amatai, dalyvavo krašto etnografiniai kolektyvai.

Regioninės tarybos nariai aktyviai dalyvavo rengiant penktąją tradicinę Sūduvių dieną Lietuvos liaudies buities muziejuje Rumšiškėse, kurioje dalyvavo Sūduvos krašto folkloriniai ansambliai, amatininkai ir tautodailininkai, demonstravę pynėjo, puodžiaus, kalvio, drožėjo amatus. Kulinarinio paveldo puoselėtojai pristatė krašto tradicinius valgius. Renginys finansuotas iš Marijampolės apskrities kultūros plėtros programos. 

2007 metais Regioninės tarybos nariai teikė konsultacijas regiono švietimo, kultūros institucijų ir kolektyvų vadovams: jaunučių ir jaunių tautinių šokių kolektyvams tautinio kostiumo gamybos ir įsigijimo klausimais, dėl regiono choreografinio folkloro panaudojimo rengiant programas. Apie tautinį kostiumą, jo gamybą, įsigijimo būdus konsultuoti regiono folkloro, tautinių šokių ir kaimo kapelų vadovai. 

Regioninės tarybos narės Rasos Januškienės iniciatyva pradėta rinkti medžiaga apie Kalvarijos krašto amatininkus: račius, rimorius, kalvius. Surinkti amatų aprašymai, amatininkų prisiminimai apie jų darbą. Pradėtas sudaryti Kalvarijos krašto amatininkų vardinis katalogas, kuris numatomas išleisti 2008 metais. Regioninės tarybos narė Asta Jankeliūnienė surengė spaudinių parodų ciklą „Lietuvių senosios kalendorinės šventės“ Kalvarijos savivaldybės viešosios bibliotekos vaikų literatūros skyriuje. Renginiuose vaikai buvo supažindinami su švenčių papročiais, pristatomi leidiniai.  

VALSTYBINIŲ PROGRAMŲ ĮGYVENDINIMAS

Regioninė taryba, remdamasi Etninės kultūros plėtros valstybine programa ir įgyvendindama 2007 m. veiklos planą, surengė pasitarimą Suvalkijos (Sūduvos) regiono savivaldybių kultūros skyrių ir centrų vadovams „Suvalkijos (Sūduvos) etnografinio regiono savivaldybių etninės kultūros plėtros programų parengimas ir įgyvendinimas“. Parengtą Šakių rajono etninės kultūros plėtros programą pristatė ir patirtimi rengiant ir vykdant numatytas priemones pasidalijo Regioninės tarybos narė Aurelija Papievienė, Šakių rajono savivaldybės Kultūros ir turizmo skyriaus vyriausioji specialistė.

Gegužės – lapkričio mėnesiais įgyvendinta bendrojo lavinimo mokyklų moksleivių apklausa ir atliktas ekspertinis tyrimas „Moksleivių etnokultūrinės orientacijos“. Tyrimo parengimas, jo analizės, vertinimo vykdymas buvo aptarti  Regioninės tarybos posėdyje. Siekiant pristatyti atliktą tyrimą bei su šiuo tyrimu susijusias problemas, Regioninės tarybos iniciatyva lapkričio 7 d. Marijampolėje surengta konferencija „Etninė kultūra moksleivių ugdymo procese“. Konferencijoje skaityti pranešimai bus išleisti atskiru leidiniu.

Įgyvendinant Marijampolės apskrities 2007 metų Kultūros plėtros programos projektus, skatinančius Marijampolės regiono etninės kultūros paveldo puoselėjimą ir sklaidą, buvo finansuoti 16 Suvalkijos (Sūduvos) regiono etninės kultūros išsaugojimui svarbūs projektai: Patašinės jaunimo organizacijos „Nova“ projektas „Stovykla jauniesiems kanklininkams-2“; Šakių tautodailininkų draugijos „Dailius“ projektas „Tarptautinis kūrybinis tautodailininkų pleneras–stovykla „Zyplių žiogai 5“; projektas „Medžio drožėjų pleneras „Ožkabalių išdaigos“, projektas „Neprašytas Jurgio Dovydaičio vargas“, skirtas  kraštotyrininko J. Dovydaičio 100-ųjų gimimo metinių paminėjimui, projektas „Etninės kaimo bendruomenės tradicijų išsaugojimas etnografinėse šventėse“, Kalvarijos savivaldybės kultūros centro projektas „Teatralizuota folkloro misterija „Bėgantis laikas“ ir Jono Basanavičiaus sodybos–muziejaus projektas „Ant kalno ant aukštojo ąžuolai auga“, Vilkaviškio krašto muziejaus projektas „Sūduvių amatų šventė“, Marijampolės kraštotyros muziejaus projektas „Marijampolės krašto kryžiai“, Vilkaviškio krašto muziejaus projektas „Vilkaviškio krašto kryžiai“, asociacijos Zanavykų seimelis projektas „Zanavykų gimtosios kalbos puoselėjimo tradicija“ ir kt. Vilkaviškio kultūros centras vykdo ilgalaikį, Regioninės tarybos narės N. Skinkienės kuruojamą projektą „Jaunųjų drožėjų studija – mokymai“. Projektą finansuoja LR Kultūros ministerijos vaikų ir jaunimo edukacinė programa. Mokymams vadovauja tautodailininkas kryždirbys Raimundas Blažaitis. Projektą numatoma tęsti ir 2008 metais.

Birželio 23 d. Regioninės tarybos narės Dalios Zagurskienės iniciatyva Prienuose įgyvendintas Kultūros veiklos programų rėmimo projektas „Ein Saulelė Mėnulio kelti“, skirtas trumpiausios vasaros nakties šventei. Liepos 15 d. Jiezno seniūnijos Pelekonių kaime vykdytas Kultūros paveldo ir etninės kultūros puoselėjimo projektas, remiamas Kauno apskrities viršininko administracijos.

Lietuvos etnografinių kaimų išlikimo ilgalaikė programa. Regioninė taryba tęsė 2006 metais pradėtą bendradarbiavimą su Kauno technologijos universiteto Architektūros ir kraštotvarkos katedros ir Lietuvos liaudies buities muziejaus architektais. Universitete suformuluota magistro darbo tema „Suvalkijos tradicinė medinė architektūra“, kurią pasirinko magistrantė Vaida Žydelytė. Surengtas Regioninės tarybos posėdis, skirtas medinės architektūros klausimams Suvalkijos (Sūduvos) etnografiniame regione aptarti, kuriame dalyvavo V. Žydelytė ir jos darbo vadovė Vilma Karvelytė–Balbierienė. Buvo organizuojami pasitarimai KTU Architektūros ir kraštotvarkos katedroje su prof. dr. Jurgiu Buču,  V. Žydelyte ir V. Karvelyte–Balbieriene dėl magistro darbo ir Sūduvos krašto tradicinės architektūros rekomendacijų rengimo. Balandžio mėnesį surengtas architektų pasitarimas Lietuvos architektūros institute, kuriame dalyvaujant architektūros ekspertams Marijai Purvinienei, Martynui Purvinui, Jurgiui Bomblauskui, Rasai Bertašiūtei ir V. Karvelytei–Balbierienei apsvarstytas ir patvirtintas regioninės etnoarchitektūros rekomendacijų rengimo planas.

Regioninė taryba inicijavo ir skatino rinkti, sisteminti medžiagą apie krašto tradicinę architektūrą ir kryždirbystę. Vyko konsultacijos su Marijampolės kraštotyros specialistais antrus metus įgyvendinančiais projektą „Kryžiai Marijampolės krašte“. Nufotografuoti Marijampolės savivaldybės teritorijoje pastatyti kryžiai. Surinkta medžiaga susisteminta, suklasifikuota, parengtas  ir išleistas leidinys „Marijampolės krašto medinė mažoji architektūra“. 

Regioninės tarybos narė Aušra Mickevičienė, Vilkaviškio krašto muziejaus muziejininkė, tęsė 2005 metais pradėtą projektą „Kryždirbystės ir etnografinių krašto sodybų fiksavimas“. Išleistas ir pristatytas leidinys „Vilkaviškio krašto kryžiai ir kryždirbiai“. Šie leidiniai papildė etnografinio krašto kryždirbystės fiksavimo ledinius, nes 2006 metais išleisti Kazlų Rūdos ir Kalvarijos kryždirbystės leidiniai. Vilkaviškio ir Marijampolės muziejuose surinkta medžiaga pasinaudojo ir Suvalkijos tradicinės kaimo architektūros rekomendacijas rengusios Ilona Burinskaitė ir Indrė Kačinskaitė.

Regioninės tarybos nariai aktyviai dalyvavo regioninių projektų įgyvendinime, prisidėjo prie kultūros įstaigų, krašto visuomeninių organizacijų organizuojamų renginių.

EKSPERTINĖS IŠVADOS ETNINĖS KULTŪROS GLOBOS IR POLITIKOS       KLAUSIMAIS


Regioninės tarybos nariai, įgyvendindami 2007 m. veiklos planą, lapkričio ir gruodžio mėnesiais analizavo ir vertino LR Kultūros ministerijai teikiamus projektus, susijusius su etnine kultūra, rengė rekomendacijas dėl etnografinio krašto kultūros įstaigų ir visuomeninių organizacijų teikiamų etninės kultūros plėtros projektų  finansavimo. Parengta 10 projektinių vertinimų, rekomenduojant finansuoti aktualius etninės kultūros puoselėjimo ir aktualizavimo projektus regione. 

Suvalkijos (Sūduvos) regioninės etninės kultūros globos tarybos pirmininkė

 Danguolė Micutienė

Etninės kultūros globos tarybos sekretoriato specialistas Suvalkijos (Sūduvos) regionui

 Valentinas Jazerskas

ŽEMAITIJOS REGIONINĖS ETNINĖS KULTŪROS GLOBOS TARYBOS                                              2007 METŲ VEIKLOS ATASKAITA

2007 metais Žemaitijos regioninė etninės kultūros globos taryba (toliau – Regioninė taryba) savo veiklą vystė atsižvelgdama į Etninės kultūros globos tarybos pateiktus prioritetus 2007 metams ir pačioje Regioninėje taryboje pradėtą įgyvendinti Sakytinio ir dainuojamojo paveldo saugojimo programą. Atsižvelgiant į tai, kad etninės kultūros tradicijų tęstinumas labai susijęs su brandžios asmenybės ugdymu, integruojant etninę kultūrą į švietimo sistemą, šiai sričiai buvo skirtas svarbiausias dėmesys – suorganizuoti susitikimai su regiono Švietimo skyrių atsakingais darbuotojais ir mokytojais. Susitikimų dalyviai aktyviai parėmė parengtą ir Lietuvos Respublikos švietimo ir mokslo ministerijai įteiktą Lietuvių etninės kultūros ugdymo bendrojo lavinimo mokyklose strategiją. Kita, išsiskirianti praėjusiais ataskaitiniais metais Regioninės tarybos veiklos kryptis – tradicinės architektūros saugojimo ir puoselėjimo galimybių paieška. Be šių veiklos krypčių, toliau buvo vystomos jau tradicinėmis tapusios svarbios kryptys: organizuojami renginiai, skirti gyvajai tradicijai puoselėti, kalendorinėms šventėms, be to, gyvai buvo domimasi tautodailės problemomis.

REGIONINĖS TARYBOS POSĖDŽIAI

2007 metais įvyko keturi Žemaitijos regioninės etninės kultūros globos tarybos posėdžiai. 

Sausio 29 d. posėdyje buvo svarstoma Regioninės tarybos 2006 m. veiklos ataskaita bei priimti pasiūlymai 2007 m. veiklos planui. Posėdžio metu svarstytas Lietuvių etninės kultūros ugdymo bendrojo lavinimo mokykloje strategijos projektas. Nutarta kovo mėnesį Regioninės tarybos Žemaičių kalbos tarmių ugdymo bendrojo lavinimo mokyklose darbo grupei (į jos sudėtį įeina Virginija Rudavičienė, Juozas Pabrėža ir Dalia Činkienė) inicijuoti susitikimus su Žemaitijos regiono Švietimų skyrių vedėjais. Taip pat išklausyta Etninės kultūros ugdymo galimybių valstybiniuose parkuose darbo grupės (į jos sudėtį įeina Aldona Kupelytė, Darius Ramančionis ir Linas Šedvilas) informacija apie pasirengimą Žemaitijos valstybinių parkų darbuotojų susitikimui su LR Kultūros ir Aplinkos ministerijų atsakingais darbuotojais dėl tradicinės architektūros metodinių priemonių bei reglamento rengimo svarbos. Apsvarstyti Etninės kultūros globos tarybos pirmininko Liberto Klimkos skirti uždaviniai regionų etnoarchitektūros rekomendacijų rengimui. Pritarta architekto Jurgio Bomblausko kandidatūrai parengti Žemaitijos regiono tradicinės architektūros rekomendacijas. Apžvelgtos Etninės kultūros plėtros valstybinės programos įgyvendinimo problemos bei galimos išeitys Žemaitijos regione.

Balandžio 16 d. posėdyje buvo pateikta informacija apie Regioninės tarybos iniciatyva įvykusius susitikimus su Žemaitijos regiono Švietimo skyrių vedėjais dėl etninės kultūros ugdymo bendrojo lavinimo mokyklose, pacituotas kreipimasis į LR Švietimo ir mokslo ministrę p. Romą Žakaitienę dėl Lietuvių etninės kultūros ugdymo bendrojo lavinimo mokykloje strategijos projekto. Buvo svarstytos Žemaitijos regiono tradicinių kaimų, sodybų, atskirų pastatų įtraukimo į Kultūros vertybių registrą galimybės. Išklausytas Regioninės tarybos narės Danutės Mikienės pranešimas apie artėjantį Žemaičių krikšto 600-ųjų metų jubiliejų. Svarstyti kiti klausimai.

Rugsėjo 25 d. posėdyje buvo pateiktas ir apsvarstytas iš LR Švietimo ir mokslo ministerijos Bendrojo ugdymo departamento gautas raštas, kuriame dėkojama Regioninei tarybai už atkreiptą dėmesį į etninės kultūros ugdymo turinį bendrojo lavinimo mokykloje ir pritarimą Lietuvių etninės kultūros ugdymo bendrojo lavinimo mokykloje strategijos projektui. Taip pat posėdžio metu Regioninės tarybos narė Aldona Kuprelytė pristatė Žemaitijos nacionalinio parko išleistą leidinį „Tradicinė Žemaičių architektūra”. Po diskusijų buvo nuspręsta lapkričio mėnesį Platelių dvaro svirne surengti konferenciją, skirtą tradicinės architektūros išsaugojimui. Regioninės tarybos nariams buvo pateikta informacija apie rugpjūčio mėnesį vykusią 5-ąją pasaulio žemaičių dailės parodą.

Gruodžio 18 d. posėdyje buvo svarstyti pasiūlymai Regioninės tarybos 2008-ųjų metų veiklos planui bei aptarti etninės kultūros plėtros prioritetai. Apsvarstyti informaciniam leidiniui „Etninė kultūra 2007” pateiktų temų pasiūlymai. Išklausytas Regioninės tarybos narės Virginijos Rudavičienės pranešimas apie mokomąją kompiuterinę priemonę, ketvirtąją elektroninę knygą „Etninės kultūros vertybės Europoje”. Virginija Rudavičienė yra ir šios knygos redaktorė-      stilistė, taip pat paruošusi vieną šios knygos skyrių.  

ETNINĖS KULTŪROS PLĖTROS VALSTYBINĖS PROGRAMOS ĮGYVENDINIMAS 

2007 m. kovo 20 d. Telšiuose ir kovo 26 d. Kelmėje įvyko Šiaulių, Tauragės, Telšių bei dalies Klaipėdos apskričių savivaldybių Švietimo skyrių vedėjų susitikimai, kuriuos, Regioninės  tarybos iniciatyva, organizavo minėtų apskričių administracijų darbuotojai. Jų metu buvo svarstytas Lietuvių etninės kultūros ugdymo bendrojo lavinimo mokykloje strategijos projektas, kurį parengė Ona Verseckienė, prof. dr. Libertas Klimka, doc. dr. Bronė Stundžienė, doc. dr. Marija Nijolė Tumėnienė, Virginija Vaitiekienė, Emilija Bugailiškienė, Virginija Rudavičienė. 

Pasitarimuose buvo aptarta susiklosčiusi etninės kultūros ugdymo turinio bendrojo lavinimo mokyklose padėtis; akcentuota, jog yra būtina etninės kultūros mokomąjį dalyką įtraukti į bendrojo lavinimo mokyklos ugdymo turinį, kad jis būtų pateikiamas Bendrųjų ugdymo planų lentelėse kaip dalykas lygus su kitais mokomaisiais dalykais. Šią nuostatą grindė ir kiti išsakyti akcentai apie tai, kad:

1. pasigendama aktyvios kultūros ir švietimo strategų pozicijos, nes prioritetus planuojantiems vis dar  sunku suvokti, jog etnokultūra  yra valstybinės svarbos dalykas, iš kurio išauga ne tik tautinė savimonė, bet ir pilietiškumas;

2. būtina nepavėlinti etnokultūrinio ugdymo proceso pradžios, o svarbiausia, nepertraukti ikimokyklinėse įstaigose pradėto etnokultūrinio ugdymo tąsos pagrindinio ir vidurinio ugdymo koncentruose.

Minėtos nuostatos suformavo tokią išvadą: Etninė kultūra turi būti gyvas dalykas – suvokiama kaip galimybė ir išugdytas gebėjimas kūrybiškai priimti naujus pasaulio pažinimo iššūkius, neprarandant tautinio identiteto, todėl jos turi būti mokoma mokyklose kaip atskiro dalyko. Tokia išvada buvo motyvuojama nuostata, kad etninės kultūros  dalykas padės formuoti būtinąsias asmens kompetencijas, holistinę bendrojo ugdymo dalykų turinio sampratą, giliau ir plačiau pažinti lietuvių kalbos, gamtos, meninių, socialinių mokslų ištakas, orientuos mokinius į tolimesnius kultūros paveldo mokslinius tyrimus arba verslo karjerą, formuos tradicines vertybines nuostatas siekiant, kad kiekvienas mokinys kuo sėkmingiau realizuotų prigimtines galias individualiame, mokyklos bei visuomenės gyvenime. Todėl įvykusių susitikimų metu, kuriuose taip pat aktyviai dalyvavo ir Žemaičių kultūros draugijos nariai, nutarta pritarti Lietuvių etninės kultūros ugdymo bendrojo lavinimo mokykloje strategijos projektui.

Įgyvendinant Etninės kultūros plėtros valstybinę programą Kretingos rajone, Regioninės tarybos iniciatyva gruodžio mėnesį Kretingos muziejuje įvyko mokslinė konferencija „Etninės kultūros raida ir perspektyvos Kretingos rajone“. Buvo teikiama metodinė pagalba, konsultuota etnografinių ekspedicijų klausimais.

GYVOSIOS TRADICIJOS TĘSTINUMAS

Gegužės 22 d. Regioninės tarybos nariai dalyvavo Šiauliuose, Ch. Frenkelio viloje vykusiame Šiaulių kraštotyros draugijos 80-mečio minėjime. Ta proga vyko konferencija, kurios metu buvo kalbama apie šių dienų Lietuvos muziejininkystę ir kraštotyrą, apie 1927–1940 m. Šiaulių kraštotyrą ir kraštotyrininkus, apie jaunųjų Šiaulių kraštotyrininkų indėlį. Buvo pristatyta Stasio Bulzgio knyga „Mikelių gretos“. Regioninės tarybos nariai skaitė šiuos pranešimus: Juozas Pabrėža „Kraštotyra ir Šiaulių krašto kalbinė situacija“, Lidija Joana Pranienė „Tęsiame Felikso Bugailiškio tradicijas“. Konferenciją organizavo Šiaulių kraštotyros draugija ir Šiaulių „Aušros“ muziejus.  

Regioninė taryba teikė metodinę pagalbą liepos 8–17 d. Žemaitijos nacionaliniame parke vykusiai etnokultūrinio ugdymo stovyklai ,,Kukutynė”, kurios organizatoriai: Lietuvos nacionalinė UNESCO komisija, Lietuvos liaudies kultūros centras, Žemaitijos nacionalinis parkas. Stovykloje dalyvavo UNESCO asocijuotos mokyklos: Gargždų „Kranto“ vidurinė mokykla, Kelmės „Aukuro“ vidurinė mokykla, Anykščių A. Baranausko vidurinė mokykla, Pajiešmenių pagrindinė mokykla, Utenos „Saulės“ gimnazija, Kauno „Santaros“ gimnazija, Karmėlavos Balio Buračo vidurinė mokykla, konkurso „Tramtatulis“ laureatai iš Vilniaus. Specialiai stovyklai buvo išleistas tautosakos (žemaičių dainų, sakmių, patarlių, mįslių) rinkinys.

Regioninės tarybos iniciatyva, siekiant išsaugoti tradicijas, lapkričio 23 d. Platelių dvaro svirne įvyko konferencija „Tradicinės žemaičių architektūros išsaugojimas“. Konferenciją organizavo Žemaitijos nacionalinis parkas. Buvo skaitomi šie pranešimai: architektas Jurgis Bomblauskas „Tradicinės architektūros raida Žemaitijoje“, dr. Rasa Bertašiūtė „Tradicinės žemaičių architektūros išsaugojimas“, Antanas Vaškys „Mažoji žemaičių architektūra“, Aldona Kuprelytė „Muziejininko Juozo Mickevičiaus gimtoji sodyba“, Giedrius Norvaiša „Statybų saugomose teritorijose regioninių architektūrinių reglamentų rengimo problematika“ ir  leidinio ,,Tradicinė žemaičių architektūra” pristatymas, Laurynas Mitkus „Rąstiniai namai“. 

Regioninės tarybos daugumos narių iniciatyva rugpjūčio 18 d. Šilalės rajono Laukuvos kultūros centre įvyko respublikinis Žemaičių kultūros draugijos suvažiavimas. Dalyvavo 89 žemaičiai iš Šilalės, Telšių, Plungės, Vilniaus, Kauno, Joniškio, Klaipėdos, Šilutės ir kitų miestų. 

Buvo skaitomi šie pranešimai: Žemaičių kultūros draugijos pirmininkas Stanislovas Kasparavičius ,,Draugijos veiklos ataskaita”, Algirdas Žebrauskas ,,Dėl Lietuvos regionų valdymo modelio tobulinimo” bei ,,Žemaitijos krikštas ir Žemaičių vyskupijos paminėjimo programa”, Vacys Vaivada ,,Žemaitijos regioninės etninės kultūros globos tarybos veiklos gairės”. Suvažiavimo metu buvo svarstytas Žemaičių kultūros draugijos veiklos programos sudarymas, buvo pritatytas laikraštis ,,Labas Žemaitija“, aptarti kiti klausimai. Vyko pirmininko rinkimai, kuriuo vėl tapo Stanislovas Kasparavičius.  

SAKYTINIO IR DAINUOJAMOJO PAVELDO SAUGOJIMAS

Gegužės 21 d. Regioninė taryba kreipėsi į Telšių rajono savivaldybės Kultūros, švietimo ir sporto komiteto pirmininkę Jadzę Tarvainienę dėl paramos Žemaičių kultūros draugijos ir Varnių regioninio parko organizuojamoms tradicinėms bendrosioms Žemaitijos sueigoms. Žemaitijos regioninė taryba savo programoje, skirtoje kalbamojo ir sakytinio paveldo išsaugojimui, buvo pabrėžusi, kad šalia kitų tarpusavyje persipinančių darbų ypač reikalingi  renginiai, kuriuose galima būtų sukviesti žmones bendram pasibuvimui. Tai pagelbėtų išspręsti atskirose vietose vykdomų renginių metu besiformuojančio lokališkumo ar uždarumo jausmo problemą. Bendrieji renginiai kaip jokie kiti tokias problemas išsprendžia optimaliausiai. Panašių renginių tradicijos praradimas būtų stiprus smūgis ne tik regioninio, bet ir visos Lietuvos identiteto puoselėjimui.

Žemaitijos regione, kaip ir visoje Lietuvoje, vyko atrankos į Lietuvos vaikų ir moksleivių  liaudies kūrybos atlikėjų konkursą TRAMTATULIS 2007. Palangos miesto savivaldybės administracijos kultūros ir švietimo skyrius nerekomendavo rengti atranką, tačiau Regioninės tarybos iniciatyva įvyko ši atranka. Respublikinio konkurso laureatais tapo šie Palangos miesto moksleiviai: A grupėje – dainininkė Ieva Gabrytė/Palangos moksleivių klubas (Mokytoja Valdonė Juozapavičienė) ir BC grupėje – instrumentinė grupė: Veronika Konaitė, Violeta Konaitė, Dovilė Savickaitė, Adomas Bitinas/Palangos Stasio Vainiūno muzikos mokykla (Mokytoja Jurgita Petkutė – Martinkienė).

ŽEMAITIJOS TAUTODAILĖ

Regioninės tarybos nariai teikė konsultacijas Mažeikių rajono tautodailininkams ir amatininkams, dalyvavo birželio 7–11 d. Tarptautinėje kalvystės meno ir amatų šventėje. Vyko praktinis seminaras A. Stankaus kalvėje, konferencija ,,Ugnies ir metalo valdovai”, kalvių darbų paroda.  

Rugpjūčio mėn. Žemaitijos regione vyko 5-oji pasaulio žemaičių dailės paroda. Parodos rengėjai Žemaičių dailės muziejus, Žemaitijos nacionalinis parkas, Vilniaus dailės akademija, Lietuvos tautodailininkų sąjunga, Kelmės krašto muziejus. Šiemet pirmą kartą  su profesionaliais menininkais savo kūrybą demonstravo ir liaudies meno kūrėjai. Regioninė taryba koordinavo Žemaičių tautodailės parodą. Teikė konsultacijas parodos organizatoriams. Parodos atidarymas įvyko rugpjūčio 12 d. Kelmės krašto muziejuje.

KALENDORINĖS ŠVENTĖS

Regioninė taryba aktyviai bendradarbiavo su regiono etnokultūros specialistais, skatino organizuoti Baltų genčių vienybės dieną. Rugsėjo 22 d. 20–21 val. bendruomenės, sambūriai, šeimos paminėjo Rudens lygiadienį, senovinę Alutinio šventę, Baltų vienybės dieną ant Žemaitijos kalvų, piliakalnių, prisimindami tūkstantmečių istoriją užkūrė ugnį, kuri kaip vienybės ženklas apjungė brolių lietuvių, latvių ir kitų genčių žemes.

Žemaitijos regioninės etninės kultūros globos tarybos pirmininkas                                                                         Vacys Vaivada

Etninės kultūros globos tarybos sekretoriato specialistė Žemaitijos regionui                                                               Sigita Dacienė

VI. TARYBOS BIUDŽETINIAI ASIGNAVIMAI

Etninės kultūros globos tarybos veiklos tikslai ir uždaviniai įgyvendinami, vykdant valstybės biudžeto programą „Etninės kultūros valstybinė globa“. Šiai programai vykdyti 2007 metų pradžiai Tarybos išlaidų sąmatoje patvirtinta 596,0 tūkst. Lt asignavimų, iš jų darbo užmokesčiui patvirtinta – 242,0 tūkst. Lt, socialinio draudimo įmokoms – 75,0 tūkst. Lt, kitoms išlaidoms – 279,0 tūkst. Lt. Nepaprastosioms išlaidoms lėšų neskirta. 

2007 metų eigoje paprastųjų išlaidų ekonomija 22,0 tūkst. Lt perkelta į nepaprastąsias išlaidas ilgalaikiam materialiam ir nematerialiam turtui įsigyti. 

2007 metais Etninės kultūros globos tarybos nariai buvo deleguoti į darbo grupes, rengusias Tautinio paveldo produktų įstatymą bei poįstatyminius aktus; taip pat į komisijas, koordinuojančias Ilgalaikę pilietinio ir tautinio ugdymo programą. Sutaupyta komandiruotėms skirtų lėšų, nes dažnai buvo naudojamasi nuosavu, bei institucijų, vykdančių Etninės kultūros plėtros programą, transportu. Lietuvos Respublikos Seimas dėl dienotvarkių intensyvumo iki šiol nepatvirtino naujai į Etninės kultūros globos tarybą paskirtų narių, tad atlyginimas už darbą posėdžių metu ir su juo susiję mokesčiai nebuvo mokami.

 2007 m. institucijos poreikiams išleista 541,5 tūkst. Lt (91 % gautų asignavimų). Etatinių darbuotojų darbo užmokesčiui išleista 236,8 tūkst. Lt, socialinio draudimo išlaidoms 73,6 tūkst. Lt. Kitos išlaidos darbams, prekėms ir paslaugoms  sudarė 209,1 tūkst. Lt (tai yra 74,9 % gautų šioms išlaidoms asignavimų). Iš jų Tarybos narių ir ekspertų veiklai apmokėti išleista 12,0 tūkst. Lt, ryšių paslaugoms – 5,2 tūkst. Lt, komunalinėms paslaugoms ir patalpų nuomai – 54,0 tūkst. Lt, išlaidos komandiruočių (transporto, apgyvendinimo ir kitos komandiruotės išlaidos) paslaugoms – 11,8 tūkst. Lt, raštinėms prekėms, inventoriui ir kt. prekėms įsigyti – 84,8 tūkst. Lt, spaudiniams – 1,2 tūkst. Lt, darbuotojų kvalifikacijos kėlimui – 0,4 tūkst. Lt, autorinėms sutartims – 30,7 tūkst. Lt, kitoms paslaugoms, kuriomis buvo naudotasi, siekiant užtikrinti įstaigos veiklą – 9,0 tūkst. Lt. 

2007 m. pabaigoje biudžeto lėšų likutis EKG tarybos atsiskaitomoje sąskaitoje sudarė 0,9 tūkst. Lt . Lėšos pervestos į valstybės biudžetą 2007 m. gruodžio 27 d. 

2007 m. vykdant valstybės biudžeto programą „Etninės kultūros valstybinė globa“, lėšos panaudotos pagal paskirtį. Tarybos 2007 m. finansinė ataskaita bei programos uždavinių įgyvendinimo vertinimo kriterijų vykdymo ataskaita pateikta Lietuvos Respublikos finansų ministerijai ir Lietuvos Respublikos valstybės kontrolei.

VII. BAIGIAMOSIOS PASTABOS

Etninės kultūros globos taryba koordinuoja daugelio valstybės institucijų ir nevyriausybinių organizacijų, dirbančių šioje srityje, veiksmus. Įstatyminės bazės tvirtėjimas, naujų valstybinių etninės kultūros krypties programų patvirtinimas sudaro galimybę planuoti etninės kultūros išsaugojimo ir sklaidos priemones bei numatyti reikalingas lėšas valstybės ir savivaldybių biudžetuose. Sėkmingai 2007 m. buvo bendradarbiaujama su Kultūros ministerija, bendrai koordinuojant Etninės kultūros plėtros programą, su Švietimo ir mokslo ministerija, vykdant Ilgalaikę pilietinio ir tautinio ugdymo programą, taip pat su Žemės ūkio ministerija, rengiant Tautinio paveldo produktų įstatymo įgyvendinimo aktus. Bendradarbiaujant su Kultūros paveldo komisija ir Kultūros paveldo departamentu sudaryta ir LR Kultūros ministro patvirtinta Medinės architektūros paveldo išsaugojimo 2008–2010 metų programa ir jos įgyvendinimo priemonių planas. Kaimo kultūros paveldas yra labai svarbus bendrame Lietuvos įvaizdžio kontekste. Būtent todėl Etninės kultūros globos taryba ėmėsi iniciatyvos parengti ir išleisti etnoarchitektūros rekomendacijas kiekvienam iš etnografinių regionų. Regime gražią mūsų etninės kultūros reprezentaciją tarptautiniuose festivaliuose, šalyje rengiamose Dainų šventėse, tradicija tapusiuose festivaliuose „Skamba skamba kankliai“, „Griežynėje“, kalendorinėse šventėse, tautodailės parodose ir kituose renginiuose. Įvyko nemažai teigiamų poslinkių išsaugant ir naudojant, pristatant visuomenei per edukacinius projektus etninės kultūros paveldą, tą didžiulį nacionalinį turtą, sukauptą archyvuose, muziejų fonduose. Visa tai labai prisideda ugdant jaunimo tautinę tapatybę ir pilietiškumą.

Etninės kultūros globos tarybos pastangos artimiausiais metais iš esmės turėtų būti nukreiptos į etninės kultūros plėtrą švietimo sistemoje. EKG tarybos aprobuotoji koncepcija numato įvesti etninės kultūros modulį bendrojo lavinimo mokyklose; tačiau lieka neišspręsta mokytojų kvalifikacijos ir mokymo priemonių problema. Didžiausias uždavinys yra išsaugoti gyvąją etnokultūros tradiciją, neleisti, kad autentiški reiškiniai būtų užgožiami masinės kultūros. Daugiausia šioje srityje turėtų būti dirbama regionuose, tačiau ten ir problemų ratas platesnis. Trūkstant kvalifikuotų specialistų, sunkiau koordinuoti visų suinteresuotų institucijų veiksmus, o ir Regioninės etninės kultūros tarybos ne visada dirbo efektyviai. Labai svarbu nuolat palaikyti  ryšius su savivaldybių administracijomis; to daugeliu atveju dar reikės pasiekti.

Ateinantys metai EKG tarybai apskritai turėtų būti naujų pilietinių iniciatyvų ir įspūdingos tautiškumo reprezentacijos pasiekimų metais, ruošiantis šalies jubiliejui.

ETNINĖS KULTŪROS GLOBOS TARYBOS NARIAI 

(patvirtinti LR Seimo 2005 m. balandžio 14 d. nutarimu Nr. X-162 (Žin., 2005, Nr. 52-1738); pakeista LR Seimo 2006 m. sausio 9 d. nutarimu Nr. X-485 (Žin., 2006, Nr. 5-139).

1) Lietuvos Respublikos Seimo Švietimo, mokslo ir kultūros komiteto teikimu:

Irena Regina MERKIENĖ 

- Profesorė, habilituota daktarė; Etninės kultūros globos tarybos pirmininko pavaduotoja;

2) Ministro Pirmininko teikimu:

Irena SELIUKAITĖ
- Kultūros ministerijos Profesionalaus ir mėgėjų meno skyriaus vyriausioji specialistė;

Rasa VASILIAUSKIENĖ 
- Aplinkos ministerijos Teritorijų planavimo, urbanistikos ir architektūros departamento Kraštovaizdžio skyriaus vyriausioji specialistė;

Rolandas ZUOZA 
- Švietimo ir mokslo ministerijos Socialinės politikos departamento direktorius;

3) Lietuvos meno kūrėjų asociacijos teikimu:

Marcelijus MARTINAITIS 

- rašytojas; 

Jonas RUDZINSKAS 
- Lietuvos tautodailininkų sąjungos pirmininkas;

4) Lietuvos liaudies kultūros centro teikimu:

Vida ŠATKAUSKIENĖ 
 Lietuvos liaudies kultūros centro direktoriaus pavaduotoja, Etninės kultūros skyriaus vedėja;

5) Lietuvių literatūros ir tautosakos instituto teikimu:

Bronė STUNDŽIENĖ
 daktarė, Lietuvių literatūros ir tautosakos instituto direktoriaus pavaduotoja;

6) Lietuvių katalikų mokslo akademijos teikimu:

Alfonsas  MOTUZAS

 profesorius, habilituotas daktaras, Šv. Antano religijos studijų instituto prie Vytauto Didžiojo universiteto Katalikų teologijos fakulteto direktoriaus pavaduotojas;

7) Lietuvos istorijos instituto teikimu:

Petras KALNIUS 
 daktaras, Lietuvos istorijos instituto Etnologijos skyriaus vyresnysis mokslo darbuotojas;

8) Lietuvos muziejų asociacijos teikimu:

Birutė KULNYTĖ 
 Lietuvos nacionalinio muziejaus direktorė;

9) Lietuvių etninės kultūros draugijos teikimu:

Dalia URBANAVIČIENĖ
 daktarė, Lietuvos muzikos ir teatro akademijos Muzikologijos instituto Etnomuzikologijos skyriaus vedėja;

10) Lietuvos kraštotyros draugijos teikimu:

Libertas KLIMKA
 profesorius, daktaras, Etninės kultūros globos tarybos pirmininkas; 

11) Lietuvos ramuvų sąjungos teikimu:

Inija TRINKŪNIENĖ 

 Socialinių tyrimų instituto mokslo darbuotoja;

12) Aukštaitijos regioninės etninės kultūros globos tarybos teikimu:

Liudvika TRASYKYTĖ 
 Socialinės apsaugos ir darbo ministro patarėja;

13) Dzūkijos regioninės etninės kultūros globos tarybos teikimu:

Vygandas ČAPLIKAS 

 daktaras, docentas, nepriklausomas ekspertas; 

14) Suvalkijos regioninės etninės kultūros globos tarybos teikimu:

Danguolė MICUTIENĖ
 Marijampolės apskrities viršininko administracijos Regioninės plėtros departamento vyriausioji specialistė; 

15) Mažosios Lietuvos regioninės etninės kultūros globos tarybos teikimu:

Nijolė SLIUŽINSKIENĖ 
 daktarė, Klaipėdos miesto savivaldybės Etnokultūros centro direktorė.

Etninės kultūros globos tarybos

2007 m. veiklos ataskaitos

3 priedas

REGIONINIŲ ETNINĖS KULTŪROS GLOBOS TARYBŲ PERSONALINĖS SUDĖTYS

AUKŠTAITIJOS REGIONINĖ ETNINĖS KULTŪROS GLOBOS TARYBA

	Nr.
	Vardas, Pavardė
	Pareigos
	Deleguojanti institucija

	  1.
	Violeta Aleknienė
	Kupiškio etnografijos muziejaus direktorė
	Kupiškio rajono savivaldybė

	2.
	Jolanta Balnytė
	Kauno rajono Neveronių kultūros centro folkloro ansamblio „Viešia“ meno vadovė
	Kauno rajono savivaldybė

	3.
	Liucija Bertulienė
	Joniškio rajono savivaldybės administracijos Kultūros ir viešųjų ryšių skyriaus vyriausioji specialistė
	Joniškio rajono savivaldybė

	4.
	Laima Bikulčienė
	Širvintų kultūros centro etninė kultūros specialistė
	Širvintų rajono savivaldybė

	5.
	Petras Blaževičius
	Panevėžio apskrities Kultūros ir meno tarybos pirmininkas, Aukštaičių akademijos rektorius
	Panevėžio apskrities viršininko administracija

	6.
	Rita Janušaitytė
	Kaišiadorių rajono savivaldybės administracijos Švietimo, kultūros, sporto ir socialinių reikalų departamento Švietimo ir kultūros skyriaus vyresnioji specialistė
	Kaišiadorių rajono savivaldybė

	7.
	Zita Kapučinskienė
	Pamūšio kultūros namų specialistė
	Pakruojo rajono savivaldybė

	8.
	Vyda Krasauskienė
	Utenos apskrities viršininko administracijos Kultūros, sporto ir turizmo skyriaus vedėja 
	Utenos apskrities viršininko administracija

	9.
	Jadvyga Kvieskienė
	Jonavos krašto muziejaus muziejininkė–etnografė
	Jonavos rajono savivaldybė

	10.
	Regina Lukminienė
	Kėdainių krašto muziejaus vyr. muziejininkė ir etnografė
	Kėdainių rajono savivaldybė

	11.
	Nida Lungienė
	Rokiškio kultūros rūmų direktorė, folklorinio ansamblio „Gastauta“ vadovė
	Rokiškio rajono savivaldybė

	12.
	Zita Mackevičienė
	Utenos rajono savivaldybės administracijos Kultūros vyriausioji specialistė
	Utenos rajono savivaldybė

	13.
	Vidas Mažukna
	Lietuvos tautodailininkų sąjungos Panevėžio bendrijos pirmininkas 
	Lietuvos tautodailininkų sąjungos Panevėžio bendrija 

	14.
	Vilma Merkytė
	Radviliškio rajono savivaldybės Viešosios bibliotekos vyr. bibliotekininkė etnokultūrai
	Radviliškio rajono savivaldybė

	15.
	Sigutė Mudinienė
	Ignalinos rajono Kultūros centro Etnofilialo etnografė
	Ignalinos rajono savivaldybė

	16.
	Vilma Mulevičiūtė
	Ukmergės kultūros centro etninės kultūros specialistė
	Ukmergės rajono savivaldybė

	17.
	Vitutė Povilionienė
	Pasvalio krašto muziejaus direktorė
	Pasvalio rajono savivaldybė

	18.
	Dalia Savickaitė
	Aukštaitijos nacionalinio parko vyresnioji specialistė kultūrologė
	Aukštaitijos nacionalinis parkas

	19.
	Asta Sieliūnienė
	Visagino savivaldybės administracijos Švietimo ir kultūros skyriaus vedėja
	Visagino savivaldybė

	20.
	Regina Stumbrienė
	Anykščių kultūros centro etnografė
	Anykščių rajono savivaldybė

	21.
	Algirdas Svidinskas
	
	Lietuvių etninės kultūros draugijos Kauno teritorinis padalinys

	22.
	Alytė Šiekštelienė
	Nalšios muziejaus direktorė
	Švenčionių rajono savivaldybė

	23.
	Aurimas Škutas
	Panevėžio apskrities viršininko administracijos Regioninės plėtros departamento vyr. specialistas
	Panevėžio apskrities viršininko administracija 

	24.
	Liudvika Trasykytė
	
	Panevėžio miesto savivaldybė

	25.
	Jonas Vaiškūnas
	Molėtų krašto muziejaus etnografas
	Molėtų rajono savivaldybė

	26.
	Remigijus Vilys
	Panevėžio rajono savivaldybės administracijos Švietimo, kultūros ir sporto skyriaus vyriausiasis specialistas
	Panevėžio rajono savivaldybė

	27.
	Lina Vireliūnienė
	Biržų rajono savivaldybės administracijos Kultūros ir sporto skyriaus vedėja
	Biržų rajono savivaldybė

	28.
	Rima Vitaitė
	Zarasų kultūros rūmų vyr. etnografė
	Zarasų rajono savivaldybė

	29.
	Jonas Vitkūnas
	Kernavės kultūrinio rezervato Ryšių su visuomene skyriaus vedėjas
	Širvintų rajono savivaldybė


DZŪKIJOS REGIONINĖ ETNINĖS KULTŪROS GLOBOS TARYBA

	Nr.
	Vardas, Pavardė
	Pareigos
	Deleguojanti institucija

	  1.
	Juozas Aleksandravičius
	Birštono savivaldybės mero pavaduotojas
	Birštono savivaldybė

	2.
	Romas Balčius
	Alytaus apskrities viršininko administracijos Regioninės plėtros departamento Teritorijų planavimo skyriaus vedėjas
	Alytaus apskrities viršininko administracija

	3.
	Lina Būdienė
	Varėnos kultūros centro vyriausioji specialistė etnografė
	Varėnos rajono savivaldybė

	4.
	Vygandas Čaplikas
	Dzūkų kultūros draugijos narys, ekspertas
	Dzūkų kultūros draugija

	5.
	Algimantas Černiauskas
	Dzūkijos nacionalinis parkas, Merkinės informacijos centro vedėjas
	Lietuvos fotomenininkų sąjunga

	6.
	Ona Drobelienė
	„Dzūkų kultūros draugė“ narė
	„Dzūkų kultūros draugė“

	7.
	Vaida Džervienė
	Lietuvai pagražinti draugijos Alytaus miesto ir rajono skyriaus pirmininkė
	Lietuvai pagražinti draugijos Alytaus miesto ir rajono skyrius

	8.
	Irutė Eidukienė
	Dieveniškių istorinio regioninio parko vyriausioji kultūrologė
	Dieveniškių istorinis regioninis parkas

	9.
	Jūratė Federavičienė
	Alytaus kolegijos dėstytoja
	Romuvų sąjungos Alytaus skyrius

	10.
	Audronė Genzur
	Trakų rajono savivaldybės administracijos Švietimo ir kultūros skyriaus vyriausioji specialistė
	Trakų rajono savivaldybė

	11.
	Ingrida Gudonienė
	Druskininkų savivaldybės administracijos vyriausioji specialistė turizmui ir kultūrai
	Druskininkų savivaldybė

	12.
	Audronė Jakunskienė
	Alytaus kraštotyros muziejaus direktorė
	Lietuvos kraštotyros draugija

	13.
	Aldona Jeleniauskienė
	Vilniaus apskrities viršininko administracijos Socialinių reikalų, švietimo ir kultūros departamento Švietimo skyriaus vyriausioji specialistė 
	Vilniaus apskrities viršininko administracija

	14.
	Audronė Lampickienė
	Lietuvos tautodailininkų sąjungos narė
	Lietuvos tautodailininkų sąjungos Dzūkijos skyrius

	15.
	Alina Listopadskienė
	Lietuvos tautodailininkų sąjungos narė
	Lietuvos tautodailininkų sąjungos Dzūkijos skyrius

	16.
	Algis Marcinkevičius
	Prienų krašto muziejaus direktorius
	Prienų rajono savivaldybė

	17.
	Rasutė Marcinkevičienė
	Lietuvos tautodailininkų sąjungos narė
	Lietuvos tautodailininkų sąjungos Dzūkijos skyrius

	18.
	Gintarė Markevičienė
	Lietuvos soroptimisčių sąjungos Alytaus skyriaus narė
	Lietuvos soroptimisčių sąjungos Alytaus skyrius

	19.
	Daina Pledienė
	Lazdijų krašto muziejaus direktorė
	Lazdijų rajono savivaldybė

	20.
	Laima Saviščevienė
	Lietuvos tautodailininkų sąjungos narė
	Lietuvos ūkininkių draugijos Merkinės skyrius

	21.
	Onutė Šakienė
	Elektrėnų savivaldybės literatūros ir meno muziejaus muziejininkė–etnologė
	Elektrėnų savivaldybė

	22.
	Robertas Šarknickas
	Alytaus rajono kultūros centro vyr. etnografas
	Alytaus rajono savivaldybė

	23.
	Laimutė Šiušienė
	Alytaus dailiųjų amatų mokyklos direktorė
	Draugija „Zonta“

	24.
	Vytuolis Valūnas
	Alytaus miesto administracijos Švietimo ir socialinių reikalų departamento Švietimo skyriaus vedėjas
	Alytaus miesto savivaldybė

	25.
	Valdemaras Višnevskis
	Vilniaus rajono savivaldybės Kultūros, sporto ir turizmo skyriaus vyriausiasis specialistas
	Vilniaus rajono savivaldybė


          MAŽOSIOS LIETUVOS REGIONINĖ ETNINĖS KULTŪROS GLOBOS TARYBA

	Nr.
	Vardas, Pavardė
	Pareigos
	Deleguojanti institucija

	1. 
	Aina Agapova
	Klaipėdos apskrities viršininko administracijos Regiono ekonomikos ir socialinio vystymo skyriaus vyriausioji specialistė
	Klaipėdos apskrities viršininko administracija

	2. 
	Rimantas Balsys
	Klaipėdos universiteto Humanitarinių mokslų fakulteto dekanas
	Klaipėdos universitetas

	3. 
	Ieva Biržienė
	Lietuvininkų bendrijos „Mažoji Lietuva“ seimelio narė
	Lietuvininkų bendrija „Mažoji Lietuva“

	4. 
	Liudmila Burzdžiuvienė
	Martyno Jankaus muziejaus direktorė
	Pagėgių savivaldybė

	5. 
	Rasa Daugėlienė
	Tauragės apskrities viršininko administracijos Socialinių reikalų, švietimo ir kultūros departamento Kultūros, sporto ir turizmo vyriausioji specialistė
	Tauragės apskrities viršininko administracija

	6. 
	Alvydas Petras Dumbliauskas
	Pagėgių savivaldybės mero pavaduotojas
	Pagėgių savivaldybė

	7. 
	Liucija Gineikienė
	Mažosios Lietuvos istorijos muziejaus Etnografijos skyriaus vedėja
	Mažosios Lietuvos istorijos muziejus

	8. 
	Valerija Jankūnaitė
	Klaipėdos miesto savivaldybės etnokultūros centro vyriausioji specialistė – koordinatorė
	Klaipėdos miesto savivaldybės Etnokultūros centras

	9. 
	Regina Jasudienė
	Šilutės kraštotyros draugijos pirmininkė
	Šilutės kraštotyros draugija

	10. 
	Eleonora Regina Jonušienė
	Neringos istorijos muziejaus direktorė
	Neringos savivaldybė

	11. 
	Dalia Šulcienė
	Šilutės H. Zudermano klubo narė
	Šilutės Hermano Zudermano klubas

	12. 
	Lilija Kerpienė
	Dovilų etninės kultūros centro direktorė
	Klaipėdos rajono savivaldybė

	13. 
	Genovaitė Kimbrienė
	Lietuvos ūkininkių draugijos ir Šilutės rajono ūkininkių draugijos tarybos narė
	Šilutės rajono ūkininkių draugija

	14. 
	Regina Kliukienė
	Jurbarko rajono savivaldybės Kultūros skyriaus vyriausioji specialistė (etninei kultūrai ir kraštotyrai)
	Jurbarko rajono savivaldybė

	15. 
	Jolita Latakienė
	Klaipėdos rajono savivaldybės administracijos Kultūros skyriaus vyriausioji specialistė
	Klaipėdos rajono savivaldybė

	16. 
	Narūnas Lendraitis
	Neringos savivaldybės administracijos Švietimo, kultūros ir sporto skyriaus vedėjas
	Neringos savivaldybė

	17. 
	Elena Matulionienė
	Klaipėdos universiteto Humanitarinių mokslų fakulteto Baltų kalbotyros ir etnologijos katedros lektorė
	Klaipėdos universitetas

	18. 
	Jūratė Pancerova
	Šilutės kraštotyros muziejaus darbuotoja
	Šilutės kraštotyros muziejus

	19. 
	Birutė Servienė
	Salos etnokultūros ir informacijos centro direktorė
	Šilutės rajono savivaldybė

	20. 
	Nijolė Sliužinskienė
	Klaipėdos miesto savivaldybės etnokultūros centro direktorė 
	Klaipėdos miesto savivaldybės Etnokultūros centras

	21. 
	Rimantas Sliužinskas
	Klaipėdos universiteto Humanitarinių mokslų fakulteto Baltų kalbotyros ir etnologijos katedros profesorius
	Klaipėdos universitetas

	22. 
	Elena Stankevičienė
	Pagėgių savivaldybės Viešosios bibliotekos direktorė
	Pagėgių savivaldybė

	23. 
	Roza Šikšnienė
	Šilutės muziejaus direktorė
	Šilutės rajono savivaldybė

	24. 
	Reda Švelniūtė
	Šilutės rajono savivaldybės administracijos Kultūros skyriaus vyriausioji specialistė 
	Šilutės rajono savivaldybė


SUVALKIJOS (SŪDUVOS)  REGIONINĖ ETNINĖS KULTŪROS GLOBOS TARYBA 

	Nr.
	Vardas, Pavardė
	Pareigos
	Deleguojanti institucija

	1.
	Vidas Cikana
	Šakių tautodailininkų bendrijos „Dailius“ pirmininkas
	Šakių rajono visuomeninės organizacijos

	2.
	Vitas Daniliauskas
	Lietuvai pagražinti draugijos Šakių skyriaus pirmininkas
	Šakių rajono visuomeninės organizacijos

	3.
	Vitalija Filipova
	Kazlų Rūdos savivaldybės Kultūros centro etninės kultūros specialistė
	Kazlų Rūdos savivaldybė

	4.
	Rima Gagienė
	Vilkaviškio regioninio parko direkcijos vyr. specialistė
	Vilkaviškio rajono visuomeninės organizacijos

	5.
	Asta Gudeliavičienė
	Marijampolės kolegijos Verslo technologijos fakulteto dėstytoja
	Marijampolės visuomeninės organizacijos

	6.
	Asta Jankeliūnienė
	Kalvarijos literatų klubo „Rasa“ vadovė
	Kalvarijos visuomeninės organizacijos

	7.
	Rasa Januškienė
	Kalvarijos savivaldybės Kultūros centro etninės kultūros specialistė
	Kalvarijos savivaldybė

	8.
	Zigmas Kalesinskas
	D. ir Z. Kalesinskų aukštesniosios liaudies amatų mokyklos direktorius
	Kauno apskrities viršininko administracija

	9.
	Aušra Mickevičienė
	Vilkaviškio krašto muziejaus muziejininkė
	Vilkaviškio rajono savivaldybė

	10.
	Danguolė Micutienė
	Marijampolės apskrities viršininko administracijos Regioninės plėtros departamento vyriausioji specialistė
	Marijampolės apskrities viršininko administracija 

	11.
	Aurelija Papievienė
	Šakių rajono savivaldybės administracijos Kultūros ir turizmo skyriaus vyresnioji specialistė
	Šakių rajono savivaldybė

	12.
	Giedrė Ramunė Pečiulienė
	Lietuvos tautodailininkų sąjungos Kauno bendrijos narė
	Kauno miesto visuomeninės organizacijos

	13.
	Sigitas Plečkaitis
	J. Basanavičiaus sodybos muziejaus vyr. fondų saugotojas
	Vilkaviškio rajono visuomeninės organizacijos

	14.
	Romualdas Povilaitis
	Lietuvių etninės kultūros draugijos Kauno teritorinio padalinio pirmininkas
	Kauno rajono visuomeninės organizacijos

	15.
	Anelė Razmislavičienė
	Prienų krašto muziejaus vyr. muziejininkė
	Prienų rajono visuomeninės organizacijos

	16.
	Žydrūnas Rutkauskas
	Marijampolės VšĮ Laisvalaikio ir užimtumo centro etnokultūrinio darbo specialistas
	Marijampolės savivaldybė

	17.
	Nijolė Skinkienė
	Vilkaviškio kultūros centro etnografė  
	Vilkaviškio rajono savivaldybė

	18.
	Onutė Birutė Surdokienė
	Marijampolės kultūros centro etninės kultūros specialistė
	Marijampolės savivaldybė

	19.
	Laima Tumynienė
	Lietuvos architektų sąjungos Kauno skyriaus narė
	Kazlų Rūdos visuomeninės organizacijos

	20.
	Stasys Ugenskas
	Kauno rajono Garliavos Jonučių vidurinės mokyklos istorijos mokytojas
	Kauno rajono savivaldybė

	21.
	Asta Vandytė
	Vilkijos D. ir Z. Kalesinskų amatų mokyklos dėstytoja
	Kauno miesto savivaldybė

	22.
	Rima Vasaitienė
	Zanavykų krašto muziejaus specialistė etnografijai
	Šakių rajono visuomeninės organizacijos

	23.
	Nijolė Teresė Vasylienė
	Marijampolės kolegijos Meninio ugdymo katedros vedėja
	Marijampoliečių bendrija

	24.
	Dalė Zagurskienė
	Prienų kultūros centro etnografė
	Prienų rajono savivaldybė


ŽEMAITIJOS REGIONINĖ ETNINĖS KULTŪROS GLOBOS TARYBA

	Nr.
	Vardas, Pavardė
	Pareigos
	Deleguojanti institucija

	1. 
	Arnas Arlauskas
	Kelmės rajono savivaldybės Kultūros centro direktorius
	Kelmės rajono savivaldybė

	2. 
	Zita Baniulaitytė
	Palangos miesto savivaldybės viešosios bibliotekos vyriausioji etnografė
	Palangos miesto savivaldybė

	3. 
	Alfredas Brauklys
	Raseinių rajono kultūros centro direktorius
	Raseinių rajono savivaldybė

	4. 
	Sigita Burgienė
	N. Akmenės kultūros centro etnokultūros specialistė
	Akmenės rajono savivaldybė

	5. 
	Dalia Činkienė
	Kretingos rajono savivaldybės administracijos Kultūros skyriaus vyresnioji specialistė, Kretingos rajono etninės kultūros plėtros tarybos pirmininkė
	Kretingos rajono savivaldybė

	6. 
	Aldona Gedvilienė
	Šilalės rajono savivaldybės kultūros centro organizatorė etninei kultūrai
	Šilalės rajono savivaldybė

	7. 
	Lilija Jakelaitienė
	Jurbarko krašto muziejaus direktorė
	Jurbarko rajono savivaldybė

	8. 
	Birutė Jarošienė
	Šiaulių rajono savivaldybės administracijos kultūros skyriaus vyriausioji specialistė–metodininkė etnokultūrai
	Šiaulių rajono savivaldybė

	9. 
	Petras Jokubauskas
	Tauragės rajono savivaldybės biudžetinės įstaigos Kultūros centro vedėjas
	Tauragės rajono savivaldybė

	10. 
	Jolanta Kaleckienė
	Mažeikių rajono savivaldybės kultūros centro etnografė
	Mažeikių rajono savivaldybė

	11. 
	Stasys Kasparavičius
	Žemaičių muziejaus „Alka“ direktorius
	Žemaičių muziejus „Alka“

	12. 
	Jonas Kavaliauskas
	Rietavo savivaldybės Kultūros centro meno vadovas
	Rietavo savivaldybė

	13. 
	Aldona Kuprelytė
	Žemaitijos nacionalinio parko direkcijos specialistė etninei kultūrai
	Plungės rajono savivaldybė

	14. 
	Danutė Mikienė
	Telšių rajono savivaldybės administracijos Kultūros skyriaus vedėja
	Telšių rajono savivaldybė

	15. 
	Juozas Pabrėža
	Šiaulių universiteto docentas
	Žemaitijos nacionalinis parkas

	16. 
	Lidija Joana Pranienė
	Šiaulių miesto savivaldybės administracijos Kultūros skyriaus vyriausioji specialistė
	Šiaulių miesto savivaldybė

	17. 
	Darius Ramančionis
	Kurtuvėnų regioninio parko direktoriaus pavaduotojas
	Kurtuvėnų regioninis parkas

	18. 
	Evaldas Razgus
	Skuodo rajono savivaldybės administracijos direktoriaus pavaduotojas
	Skuodo rajono savivaldybė

	19. 
	Virginija Rudavičienė
	Kretingos Pranciškonų gimnazijos direktoriaus pavaduotoja ugdymui
	Žemaičių kultūros draugija

	20. 
	Marijona Striaukienė
	Lietuvos ūkininkių draugijos tarybos narė
	Lietuvos ūkininkių draugija

	21. 
	Linas Šedvilas
	Varnių regioninio parko direkcijos vyriausiasis specialistas (kultūrologas)
	Varnių regioninis parkas

	22. 
	Povilas Šverebas
	Žemaičių akademijos atsakingasis direktorius
	Žemaičių akademija

	23. 
	Vaclovas Vaičekauskas
	Telšių apskrities viršininko administracijos sekretorius
	Telšių apskrities viršininko administracija

	24. 
	Vacys Vaivada
	Klaipėdos universiteto dėstytojas
	Žemaičių kultūros draugija


Etninės kultūros globos tarybos

2007 m. veiklos ataskaitos 

4 priedas

ETNINĖS KULTŪROS GLOBOS TARYBOS 2007 M. POSĖDŽIŲ DARBOTVARKĖS IR PRIIMTI NUTARIMAI

1. POSĖDŽIO DATA: 2007 m. sausio 31 d.

Dalyvauja:  16 Tarybos narių.

Darbotvarkė:

1. Dėl etninės kultūros plėtros prioritetų nustatymo 2007 metams.

2. Dėl Etninės kultūros globos tarybos veiklos plano tvirtinimo.

3. Dėl darbo grupių, skirtų atskiroms problemoms, sudarymo.

4. Dėl 2006 m. ataskaitos rengimo.

5. Dėl etninių regionų specialistų pareigybių aprašymo.

           6. Kiti klausimai. 

Nutarimai: 

1. Iš esmės pritarti siūlomam etninės kultūros prioritetų sąrašui; parengtą prioritetų sąrašą patalpinti tinklalapyje ir išsiuntinėti savivaldybėms, kaip rekomendacijas remti tam tikras etnokultūrinės veiklos kryptis; ateityje etninės kultūros veiklos prioritetus tvirtinti ne tų pačių metų pradžioje, tačiau ankstesniųjų metų pabaigoje.

2. Iš esmės pritarti siūlomam Tarybos 2007 m. veiklos planui su galimais pakeitimais pagal situaciją. Nutarta ketvirtąjį ir septintąjį punktus apjungti; į planus įtraukti švietimo strategijos kūrimą, Lietuvos etnografinių žemėlapių apžvalgą bei etnografinių rinkinių muziejuose būklės įvertinimą. Nutarta, kad Taryba priims nutarimą, susijusį su Tarybos vaidmeniu aprobuojant visus leidinius etnokultūros tema.

3. Į siūlomas darbo grupes įtraukti: 

3.1. Į Nematerialaus kultūros paveldo skaitmeninimo  ir registro kūrimo darbo grupę :                     I. R. Merkienę, A. Motuzą, I. Seliukaitę, B. Stundžienę, V. Šatkauskienę, D. Urbanavičienę,                    A. Vaicekauską. 

3.2. Į Liaudies tekstilės tyrimų ir populiarinimo programos rengimo darbo grupę :            B. Kulnytę, I. R. Merkienę, I. Seliukaitę, V. Šatkauskienę.

3. Į Taikomųjų rekomendacijų „Tradicinė sodyba” darbo grupę : J. Jurevičienę,

P. Kalnių,  I. R. Merkienę, ir D. Micutienę, R. Vasiliauskienę.

3.4. Į Tradicinio kraštovaizdžio išsaugojimo rekomendacijų rengimo darbo grupę :            J. Jurevičienę, P. Kalnių, I. R. Merkienę, A. Motuzą, I. Trinkūnienę, R. Vasiliauskienę.

3.5. Į Tradicinių mugių savitumo išsaugojimo ir plėtros rekomendacijų rengimo darbo grupę : A. Motuzą, J. Rudzinską, I. Seliukaitę, N. Sliužinskienę, L. Trasykytę,                          D. Urbanavičienę.

3.6. Į Švietimo ir mokslo problemų darbo grupę : V. Čapliką, P. Kalnių, M. Martinaitį,       I. R. Merkienę, D. Micutienę, A. Motuzą, A. Vaicekauską, N. Sliužinskienę, I. Trinkūnienę,      I. Seliukaitę, B. Stundžienę, L. Trasykytę, D. Urbanavičienę, R. Zuozą. 

4. Tarybos nariai įpareigoti parengti spaudai tinkamas ataskaitas už 2006 metus, jose atkreipti dėmesį į tai, ką inicijavo etninėje kultūroje.

5. Nutarta į etninių regionų specialistų pareigybių aprašymus įrašyti, kad dalyvaujantieji konkurse etninio regiono specialisto pareigoms užimti turi turėti ne mažesnę kaip trejų metų patirtį darbo etninės kultūros sferose.

6. 6.1. Patvirtinti pateiktą etninių regionų architektūros pavyzdžių aprašymo schemą, išmesti žodį istorinės pirmajame jos punkte. Aprašytus pavyzdžius patalpinti Tarybos tinklalapyje, o taip pat siekti, kad Rąstinių namų asociacija iš savo tinklalapio pateiktų nuorodą į Tarybos tinklalapį.

6.2. Patvirtinti „Nutarimą „Dėl Tarybos 2006 m. spalio 31 d. nutarimo nr. TN-2 „Dėl regioninių etninės kultūros globos tarybų sudėties patvirtinimo“ pakeitimo”.

6.3. Tradicinių mugių savitumo išsaugojimo ir plėtros rekomendacijų rengimo darbo grupė  surengs posėdį iki vasario 7 d. ir parengs etnokultūrinių idėjų pritaikymo Kaziuko mugėje tezes; tada Taryba sieks susitikti su Vilniaus miesto meru A. Zuoku dėl Kaziuko mugės.  

6.4. Surengti vieną neformalų Tarybos susitikimą su jaunimo organizacijomis.

6.5. Iki 2007 m. vasaros surengti bendrą regioninių tarybų pirmininkų ir etninių regionų specialistų susitikimą veiklos krypčių suderinimui.

2. POSĖDŽIO DATA: 2007 m. vasario 28 d.

Dalyvauja:  13 Tarybos narių ir 5 Tarybos specialistai regionams.

Darbotvarkė:

1.Dėl Etninės kultūros globos tarybos 2006-ųjų metų ataskaitos.

2. Dėl informacijos apie etninės kultūros plėtros valstybinės programos vykdymą.

3. Dėl darbo grupių veiklos sureguliavimo.

4. Dėl Kaziuko mugės infrastruktūros.

5. Einamieji reikalai.

Nutarimai:

1. Vienbalsiai nutarta patvirtinti parengtą Etninės kultūros globos tarybos 2006-ųjų metų ataskaitą.

2. 2.1. Etninės kultūros globos taryba sieks įtakoti savivaldybių veiksmus etninės kultūros srityje. Taryba 2008-jų metų etninės kultūros prioritetus tvirtins 2007 m. spalio mėnesį, ir išsiuntinės visoms savivaldybėms kaip rekomenduojamas veiklos kryptis.

2.2. Regioninių tarybų atstovai įpareigoti nukreipti etnokultūros specialistų, dirbančių regionuose, veiklą prioritetine kryptimi; taip pat rašyti projektus ir skatinti kitus regionų specialistus rengti projektus probleminėse etninės kultūros srityse; Regioninės tarybos įpareigotos daugiau dėmesio skirti folklorinių ansamblių veiklos koordinavimui.

3. Nutarta į numatomą bendrą Kultūros ministerijos Kultūros paveldo departamento ir Etninės kultūros globos tarybos darbo grupę, skirtą Medinės architektūros paveldo išsaugojimo programos rengimui įtraukti EKGT narę, Vilniaus Gedimino technikos universiteto docentę Jūratę Jurevičienę.

4. Tarybos nariai įpareigoti stebėti artėjančios Kaziuko mugės vyksmą, o išvadas aptarti kituose posėdžiuose; Taryba nutarė siekti, kad Kaziuko mugė taptų įdomiu kultūriniu renginiu; Tarybos specialistai etniniams regionams įpareigoti skatinti meistrus atvykti į Vilniaus Kaziuko mugę, o savo regionuose organizuoti tam regionui būdingus renginius.

5. 5.1. Taryba nutarė parengti ir išsiųsti rekomendacijas Lietuvos išeiviams Airijoje dėl Kaziuko mugės rengimo.

5.2. Nutarta leisti Aukštaitijos regioninės etninės kultūros globos tarybai darbo reglamente patvirtinti pakeitimus, nurodančius, kad vietoj trijų pirmininko pavaduotojų renkami keturi.

5.3. EKGT sekretoriato specialistai etniniams regionams įpareigoti išsiaiškinti, kiek realiai reikėtų lėšų regioninių tarybų veiklai, ir pateikti šią informaciją Tarybos pirmininkui.

5.4. Taryba įsipareigojo numatyti darbų apimtis, lėšas ir parengti metodinę medžiagą studentų praktikoms etnoarchitektūrinių duomenų rinkimui; studentų surinktus duomenis nutarta panaudoti etnoarchitektūros rekomendacijų rengimui.

3. POSĖDŽIO DATA: 2007 m. kovo 28 d.

Dalyvauja:  11 Tarybos narių ir 4 Tarybos specialistai regionams.

Darbotvarkė:

1. Dr. Petro Kalniaus pranešimas „Dėl tradicinės sodybos sampratos”.

2. Kaimo etnografinės vertės nustatymo taisyklių svarstymas (dokumentas ekspediciniam darbui).

3. L. Klimkos informacija apie Kultūros dieną (IV.15).

4. Darbo grupių vadovų informacija. 

5. Kiti klausimai.

Nutarimai:

1. Tradicinės sodybos atrankos kriterijuose terminą „etnografinė sodyba” pakeisti į „etnografinio stiliaus sodyba”, taip pat naudoti terminą „etnografinio stiliaus statinys”. Tarybos Tradicinio kraštovaizdžio išsaugojimo rekomendacijų rengimo darbo grupę įpareigoti etnografinėms sodyboms ir statiniams įvesti autentiškumo gradacijas, tada jas apsvarstyti Taryboje; vieną šios darbo grupės narį įpareigoti suformuluoti pastabas Kriterijams, tada juos apsvarstyti Taryboje.

2. Pagal  „Kaimo etnografinės vertės nustatymo taisyklių” projektą parengti anketą kaimų ir sodybų aprašymams studentų praktikų metu ir ją išbandyti; į anketą įtraukti ir socialinius klausimus, kaimų etnografiškumo perspektyvų išaiškinimo tikslu; kreiptis į Kauno technologijos universiteto Architektūros katedrą ir susipažinti su jų sudarytomis kaimo statinių aprašymų metodikomis. 

3. Tarybos nariai įpareigoti išplatinti informaciją apie Seimo patvirtintą Kultūros dieną minėtinų dienų sąraše bei aktyvinti  šios dienos paminėjimą per etnokultūros renginius. 

4. Tarybos darbo grupės įpareigotos tęsti savo veiklą ir toliau.

5. Iš esmės pritarti regioninės etnoarchitektūros rekomendacijų brošiūrėlės sudarymo schemai.

4. POSĖDŽIO DATA: 2007 m. balandžio 23 d.

Dalyvauja: 13 Tarybos narių. 

Darbotvarkėje:

  1. Mokslinio-metodinio seminaro „Etnologija Lietuvoje: studija ir tyrimai“ aptarimas.

Rezoliucijos santrauka:

1.1. Yra sukurta pakankama įstatyminė bazė etninės kultūros studijoms ir mokslo ir taikomiesiems  tyrimams; 

1.2. Lietuvos aukštųjų mokyklų - Vytauto Didžiojo, Klaipėdos ir Vilniaus pedagoginio universitetų studijų programose skirta kreditų etnologinėms disciplinoms. Bakalaurų ir magistrų darbai  daugiausiai skirti  sritims, kurios susijusios su meno raiška, pasaulėvoka, sociokultūriniais  reiškiniais, ypač tarpetninėms lyginamosioms naujų visuomenėje besiformuojančių grupių ir subkultūrų studijomis;

1.3. Aukštosios mokyklos nepakankamai sieja etnologijos ir etninės kultūros dėstymą su praktika ir studentų būsimąja profesine veikla;

1.4. Labai susilpnėjęs dėmesys nuodugnioms lietuvių ir apskritai Lietuvos medžiaginės kultūros studijoms. Stinga specializuotų etninės kultūros praktikumų ir liaudiškų medžio apdirbimo,  maisto ir tekstilės technologijų laboratorijų;

1.5. Labai svarbu parengti etnologų ir etnografų, kurie pasiremdami studijų metais įgyta patirtimi sugebėtų konstruoti savitą vietinį kultūros tapatumą, pagrįstą lokalinių kultūros formų pažinimu ir tęstinumu; 

1.6. Vis dar stinga etninės kultūros mokytojų, galinčių nuosekliai moksleiviams atskleisti materialaus ir nematerialaus etninės kultūros paveldo istorines sąsajas, ugdyti moksleivių pilietiškumą ir tautiškumą per pagarbą vietinės tradicinės kultūros visumai;

1.7. Per menki aukštųjų mokyklų ir mokslo institucijų ryšiai Europos Sąjungos remiamų etnologinių tyrimų krypčių nuosekliems  kompleksiniams tyrinėjimams, įtraukiant į šį darbą dėstytojus ir studentus; 

1.8. Aukštųjų mokyklų ir mokslo institucijų tyrinėjimai turėtų būti labiau priartinti prie visuomenės, jos poreikių ir  parašyti jai prieinama kalba. Reikėtų glaudžiau susieti studijas, tyrimus, geriausių bakalaurų ir magistrų darbų leidybą. 

5. POSĖDŽIO DATA: 2007 m. gegužės 30 d.

Dalyvauja: 14 Tarybos narių. 

Darbotvarkė:

1. Dėl Etninės kultūros plėtros valstybinės programos įgyvendinimo 2006 metais (I. Seliukaitė).

2. Dėl etninės kultūros leidinių, mokymo priemonių, jų kokybės ir problemų                       (prof. I. R. Merkienė).

3. Kiti klausimai.

Nutarimai:

1. Remiantis Programos įgyvendinimo rezultatais 2006 metais, atkreipti kai kurių savivaldybių dėmesį į Etninės kultūros valstybinės globos pagrindų įstatymo nesilaikymą, neužtikrinant etninės kultūros valstybinės globos savivaldybių lygmenyje.

2. 2.1. Pateikti siūlymus Švietimo ir mokslo ministerijai dėl etnokultūros įtraukimo į Lietuvos bendrojo lavinimo mokyklos bendrąsias programas ir išsilavinimo standartus. 

2.2. Kreiptis į Lietuvos mokslo tarybą dėl mokslo darbų populiarinimo ir palankesnių sąlygų jiems patekti į mokslo apyvartą sudarymo. 

2.3. Prisidėti rekomendacijomis prie kursų, skirtų mokytojų kvalifikacijai kelti, organizavimo (rekomendacijomis) ir programų šiems kursams sudarymo.

3. 3.1. Į kitą Tarybos posėdį pasikviesti prof. R. Vaštoką aptarti atlikto tyrimo apie tautinę tapatybę rezultatus.

3.2. Parengti Tarybos siūlymą LR Seimui dėl Vardų ir pavardžių rašymo dokumentuose įstatymo projekto.

3.3. Tradicinių mugių savitumo išsaugojimo ir rekomendacijų rengimo darbo grupės surinktą medžiagą patikslinti ekspertuojant, per kultūros skyrių darbuotojus bei Regionines tarybas. 

6. POSĖDŽIO DATA: 2007 m. birželio 27 d.

Dalyvauja:  14 Tarybos narių, 3 Tarybos specialistai regionams, taip pat dalyvauja Elvyda Lazauskaitė (Lietuvos nacionalinis muziejaus Etnografijos skyriaus vedėja), dr. Rimvydas Laužikas (VU Komunikacijos fakulteto Bibliotekininkystės ir informacijos mokslų institutas, vyr. rinkinių saugotojas/ lektorius) bei dr. Daiva Vaitkevičienė (Lietuvių literatūros ir tautosakos institutas, vyr. mokslo darbuotoja).

Darbotvarkė:

1. Dėl etninės kultūros ir lituanistikos duomenų bazės „Aruodai“ problemos (pranešėjai dr. R. Laužikas ir dr. D. Vaitkevičienė).

2. Dėl laikinųjų statybų saugomose teritorijose regioninių architektūrinių reglamentų derinimo (pranešėja R. Vasiliauskienė).

3. Leidinių „Etninė kultūra 2006” ir  „Tautiškumas ir pilietiškumas. Atskirtis ar dermė?” pristatymas.

4. Einamieji reikalai. 

Nutarimai:

1. 1.1. Tarybos interesai derinasi su informacinės sistemos „Aruodai” projekto esme, todėl Taryba palaiko jos plėtojimo idėją. 

1.2. Taryba nutaria iškelti „Aruodų” finansavimo problemą ir padėti ieškoti jos sprendimo kelių.

1.3. R. Laužikas įsipareigoja pateikti Tarybai apsvarstyti tolimesnio „Aruodų” informacinės sistemos plėtojimo projektą iki šių metų liepos 6 d., Taryba apsiima būti šio projekto teikėja.

2. Taryba Reglamentui išsakytoms pastaboms pritaria ir įpareigoja prof. Ireną Reginą Merkienę bei dr. Petrą Kalnių kaip ekspertus dalyvauti Aplinkos ministerijos Reglamentų rengimo darbo grupės posėdžiuose.

3. Tarybos nariai ir Tarybos specialistai etniniams regionams platins Tarybos informacinį leidinį „Etninė kultūra 2006” su etnokultūra susijusioms institucijoms bei asmenims.

4. 4.1. Taryba pareikš savo pastabas Rasos šventės organizatoriams dėl nepakankamos reklamos.

4.2. Rekomenduotina vietoje termino „pagonybė” naudoti terminą „senoji baltų religija” laikotarpiui nuo pirmųjų gyventojų atėjimo į dabartinę Lietuvos teritoriją iki jos krikšto įvardyti. 

4.3. D. Urbanavičienės parengtas raštas  „Dėl Vardų ir pavardžių įstatymo projekto” yra argumentuotas ir Taryba iš esmės jam pritaria, tačiau įpareigoja darbo grupę vasarą dar sykį susitikti ir raštą papildyti, atsižvelgiant į susijusius įstatymus ir kitus dokumentus. 

7. POSĖDŽIO DATA: 2007 m. rugsėjo 19 d.

Dalyvauja:  13 Tarybos narių ir 5 Tarybos specialistai etniniams regionams.

Darbotvarkė:

1. Dėl prof. Irenos Reginos Merkienės parengto kreipimosi dėl etnokultūros specialistų rengimo.

2. Dėl Statybų saugomose teritorijose laikinųjų regioninių architektūrinių reglamentų.

3. Dėl plakatų, kuriuos reikėtų užsakyti mokykloms, etnokultūros temų.

4. Dėl Etninės kultūros globos tarybos sekretoriato vidaus tvarkos pakeitimo projektų.

5. Einamieji reikalai. 

Nutarimai:

1. Įpareigoti prof. Ireną Reginą Merkienę parengtą raštą suredaguoti pagal Tarybos posėdžio metu išsakytas pastabas, tada jį suderinti Tarybos Švietimo ir mokslo problemų darbo grupėje. Taryba įsipareigojo priimti nutarimą dėl šio rašto sekančio posėdžio metu ir jį išsiųsti adresatui.

2. Tarybos narius įpareigoti siųsti pastabas Reglamentams iki š.m. rugsėjo 26 d., tada jas suderinti Reglamentų rengimo darbo grupėje. Nutarta patvirtinti Tarybos pritarimą Reglamentams po to, kai bus atsižvelgta į šias pastabas.

3. Tarybos nariai įsipareigojo teikti siūlymus dėl plakatų etnologinių temų bei dėl dailininko-maketuotojo Tarybos pirmininkui, kuris, savo ruožtu, šias idėjas raštu pateiks Ilgalaikės pilietinio ir tautinio ugdymo programos įgyvendinimui reikalingų priemonių inicijavimo ir vertinimo darbo grupei.

4. Patvirtinti Etninės kultūros globos tarybos sekretoriato 2005 m. rugpjūčio 31 d. nutarimo  NR. TN-2 „Dėl etninės kultūros globos tarybos sekretoriato nuostatų patvirtinimo” pakeitimus. 

5. Tarybos nariai įsipareigojo pagal galimybes dalyvauti ar skaityti pranešimus spalio mėnesį Marijampolėje vyksiančioje konferencijoje, skirtoje etniniam švietimui bendrojo lavinimo mokyklose.

8. POSĖDŽIO DATA: 2007 m. spalio 24 d.

Dalyvauja:  15 Tarybos narių ir penki Tarybos specialistai etniniams regionams.

Darbotvarkė:

1. Dėl Etninės kultūros globos tarybos 2008-ųjų metų veiklos prioritetų.

2. Dėl tradicinių mugių apibrėžčių.

3. Dėl prof. I. R. Merkienės parengtų raštų projektų, skirtų Lietuvos universitetų rektorių konferencijai ir Lietuvos Respublikos Seimui bei Lietuvos Respublikos Vyriausybei.

4. Dėl taikomųjų rekomendacijų „Tradicinė sodyba” ekspertavimo.

5.Einamieji reikalai. 

Nutarimai:

1. 1.1. Pritarti siūlymams dėl 2008-ųjų metų Tarybos etninės veiklos prioritetų: į sąrašą įtraukti naujus punktus dėl etnologinių studijų problemų sprendimo bei dėl etninės kultūros reprezentavimo visuomenei, kitiems punktams pritarti su pakeitimais; Tarybos nariai siųs papildomus pasiūlymus prioritetų sąrašui elektroniniu paštu.

1.2. Nedelsiant įkurti darbo grupę, skirtą išsiaiškinti, kaip etninė kultūra atspindima bendroje programos „Vilnius–Europos kultūros sostinė 2009” kultūros panoramoje. 

1.3. Vieną Tarybos narį įpareigoti dalyvauti tarpinstitucinės darbo grupės „Pasiūlymams valstybinei programai „Vilnius-Europos kultūros sostinė 2009” parengti” posėdžiuose.

2. Raštas „Dėl tradicinių mugių sertifikavimo tvarkos” bus apsvarstytas Tarybos Tradicinių mugių savitumo išsaugojimo ir plėtros rekomendacijų rengimo darbo grupėje š.m. lapkričio 6 d. įvyksiančiame posėdyje. 

3. Bendru sutarimu pritarta prof. I.R. Merkienės parengtų raštų, skirtų  Lietuvos Respublikos Seimui bei Vyriausybei ir Lietuvos universitetų rektorių konferencijai, projektams su pataisymais; papildomus siūlymus Tarybos nariai įpareigoti atsiųsti iki spalio 29 d. 

4. Tarybos nariai prof. I. R. Merkienė, P. Kalnius, J. Jurevičienė ir A. Arlauskas įpareigoti peržvelgti parengtas etninių regionų Tradicinės kaimo architektūros  rekomendacijas bei nuspręsti dėl galimybės jas recenzuoti.

5. 5.1. Taryba pritaria tolimesniam H. Šojaus dvaro finansavimo poreikiui ir įsipareigoja šį pritarimą išreikšti oficialiu  raštu. 

5.2  Visuotiniu pritarimu nutarta patvirtinti Sigutę Mudėnienę Aukštaitijos regioninės etninės kultūros globos tarybos nare vietoj Onos Gruodienės.  

9. POSĖDŽIO DATA: 2007 m. lapkričio 21 d.

Dalyvauja:  15 Tarybos narių ir Lietuvos Nacionalinio muziejaus (toliau LNM) Etnografijos skyriaus vedėja Elvyda Lazauskaitė, atstovaujanti LNM direktorę B. Kulnytę.

Darbotvarkė:

1. Dėl dokumentų projektų derinimo:

a) Ilgalaikė tautinio paveldo produktų (TPP) išsaugojimo, populiarinimo sukūrimo ir realizavimo skatinimo strategija;

b) Tautinio paveldo produktų apsaugos, jų rinkos ir amatų plėtros programa (toliau Programa);

c) Tautino paveldo produktų, tradicinių mugių, tradicinių amatų meistrų bei tradicinių amatų mokymo programų sertifikavimo taisyklės (toliau Taisyklės).

2. Dėl Etnoarchitektūros rekomendacijų aprobavimo.

3. Einamieji reikalai. 

Nutarimai:

1. Derinti TPP Strategijos, Programos ir Taisyklių dokumentus su pastabomis. Tarybos nariai įpareigoti raštu teikti papildomas pastabas šiems dokumentams iki lapkričio 28 d.; nutarta Žemės ūkio ministerijai siųsti Tarybos pastabas kartu su Tarybos Tradicinių mugių savitumo išsaugojimo ir plėtros rekomendacijų rengimo darbo grupės parengtomis išvadomis dėl Tradicinių mugių sertifikavimo tvarkos.

2. Vakarų Aukštaitijos, Dzūkijos ir Sūduvos tradicinės kaimo architektūros rekomendacijas pataisius pagal recenzentų pateiktas pastabas galima teikti spaudai.

3. 3.1. Patvirtinti Etninės kultūros globos tarybos 2008-ųjų metų veiklos prioritetų  sąrašo galutinę redakciją. 

3.2. Taryba nutarė bendradarbiauti su LLTI organizuojant N. Vėliaus 70-ųjų gimimo metinių paminėjimo renginius. 

10. POSĖDŽIO DATA: 2007 m. gruodžio 28 d.

Dalyvauja:  13 Tarybos narių ir 4 svečiai: Ramunė Vėliuvienė, prof. dr. Krescencijus Stoškus (buv. Tarybos pirmininkas), prof. dr. Rimantas Astrauskas (buv. Tarybos pirmininkas) ir prof. dr. Rimantas Sliužinskas (Klaipėdos universiteto profesorius).

Darbotvarkė:

1. Prof. Norberto Vėliaus darbai ir veikla palaikant lietuvių etnokultūros gyvastį

(dr. Bronė Stundžienė).

2. Prisiminimai apie prof. Norbertą Vėlių.

3. EKG tarybos metų darbų apžvalga (Tarybos pirmininkas prof. dr. Libertas Klimka).

4. EKG tarybos posėdžių plano 2008-siems sudarymas ir tvirtinimas.

5. Einamieji reikalai. 

Nutarimai:

1. Prof. Norberto Vėliaus darbų ir veiklos vertė, palaikant lietuvių etnokultūros gyvastį, yra didelė ir šiandien.

2. 2.1. Siekti publikuoti prof. Norberto Vėliaus dar nepublikuotus ir nepabaigtus darbus; organizuoti jo knygų, išleistų po mirties, aptarimus ir recenzavimą. 

2.2. Pagal galimybes dalyvauti visuose prof. Norberto Vėliaus atminimui organizuojamuose renginiuose. 

3. Pritarti Etninės kultūros globos tarybos 2007-ųjų metų darbų apžvalgai; remiantis šia apžvalga nustatyti, ką Taryba savo veikloje akcentuos 2008-siais metais.

4. Pritarti siūlomai Etninės kultūros globos tarybos 2008-ųjų metų posėdžių tematikai.  

5. 5.1. Pritarti, kad Panevėžio miesto savivaldybę galima nominuoti Lietuvos savivaldybių asociacijos įsteigta krivūle už nuolatinę paramą viso regiono etninei kultūrai ir parodyti pavyzdžiu kitų savivaldybių merams; leisti AREKG tarybai EKG tarybos vardu šiuo klausimu kreiptis į Kultūros ministeriją. 

5. Taryba įsipareigojo parengti raštą Kultūros ministerijai dėl papildomų lėšų Panevėžio miesto savivaldybei skyrimo, miesto centre esančio pastato, numatytam Etninės kultūros veiklos centrui steigti

	ETNINĖS KULTŪROS GLOBOS TARYBA

	NUTARIMAS

	DĖL 2007 METŲ ETNINĖS KULTŪROS PLĖTROS PRIORITETŲ SĄRAŠO PATVIRTINIMO

	


2007 m. sausio 31 d. Nr. TN-1

Vilnius

Įgyvendindama Etninės kultūros plėtros valstybinės programos, patvirtintos Lietuvos Respublikos Vyriausybės 2003 m. birželio 19 d. nutarimu Nr. 793 (Žin., 2003, Nr. 60-2725),  priemonių 1.2. punktą, Etninės kultūros globos taryba   n u t a r i a: 

Patvirtinti 2007 metų etninės kultūros plėtros prioritetų sąrašą:

1. Gyvuojančių tradicinės kultūros reiškinių išaiškinimas ir jų apsaugos priemonių kūrimas etnografiniuose regionuose.

2. Bendruomenių veiklos skatinimas etnokultūriniu pagrindu, bendruomenių vaidmens ir įtakos, saugant vietos tradicinę kultūrą, stiprinimas.

3. Etnokultūrinės tradicijos tęstinumo ir perimamumo užtikrinimas. Vaikų ir jaunimo įtraukimas į etninės kultūros veiklą: vaikų folklorinių ansamblių steigimas, vasaros stovyklos, edukacinės programos. Mokytojų kompetencijos etnokultūros baruose didinimas.

4. Tradicinių amatų palaikymas (centrų steigimosi skatinimas).

5. Etnoarchitektūros globa, rūpestis kaimo ir miestelių etnografinių bruožų išsaugojimu.

Tarybos pirmininkas


                                          Libertas Klimka

                  Etninės kultūros globos tarybos

	ETNINĖS KULTŪROS GLOBOS TARYBA

	NUTARIMAS

	DĖL 2008 METŲ ETNINĖS KULTŪROS PLĖTROS PRIORITETŲ SĄRAŠO PATVIRTINIMO

	


2007 m. lapkričio 21 d. Nr. TN-7

Vilnius

Įgyvendindama Etninės kultūros plėtros valstybinės programos, patvirtintos Lietuvos Respublikos Vyriausybės 2003 m. birželio 19 d. nutarimu Nr. 793 (Žin., 2003, Nr. 60-2725), priemonių 1.2. punktą, Etninės kultūros globos taryba  n u t a r i a:

Patvirtinti 2008 metų etninės kultūros plėtros prioritetų sąrašą:

1. Bendruomenių etninės veiklos skatinimas, jų vaidmens ir įtakos, saugant regioninį savitumą, stiprinimas. 

2. Etnologijos studijų aukštosiose mokyklose ir kolegijose kokybė; mokytojų kvalifikacijos etninės kultūros srityje tobulinimas.

3. Gyvuojančių tradicinės kultūros reiškinių (materialaus ir nematerialaus paveldo) išaiškinimo ir tęstinumo užtikrinimas, jų apsaugos priemonių kūrimas etnografiniuose regionuose. 

4. Tradicinių amatų ir verslų gaivinimas ir plėtra.

5. Etninės kultūros pristatymas visuomenei (svarba kuriant Lietuvos įvaizdį).

6. Etnoarchitektūros tyrinėjimas, kaimo ir miestelių etnografinių bruožų išsaugojimas. 

Tarybos pirmininkas
                                            
                    Libertas Klimka

	Juridinių asmenų registras.  Kodas 188756614.  Žygimantų g. 1 / T. Vrublevskio g. 8, LT-01102 Vilnius.  

Tel. (8 5) 210 7161. Faks. (8 5) 210 7160. El. p. etnogloba@lrs.lt. www.lrs.lt>Institucijos, atskaitingos Seimui>Etninės kultūros globos taryba.

	

	Lietuvos Respublikos švietimo ir mokslo ministerijai

Lietuvos universitetų rektorių konferencijai
	           2007-11-10 Nr. S-65

           Į                  Nr.      


	DĖL ETNOLOGIJOS SPECIALISTŲ POREIKIO IR JŲ STUDIJŲ KOKYBĖS


Etninės kultūros plėtros valstybinėje programoje (Žin., 2003, Nr. 60-2725), vykdomoje pagal Etninės kultūros valstybinės globos pagrindų įstatymą (Žin., 1999, Nr. 82-2414), numatyta žymiai sustiprinti etninės kultūros sklaidą švietimo sistemoje. Tuo tikslu taip pat vykdoma Ilgalaikė pilietinio ir tautinio ugdymo programa (Žin., 2006, Nr. 102-3939). 

Bendrojo lavinimo mokyklose etninės kultūros dalykus rekomenduojama pateikti integraciniu principu. Tačiau mokytojų rengimo programose etninės kultūros žinios įterpiamos tik fragmentiškai. Maža jų ir mokykliniuose vadovėliuose; juolab trūksta apibendrinančio, etninę kultūrą pateikiančio kaip vertybinę sistemą vadovėlio. Būtent dėl šių priežasčių neturime pakankamai mokytojų, pasirengusių vesti etninės kultūros fakultatyvus, užimti vaikus popamokine etnokultūrine veikla, rašyti etninės kultūros priemones ir vadovėlius. Akivaizdu, kad šios spragos sąlygoja ir pilietiškumo stoką jaunimo vertybinėse nuostatose.

Rūpestį kelia taip pat etnologinių studijų kokybė. Etnologai reikalingi ne tik mokslo įstaigose, bet ir muziejuose, kultūros centruose, nacionaliniuose bei regioniniuose parkuose. Jų funkcijos – kvalifikuotai, pasiremiant studijų metais įgyta patirtimi profesionaliai konstruoti savitą regioninį ir vietinį kultūros tapatumą, pagrįstą lokalinių dvasinės, medžiaginės ir socialinės kultūros formų nuodugniu pažinimu ir jų kūrybiška plėtra. Aukštosiose mokyklose realizuojamos etnologijos studijų programos neaprėpia šių uždavinių spektro. Rengimui trūksta teorinę ir taikomąją reikšmę turinčių leidinių, kultūros reiškinių paplitimo žemėlapių, lokalią kultūros praeitį ir dabartį atskleidžiančių monografijų. 

Etninės kultūros globos taryba siūlo:

1. Atsižvelgiant į valstybės poreikius, etninės kultūros dalykus efektyviau integruoti į aukštojo mokslo ir studijų sistemą, kad žinios būtų panaudojamos ne tik mokslo tiriamajam darbui, bet ir švietimo reikmėms, diplomatinei veiklai,                                                                                                                                                                            paminklosaugai, kultūros, verslo ir bendros regioninės plėtros reikalams;

2. Etninės kultūros žinias paminėti bendrojo išsilavinimo standartuose;

3. Reformuojant aukštojo mokslo sistemą, iš esmės sustiprinti etnologinių studijų kokybę, steigiant aukštosiose mokyklose praktikumus bei laboratorijas, skirtas tradicinių technologijų tyrimams ir etnokultūrinių studijų praktiniams darbams;

4. Teikti prioritetą ilgalaikiams asocijuotiems su aukštosiomis mokyklomis kultūros ir verslo projektams, kuriuose numatoma tikslinė stipendija kryptingoms personalinėms etninės kultūros ir etnologijos studijoms, taip pat studijoms, siejamoms su muziejine ir kraštotyrine praktika;

5. Visose aukštosiose mokyklose sudaryti galimybes studentams išklausyti tautos ir valstybės istorijos kursą.

PRIDEDAMA. Etnologijos specialistų poreikio ir studijų kokybės analizės išvados, 3 lapai.

	
	
	


	Tarybos pirmininkas
	
	                     Libertas Klimka


_______________

ETNOLOGIJOS SPECIALISTŲ POREIKIO IR STUDIJŲ KOKYBĖS ANALIZĖS

 IŠVADOS

Šios išvados suformuluotos atlikus situacijos analizę, peržiūrėjus Lietuvos Respublikos įstatyminę bazę ir aukštųjų mokyklų studijų programas. Taip pat pasiremta Vytauto Didžiojo universiteto Etnologijos ir folkloristikos katedros 2007 m. balandžio 13 d. surengtame  seminare „Etnologija Lietuvoje: studijos ir tyrimai“ Vytauto Didžiojo universiteto, Klaipėdos universiteto, Vilniaus Pedagoginio universiteto, Lietuvos muzikos ir teatro akademijos,  Lietuvos istorijos instituto, Lietuvių kalbos instituto, Lietuvių literatūros ir tautosakos instituto, Lietuvos nacionalinio muziejaus, Rumšiškių liaudies buities muziejaus atstovų ir Etninės kultūros globos tarybos narių diskusijoje išsakytomis mintimis apie dabartinę etnologijos mokslo būklę, šiandieną iškylančias specialistų rengimo problemas, vykdomus tyrimus bei galimas perspektyvas.

Paaiškėjo, kad trūksta etninės kultūros mokytojų, galinčių nuosekliai moksleiviams atskleisti materialaus ir nematerialaus etninės kultūros paveldo istorines sąsajas, ugdyti moksleivių pilietiškumą ir tautiškumą per pagarbą vietinės tradicinės kultūros visumai. Stinga etninę kultūrą atskleidžiančių vadovėlių, o ypač preciziškų teorinę ir taikomąją reikšmę turinčių leidinių,  kultūros reiškinių paplitimo žemėlapių, lokalią kultūros praeitį ir dabartį parodančių monografijų. Regionuose stinga etnologų ir etnografų, kurie kvalifikuotai, pasiremdami studijų metais įgyta patirtimi, įstengtų profesionaliai konstruoti savitą regioninį ir vietinį kultūros tapatumą, pagrįstą lokalinių dvasinės, medžiaginės ir socialinės kultūros formų nuodugniu pažinimu ir jų kūrybiška plėtra.

Siūlytume atkreipti dėmesį į tokius klausimus: 

1. Kokias galimybes turi aukštosios mokyklos plėtoti visų lygių etninės kultūros studijas ir mokslo tyrimus? Kas sieja ar skiria bakalaurų studijų kryptį ir  kokybę kolegijose bei universitetuose?

Etninės kultūros globos tarybos nuomone, yra labai reikšminga, kad Lietuvos aukštųjų mokyklų – Vytauto Didžiojo universiteto, Klaipėdos universiteto, Vilniaus pedagoginio universiteto ir kt. studijų programose skirta kreditų etnologinėms disciplinoms. Tačiau kelia susirūpinimą ryškus jų vienpusiškumas. Dėstomi kursai, bakalaurų ir magistrų darbai daugiausia  susiję su dvasine ir socialine kultūra – meno raiška, pasaulėžiūra, sociokultūriniais reiškiniais, tarpetninėmis lyginamosiomis studijomis naujų visuomenėje besiformuojančių grupių ir subkultūrų. Tai sudaro tik dalį, nors ir labai svarbią, etninės kultūros dalykų, žinotinų ir galimų pritaikyti pilietiniam ir tautiniam ugdymui bei verslui Lietuvoje. Etninės kultūros visuma ir jos esmė neatskleidžiama. Į kolegijų ir profesinių mokyklų mokymo planus įtrauktas taikomojo pobūdžio tradicinių amatų mokymas negali kompensuoti tradicinės medžiaginės kultūros ir technologijų akademinių tyrimų, kurių pradžią reikėtų  sieti su Universitetuose vykdomais perspektyviais analitiniais lituanistinės krypties bakalaurų ir magistrantų darbais. Šie galėtų papildyti šiuo metu ne itin gausią etnografinę literatūrą. 

2. Kaip studijose įgyjamas lietuvių etninės kultūros ir etnologijos žinias padaryti paklausiomis Lietuvoje?

Etnologijos ir etninės kultūros studijas vertėtų labiau specializuoti. Etninės kultūros dalykus integruojant į aukštojo mokslo ir studijų sistemą, svarbu atsižvelgti į Lietuvos valstybės poreikius: galimybę šias žinias panaudoti mokslo tiriamajam darbui, švietimui, diplomatinei veiklai, kultūros, verslo ir bendros regioninės plėtros reikalams, etnokultūrinių tapatumų išsaugojimui ir pilietiškumo ugdymui jaunimo tarpe. Tam būtina plėtoti ir tobulinti aukštųjų mokyklų visų lygių viešuosius ryšius, teikti visuomenei informaciją apie etninės kultūros ir etnologijos specialybių sudaromas galimybes regioninei politikai, ekonomikos, ypač verslo plėtrai, stiprinti ryšius su valstybinėmis institucijomis ir privačiomis verslo struktūromis, kurioms bus reikalingi aukšto lygio etninės kultūros ekspertai ir etnokultūrinės veiklos organizatoriai. Etnologijos ir etninės kultūros studijas derėtų sieti su numatoma darbo vietų pasiūla Lietuvoje, studentų būsimąja profesine veikla ir tiksline praktika. Etninės kultūros mokytojų stygių būtų galima mažinti nepedagoginio profilio aukštosiose mokyklose didinant etninės kultūros studijų specializaciją, tuo tikslu peržiūrint kreditus, išlyginamosiomis studijomis sudarant galimybę pagal poreikį išklausyti vadybos ar kitą kursą, pavyzdžiui, pedagogikos kursą ir atlikus papildomą pedagoginę praktiką, įgyti teisę dėstyti vidurinėse mokyklose etninę kultūrą. 

3. Ar įmanoma sukurti optimalią etninės kultūros ir etnologijos studijų sistemą, derinant visų aukštųjų mokyklų ir mokslo institucijų interesus ir galimybes?

Integruojant etninę kultūrą į aukštųjų mokyklų studijų sistemą atkreiptinas didesnis dėmesys į tradicinę materialinę kultūrą, ypač tekstilės, maisto gamybos, statybos regioninius savitumus, verslų ir amatų technologijų specifiką, nes ši itin trapi, sparčiai kintanti mūsų nematerialaus paveldo – žinijos dalis yra reikšminga tiek materialaus paveldo globai, tiek unikalių ir universalių vietinės kultūros formų tęstinumui naujoje šiuolaikinio gyvenimo pakopoje. Etnokultūrinių tradicinių technologijų akademiniams tyrimams ir studijų praktiniams darbams reikalingi praktikumai ir laboratorijos su modernia įranga. Jose siekiantys bakalauro ir magistro diplomo studentai galėtų įgyti žinių, padedančių atpažinti lietuvių tradicinės materialinės kultūros realijas, nustatyti jų technologines savybes, amžių ir paskirtį, praktinių profesinių žinių, reikalingų pirminėms ekspertizėms, paminklų apsaugai, tradiciniams verslams. Todėl skatintini tarpdisciplininiai projektai, ypač skiri konkrečių lituanistinių etnokultūrinių reiškinių tyrimui. 

Taip pat vertėtų labiau derinti aukštųjų mokyklų bei socialinių ir humanitarinių mokslų krypties tiriamųjų institutų interesus,  kad atsirastų daugiau paskatų pasinaudoti studentų mokslinės praktikos programos teikiamomis galimybėmis. Siektina, kad visiems aukštųjų mokyklų dėstytojams būtų periodiškai suteikiamos ilgalaikės apmokamos kūrybinės atostogos paruošti spaudai didelės apimties tiriamiesiems darbams arba stažuotėms užsienio aukštosiose mokyklose. Tai skatintų dėstytojų mobilumą, stiprintų tarpinstitucinius ryšius, sudarytų daugiau galimybių skirti kreditų kitų institucijų aukščiausios kvalifikacijos etnologų speckursams, prielaidas aukštųjų mokyklų dėstytojų kvalifikacijai kelti ir prisidėtų prie Lietuvoje atliktų tyrinėjimų didesnės sklaidos. 

4. Ar yra sukurta pakankama įstatyminė bazė etninės kultūros studijoms, mokslo ir taikomiesiems tyrimams aukštosiose mokyklose? 

Lietuvos Respublikos etninės kultūros valstybinės globos pagrindų įstatymas numato, kad Mokslo ir studijų institucijos rengia specialistus darbui etninės kultūros kaupimo, apsaugos ir tyrimo institucijose, atlieka etninės kultūros paveldo ir gyvosios tradicijos procesų tyrimus (II skyrius, 6 str., 5 punktas). Švietimo ir mokslo ministerija bei jos valdymo sričiai priskirtos institucijos užtikrina etnografinių regionų savitumo bei vietos tradicijų pažinimą, etninės kultūros pedagogų, specialistų rengimą, integruoja etninę kultūrą į įvairių sričių specialistų – kultūros, meno, technikos ir pan., susijusių su etninės kultūros plėtra, rengimo aukštosiose mokyklose programas (II skyrius, 9 str. 1 d. 1, 4, 6, 8 punktai, 3 d.). Patvirtinta Ilgalaikė pilietinio ir tautinio ugdymo programa, kurioje numatytas tradicinės etninės kultūros panaudojimas ugdymo procese, priimtas Lietuvos Respublikos tautinio paveldo produktų įstatymas, sukurtas etninės kultūros ugdymo bendrojo lavinimo mokykloje koncepcijos projektas, Valstybinės švietimo strategijos 2003–2012 m. nuostatų įgyvendinimo programos projektas. Visa tai sukuria geras prielaidas atsakyti į aukščiau iškeltus klausimus.

__________

Etninės kultūros globos tarybos

2007 m. veiklos ataskaitos 

8 priedas

Projektas

ETNOGRAFINIŲ KAIMŲ INVENTORIZACIJOS METODIKA

Bendroji dalis

Šis dokumentas skirtas etnografinių statinių kaip kultūros vertybių išaiškinimui. Juo vadovaujantis, atliekama kaimo gyvenamųjų ir ūkinių trobesių inventorizacija. Tikslas – unifikuoti dokumentaciją, palengvinant būdingų etnografinių bruožų atskleidimą, tuo sudarant prielaidas atrankai į Lietuvos nekilnojamųjų kultūros vertybių registrą.

Metodika parengta, vadovaujantis šiais įstatymais ir įstatyminiais aktais:  Lietuvos respublikos nekilnojamojo kultūros paveldo apsaugos įstatymu (Žin., 2004-10-19, Nr. 153-5571), Nekilnojamojo kultūros paveldo inventorizavimo taisyklėmis (patvirt. 2005 m. birželio 29 d. LR Kultūros ministro įsakymu Nr. ĮV-310), Nekilnojamųjų kultūros vertybių vertinimo ir atrankos kriterijų aprašu (patvirt. 2005 m. balandžio 15 d. LR Kultūros ministro įsakymu Nr. ĮV-150), Nekilnojamųjų kultūros vertybių atskleidimui reikalingų tyrimų duomenų apimties aprašu ( Žin., 2005-06-30, Nr.80-2927), Etnoarchitektūros vertinimo kriterijais ir tvarka (Žin.,2004, Nr.40-1320), Lietuvos Respublikos nekilnojamojo turto kadastro nuostatais (Žin., 2002, Nr.41-1539), Etninės kultūros globos tarybos nutarimu „Dėl saugotinų etnografinių kaimų ir sodybų nustatymo, vertinimo ir atrankos kriterijų patvirtinimo“ (Žin., 2005-01-20 Nr. 8-271).

         Atliekant statinių apmatavimus, būtina gauti jų savininkų sutikimą. O renkant žinias apie statinius, neturi būti pažeidžiamas privatumo principas. Archyvinių, literatūrinių ir ekspedicijos metu surinktų duomenų publikacija galima, laikantis Autorių teisių ir gretutinių teisių įstatymo (Žin., 2006-10-31, Nr.116-4400).

Tezauras

Autentiškumas – savybė, būdinga statiniui, kuris yra originalus, išlikęs pirmapradžiu pavidalu, toks, koks buvo sukurtas, išlaikęs nepakitusias formas, medžiagiškumą, o įvairiuose raidos laikotarpiuose atsiradę nauji elementai nemenkina objekto istorinės ir estetinės vertės.

Etnografiniai kaimai – tai istoriškai susiklostę kaimo bendruomenių socialiniai ir ūkiniai žemėvaldos bei žemėnaudos teritoriniai vienetai, turintys pavadinimą ir susidedantys  iš priklausančių bendrus interesus turinčioms ir bendravimo ryšius palaikančioms šeimoms kompaktiškai sustatytų arba atskirai išdėstytų sodybų bei aiškiomis ribomis apibrėžto tų šeimų naudojamo žemės ploto.

Etnografiniai vienkiemiai – tai po žemės reformų buvusių valakinių kaimų žemėse susikūrę privatinės viensėdinės žemėvaldos ir žemėnaudos vieno savininko teritoriniai ūkiniai vienetai, turintys šeimynos gyvenamąją vietą – sodybą, sklypinę žemėnaudos struktūrą, aiškias žemėvaldos masyvo ribas; tačiau skirtingai nuo viensėdžių, suformuotų valakinės reformos metu kaimų užribiuose („akolicose“), neturintys atskiro pavadinimo.

Etnografiniai kaimo bruožai – rėžinė arba sklypinė žemėnauda, gyvenviečių ir pavienių sodybų užstatymo, apželdinimo ir prisiderinimo prie supančios aplinkos regioniniais skirtumais, kaimo žmonių bendruomenės gyvenimo ir veiklos bendrumu bei gyvųjų tradicijų (kaimo amatai ir verslai, folkloras, tautodailė) raiška.

Etnografinių kaimų gyvenvietės – tai žemdirbyste ir kitais verslais užsiimančios kaimo bendruomenės kompaktiškos sodybų grupės, skirstomos pagal struktūrą į valakines gatvines, kupetines, padrikąsias gyvenvietes. Jų etnografiškumas pasižymi darniu prisitaikymu prie aplinkos ir jo reljefo, gausiu apželdinimu, vietinių medžiagų statybai panaudojimu, regioniniais sodybų apstatymo, statinių tarpusavio derinimo, jų puošybos ir architektūros skirtumais.

Etnografinės vienkiemių sodybos – tai vienkiemio ar viensėdžio žemės savininko šeimynos gyvenamosios vietos. Jų etnografiškumas pasireiškia darniu prisitaikymu prie supančios aplinkos, vietinių statybinių medžiagų panaudojimu, regioninėmis architektūros, apželdinimo ir aplinkos tvarkymo tradicijomis, pastatų grupavimo, puošybos, smulkiosios architektūros ypatybėmis.

Etnografinis regionas – istoriškai susiformavusi Lietuvos teritorijos dalis, kurioje dėl gamtinių, istorinių, ekonominių, administracinių, kultūrinių ir kitų veiksnių susidarė saviti kraštovaizdžio, architektūros ir statybos bruožai bei ypatybės, pasireiškiantys kaimų, sodybų ir pastatų suplanavime, statybos būde, statinių tūriuose, formose, dekore, gyvenamosios aplinkos formavime ir suteikiantys teritorijai vienovės matmenį, išskiriantį iš kitų aplinkinių teritorijų. Regionuose išlaikyta savita tarmė, tradicijos ir papročiai, integruotas baltų genčių paveldas. Išskiriami penki etnografiniai regionai: Aukštaitija, Dzūkija, Mažoji Lietuva, Suvalkija (Sūduva), Žemaitija.

Etninės kultūros vertybės – tautai reikšmingi dvasinio bei medžiaginio kultūros paveldo dalykai.

Etnokultūrinis kraštovaizdis – bendras etninės kultūros ir gamtos paveldas, etninės kultūros terpė ir jos raiškos istorijos bėgyje rezultatas. Kraštovaizdyje atsispindi ir socialinė, gyvųjų tradicijų aplinka; tai yra tautos ir tautinių mažumų gyvenamoji, darbo, poilsio ir saviraiškos terpė.

Mažieji architektūros statiniai – memorialiniai, dekoratyviniai bei funkciniai statiniai: kryžiai, stogastulpiai, koplytstulpiai, koplyčios, skulptūros, paminklai, tvoros, vartai, šuliniai.

Savitumas – tipiškų, būdingų daugeliui panašių objektų, savybių konkreti raiška objekte.

Tradicinė regiono architektūra – iki XX a. ketvirto dešimtmečio (industrinės statybos pradžios) natūraliai susiformavusi statinių bei sodybų architektūros bei gyvenamosios aplinkos visuma su etnokultūriniam regionui būdingomis statinių architektūrinės išraiškos formomis, medžiagomis, atlikimo būdais ir suformuota aplinka;

Tradicinė  sodyba - iki XX a. vidurio susiformavęs neturintis ryškių stilistinių profesionaliosios architektūros detalių šeimos gyvenimui ir ūkininkavimui pritaikytas gyvenamojo namo ir jo priklausinių  kompleksas, išlaikęs regionui ar konkrečiai gyvenamajai vietovei (kaimui, miesteliui) būdingus statybos ir planavimo bruožus, pasižymintis savitu statybos būdu, konstrukcijomis, pastatų tipais, želdinių, kiemo erdvių ir mažosios architektūros  charakteriu. Lietuvos kaimo tradicinę sodyba sudaro vienas gyvenamasis namas, funkciniais ir  vizualiniais ryšiais susietas su priklausiniais ir  aplinka. Priklausiniai - tai gali būti vienas arba du svirnai, tvartai, daržinė, klojimas, jauja, pirtis, lauko (vasaros) virtuvė, stoginė, kalvė (dirbtuvė), vežiminė, rūsys ir kt.    

Vietinės tradicinės statybinės medžiagos – regione išgautos, tradiciškai paruoštos ir naudojamos statybinės medžiagos: molis, laukų akmuo (Š. Lietuvoje – dolomitas), nendrės, šiaudai, medis, taip pat jų gaminiai: pjautiniai ir tašyti rąstai, lentos, stogo lentelės (skiedros, gontai), raudonos plytos, čerpės ar stiegės, kokliai,  kiti gaminiai.

Inventorizacijos metodika

Inventorizacijos dokumentus sudaro:

planai (kaimo, sodybos, pastato);

fotofiksacija (kaimo ir sodybos perspektyvų bei supančio kraštovaizdžio; pastato fasadų, konstrukcinių elementų, puošybos detalių, interjero);

aprašai su papildoma informacija kultūrologiniam vertinimui.

1. Pasirengimas inventorizacijai

Pasirengimo inventorizacijos ekspedicijai metu surenkami etnografinį kaimą apibūdinantys duomenys: 1) administracinė priklausomybė, vieta apgyvendinimo sistemoje, bendrosios aplinkos savybės; 2) istorinės žinios, senieji planai ar brėžiniai; 3) dabartinės gyvenimo sąlygos. Bendrajai kaimo charakteristikai yra pravartūs šie šaltiniai: a) kultūros paveldo objektų apskaitos ir registracijos duomenys; b) mokslinio tyrimo bei kitose specialiose institucijose bei tarnybose sukaupti duomenys; c) projektavimo įstaigose esanti gyvenviečių planavimo projektinė medžiaga; d) geodezijos ir kartografijos tarnybose esanti topogeodezinė medžiaga, kurioje atsispindi gyvenviečių ir sodybų užstatymas bei apželdinimas; e) žemėtvarkos tarnybos planai su fiksuotomis žemėvaldos ribomis; f) nekilnojamojo turto apskaitos tarnybų ataskaitos su pažymėtomis žemės valdomis; g) seniūnijose kaupiami duomenys apie nekilnojamo turto savininkus ir naudotojus.

Inventorizuojant etnografinį kaimą būtina parodyti jo geografinę padėtį, teritorinius ryšius ir reikšmę apgyvendinimo sistemoje dabar ir praeityje. Inventorizuojant sodybą, nurodoma jos vieta ir reikšmė gyvenvietėje. Naudotini geodezijos tarnybų planai M 1: 10000 (kaimo padėčiai);  M 1:1000 (sodybai kaime),  M 1: 500 (pastatui sodyboje) ir M 1: 250 (želdiniams, smulkiajai architektūrai). 

Renkant istorinę medžiagą, tikslinga ieškoti duomenų apie atskiruose gyvenvietės raidos etapuose buvusį gyventojų skaičių (demografijos dinamiką), verslus, amatus, švietimą. Pageidautina surinkti istorinę kartografinę medžiagą apie praeityje buvusį žemės naudojimą, žemėnaudos struktūrą bei gyvenvietės užstatymo pasikeitimus. Į ekspediciją vykstama apsirūpinus pagal galimybes tyrinėjamo kaimo toponuotraukomis.

2. Etnografinio kaimo inventorizacija

Pirmiausia aprašoma gyvenvietės urbanistinė struktūra, ypatingą dėmesį atkreipiant į išlikusius kaimo raidos pėdsakus joje bei aplinkiniame kraštovaizdyje. Tai reikalinga kaimo istoriniam paveldui įvertinti. Labai svarbus šaltinis – žodiniai vietos gyventojų pasakojimai apie kaimo istoriją, įvykusius čia pasikeitimus, jų priežastis. Taip galima gauti duomenų,  neužfiksuotų jokiuose rašytiniuose šaltiniuose. Tačiau būtina įsitikinti duomenų patikimumu, - jie turi būti paremti ne vieno, o kelių  žmonių žodžiais. 

Apraše apibūdinama gyvenvietės struktūra ir istorinės raidos aplinkybės, nusakomos geografinės, gamtinės, ekonominės ir socialinės sąlygos. Nurodomi būdingiausieji kaimo plėtros etapai, augimo ir nuosmukių laikotarpiai, palikę pėdsakų gyvenvietės struktūroje. Labai svarbu apibūdinti tuos veiksnius, kurie gali turėti įtakos kaimo tolimesnei perspektyvai. Aprašyme išskiriamos funkcinės zonos, jų išsidėstymas, funkciniai ir vizualiniai ryšiai su aplinka, sutvarkymo lygis. Labai svarbu įvertinti kompozicinę gyvenvietės reikšmę kraštovaizdžiui. Toliau atrenkami ir nurodomi vertingi pastatai bei jų elementai.

Surinktas žinias apie gyvenvietę rekomenduotina pateikti tokia forma:

ŽINIOS APIE GYVENVIETĘ

Geografinė padėtis (regionas, apskritis, administracinis rajonas, seniūnija; padėtis kelių ir administracinių centrų atžvilgiu).

Istorinės žinios (rašytiniai šaltiniai, istoriniai dokumentai; padavimai, žmonių pasakojimai, svarbiausi gyvenvietės kūrimosi, nykimo, plėtros etapai).

Socialinė reikšmė (gyvenvietės ūkinės funkcijos, vieta apgyvendinimo sistemoje, žmonių aptarnavimo galimybės).

Landšaftinė situacija (gūbrinė, lyguminė, terasinė, slėninė, šlaitinė, paežerinė, paupinė ir kt.).

Vizualumas (gyvenvietė matoma iš įvairių pusių panoramiškai ir ją apžvelgti patogu; gyvenvietė matoma tik iš kai kurių taškų segmentiškai).

Ryšys su aplinka (glaudžiai susijusi su supančiu kraštovaizdžiu; pažeistas natūralus ryšys su gamtine aplinka; gyvenvietės vizualiniai orientyrai, estetiškai reikšmingos panoramos ir siluetai į gyvenvietę ir iš jos).

Gyvenvietės funkcinės zonos (charakteringos gamybinės, prekybinės ir kt. zonos, jų užstatymas, pobūdis, įvykę struktūros pasikeitimai).

Gatvių ir takų tinklas (tinklo pobūdis bei danga; tinklo reikšmė atskiroms funkcinėms zonoms; įvykę pakitimai, jų laikmetis).

Apželdinimas (pobūdis, gatvių alėjos, sodai ir parkai, medžių ir krūmų rūšys, dekoratyvumas, vykstantys pakitimai).

Sodybos (išsidėstymas gyvenvietės plano struktūroje).

Saugomi ir saugotini kultūros paveldo objektai (turintys kultūrinės vertės požymių, kultūros vertybės, paminklinės kultūros vertybės; įskaitant smulkiąją architektūrą, pavienius statinius, jų elementus, sodybas).

Gyvenvietės kultūrinės vertės esamas ir siūlomas statusas (paminklinė kultūros vertybė, kultūros vertybė, kultūrinės vertės požymių turinti gyvenvietė ar jos dalys).

Siūlomas registracijos dokumentas (Lietuvos Respublikos nekilnojamųjų kultūros vertybių registras, savivaldybių saugotinų objektų sąrašas).

Gyvenvietės aprašymui naudoti šaltiniai:

Žodiniai (pasakotojų vardai, pavardės, gimimo metai, gyvenamoji vieta, pasakojimo datos);

Rašytiniai (šaltinių pavadinimai, sudarymo metai, autoriai);

Kiti šaltiniai (apžiūra vietoje, piešiniai, fotonuotraukos ir kt., jų sudarymo metai, autoriai).

Aprašymo autorius (vardas, pavardė, darbovietė, pareigos, darbo telefonas, aprašymo data).

3. Sodybos inventorizacija

Pagrindinis sudaromas dokumentas yra sodybos planas, kuriame užfiksuota esama padėtis bei įvykę pasikeitimai, laikui bėgant. Plano pagrindu gali būti paimti geodeziniai ar žemėtvarkos dokumentai. Nurodoma sodybos situacija, orientacija pasaulio šalių atžvilgiu. Plane taip pat pažymimi jau nunykę sodybos elementai, jų pamatai. Fiksuojama mažoji architektūra – tvoros, varteliai, takai, šuliniai. Sužymimi ir želdiniai, -gėlynai, medžiai (nurodant storį, amžių). Fotografuojant sodybą, labai svarbu užfiksuoti būdingąsias sodybos erdves, tai yra tokias, kurios parodytų sąsajas su aplinkiniu kraštovaizdžiu, dekoratyvinius akcentus. 

  Apmatavimas. Pirmiausia užfiksuojama pagrindinių sodybos elementų – gyvenamojo namo ir kitų pastatų padėtis sklype bei tarpusavyje. Po to nustatoma smulkesnių objektų padėtis pagrindinių sodybos elementų ir sklypo ribų atžvilgiu. Tada fiksuojama sodybos gretimybių – kelio, vandens telkinio, želdinių padėtys. Jeigu sklypo reljefas yra išreikštas, nurodomas jo nuolydis (pagal toponuotrauką arba bent apytikris).

Aprašas. Čia pateikiami bendrieji duomenys apie sodybą: jos adresas, savininkai, vietovės charakteristika. Labai pravartūs būtų duomenys apie sodybos įkūrimą, įvykusius pasikeitimus, buvusius savininkus. Apibūdinami savininkų užsiėmimai, šeimos sudėtis, žemėvalda. Pageidautina visus sodybos pasikeitimus datuoti. Aptariami gamtiniai veiksniai, lėmę sodybos raidą. Apibūdinamos sodybos funkcinės zonos, jų tarpusavio padėtis, sodybos erdvių ryšiai su aplinka.

Svarbu atkreipti dėmesį į vietines apželdinimo tradicijas. Toliau aprašomi sodybos pastatai, statiniai, įrenginiai, stengiantis išryškinti tuos bruožus, kurie sodybai suteikia savitumo. Apibūdinamos tvoros, šuliniai, nurodant panaudotas medžiagas. Aprašas užbaigiamas savininkų pareikštais ketinimais, liečiančiais sodybos ateitį. Apskritai apraše sutelkiama ta informacija, kuri nefiksuojama nuotraukose.

4. Statinio inventorizacija

Šį darbą atliekant, būtina sukaupti duomenis, kurie ne tik užfiksuotų esamą fizinę statinio būklę, bet įgalintų nustatyti architektūros bei statybos ypatumus ir vietinius savitumus. Tai atliekama fotofiksacijos ir apmatavimo būdais. Duomenis  sudaro fasadų planai, statinio aukštų planai, būdingieji pjūviai, atskirų elementų – architektūrinių ir konstrukcinių detalių brėžiniai ir atitinkamos fotonuotraukos.  Brėžiniai techniškai daromi pagal abrisus, piešiamus ranka. Čia naudotini M 1:100 ir M 1: 50 masteliai, o detalėms – iki  M 1:10. Abrisuose pateikiami tie matmenys, pagal kuriuos galima atkurti autentišką statinio vaizdą. Pagal apmatavimo abrisus daromi pastatų pjūvių ir fasadų brėžiniai.

Apmatavimas. Apmatavimo duomenis pageidautina užrašyti centimetro tikslumu, o puošybos detales – ir tiksliau. Matavimų pradiniu atskaitos tašku pasirenkamas statinio kampas, visi atstumai nurodomi nuo šio taško. Kontrolei patartina išmatuoti patalpų įstrižaines. Apmatuojant fasadus, atskaitos tašku pasirenkamas cokolio ar pamato, kertinio akmens kampas. Atskirų elementų  dydžiai nurodomi laisvai.

Atkreiptinas dėmesys, kad statinių planuose, taip pat ir pjūviuose turi būti pavaizduota jų konstrukcinė sąranga. Pavyzdžiui, turi būti užfiksuoti statramsčiai, jų išėmos, durų staktos ir jų konfigūracija., sąsparų sunėrimo būdas, vainikų skaičius.

Aprašas. Tai brėžinius papildantis dokumentas. Pirmiausiai jame nurodomi statinio statybos bei perstatymų metai, arba nors apytikris amžius. Pageidautina išaiškinti stačiusių meistrų pavardes, kilmę, gyvenamąją vietą. Jeigu savininkai atsimena statybos metą, labai svarbu būtų išklausinėti apie darbų pradžios ir pabaigtuvių papročius. Toliau aprašomos statinio patalpos, jų pavadinimai vietos tarme, paskirtis. Fiksuojama ir ankstesnė (pradinė) paskirtis, pagal galimybes nustatant ir buvusią įrangą, būdingus baldus. Aprašant puošybą, stengiamasi nustatyti ir naudotų dažų spalvą. Aprašą esmingai gali papildyti senos fotografijos.

